
mai ales în aceea eă sarcinile date artei, — cu toate prescripţiile iconografice, — erau în 
cele din urmă totuşi atît de vagi şi generale, încît nu piitea apărea nici o determinare 
excesivă: diferitele grupuri din operele lui Michelangelo cu subiectul Pieta arată ce cadru 
larg al nedeterminării interiorului rămîne deschis şi acţionează în cazul acestei teme. Abia 
dezvoltarea mai tîrzie, în care această substanţă a conţinutului devine obiectul unei 
alegeri libere, arată clar unde se despart drumurile. Cei trei înţelepţi ai lui Giorgione de 
exemplu este un tablou al cărui conţinut iconografic e necunoscut .Cu toate acestea, com- 
poziţia creează nu numai prin duet, prin colorit etc. o claritate şi o închegare vizuale 
depline, ci totodată şi o uriaşă bogăţie poetică a ceea ce este nedeterminat. I^ucrul se 
poate vedea şi mai lămurit acolo unde tabloul îşi ia conţinutul nemijlocit din viaţa 
cotidiană. Este suficient să ne gîndim la Vermeer, pentru a ilustra această situaţie. 
Dimpotrivă, pictura secolului al XIX- lea arată într-o atare tematică adesea o 
supraprecizare, care se apropie de poanta nuvelelor sau anecdotelor. Rezultatul este 
sărăcirea şi uscăciunea menţionate mai sus: lumea vizibilă devine simpla ilustrație a unei 
„tenie", literare prin esenţa ei. Cînd pictori importanţi ai acelei vremi — e suficient să ne 
amintim de Leibl — nu participă la această orientare falsă care este o descendentă plată a 
tendinței spre alegorie, superioritatea lor picturală apare şi în nedeterminarea privitoare 
la conţinutul „sujet“-ului. 


Aici însă devine vizibilă şi trecerea în formal. în legătură cu cvasi- timpul în artele 
plastice, ne-am referit la conceptul lui I,essing privitor la clipa rodnică. Am mai arătat că 
alegerea unor atare momente are la bază o tendinţă defetişizantă: ea se îndreaptă spre 
sesizarea mişcării în locul repaosului şi în acelaşi timp spre o totalitate mobilă de 
determinări concrete în locul unui singur aspect izolat. Se dovedeşte acum — ca pretutin- 
deni unde întîlnim problema defetişizării — că această tendinţă a configurării conferă şi 
ea obiectualităţii vizibile un atare gen de determinare mobilă şi vie, care îmbogăţeşte, 
adînceşte şi poetizează momentele interioare ce rămîn cu necesitate nedeterminate. 
Această corelaţie este vizibilă în modul cel mai clar poate în statuia echestră din Roma a 
lui Marcu Aureliu, în opoziţie cu variantele academice ale unui motiv, numai exterior 
asemănător, în care realizarea momentului patetic înăuntrul mişcării transformă întregul 
într-o alegorie rece a pompei goale, reprezentat întocmai de către monarhia secolului al 
XIX-lea. Sîntem obişnuiţi — într-un mod îndreptăţit din punct de vedere istoric — să 
căutăm exprimarea alegorică mai ales în fazele primitive religioase ale artei. Dar 
transcendenţa conţinutului, independenţa lui de obiectualitatea vizuală, şi caracterul lui 
conceptual, mental, ne-evocativ nu sînt legate, din punct de vedere estetic, nici de o 
geneză religioasă, nici de un sens adînc speculativ (autentic sau iieautentic). Arta de gen şi 
academismul decorativ sînt în această privinţă tot atît de alegorice ca multe opere de 
avangardă, al căror conţinut transcendent este, ce-i drept, un neant care reduce totul la 
„nimic” (niclitendes) — sau care nici măcar nu reduce totul la nimic. De problemele 
speciale ale alegoriei ne vom ocupa pe larg în ultimul capitol, aici trebuie să ne mulţumim 
numai cu indicarea variabilităţii foarte ramificate, atît istoric, cât şi estetic, a modului 
alegoric de creaţie. 

în muzică avem de-a face cu o situaţie diametral opusă. în ea, în lumea plăsmuită 
a sunetelor, interiorul creşte pînă la cea mai mare determinare cu putinţă, în timp ce acel 
exterior care, ca pretutindeni, a fost cauza sau măcar prilejul apariţiei lui, trebuie să se 
menţină în cea mai mare nedeterminare. Contrastul care se naşte aici este atît de cras 
încât s-a aflat mereu în centrul discuţiilor despre esenţa muzicii. Formaliştii extremişti 
taie acest nod gordian prin declaraţia că în muzică nici nu există un atare moment al 
nedeterminării. Această concepţie a fost formulată, în modul cel mai extremist, de către 
Eduard Hanslick: „Fiecare dintre noi s-a desfătat ca copil cu jocul variaţiei de culori şi 
forme dintr-un caleidoscop. Muzica este un asemenea caleidoscop pe o treaptă de 


manifestare incomensurabil mai înaltă. Ea aduce, într-o alternare ce se dezvoltă mereu, 
forme şi culori frumoase, ce se revarsă blînd, în contraste nete, într-un mod mereu 
simetric şi împlinit în sinerBiferenţapringipală faţă de caleidoscopul adevărat constă în 
faptul că un asemenea caleidoscop muzical prezentat urechii noastre, se dă drept 
emanaţie nemijlocită a unui spirit creator artistic, pe cînd cel vizibil este socotit o jucărie 
mecanică ingenioasă". Autorul acestor rînduri nu se consideră competent pentru a emite 
o afirmaţie fundată privitor la problemele estetice concrete ale muzicii. Totuşi nu trebuie 
să fii un cunoscător în muzică pentru a vedea absurditatea unei asemenea concepţii. 
Astfel, Hanslick nu a reuşit nicidecum să delimiteze esteticul din muzică faţă de jocul 
întîmplător şi lipsit de vreun sens. Ar fi inutil să ne referim aici la sistemul legic sever care 
acţionează în muzică. E adevărat că copilul care se joacă cu caleidoscopul, în opoziţie cu 
muzicianul, nici nu cunoaşte şi nici nu stăpineşte legile fizice ce produc în faţa lui 
combinaţii variate pline de efect. Dar multe jocuri alcătuiesc un sistem de „legi” (mai bine 
zis reguli de joc) mai mult sau mai puţin stăpînite de jucător, şi totuşi ar fi eronat să le 
comparăm cu o artă în sensul estetic, tocmai fiindcă acţiunea regulilor jocului rămîne 
imanentă în jocuri, pe cînd, în fiecare artă, un atare sistem de legi (perspectiva, proporţia 


" Ouat de H. PIRQGNER: Mutile. Gescbickte ibrer Dcutunț, l'rciburg-Munchen, 1954, p. 301 şi um, În artele vizuale, 
prozodia în poezie) este numai un mijloc, ca pe de o parte, să se ajungă aproape de 
realitate prin reproducerea ei, şi să se intensifice obiectualitatea specifică a genului artistic 
respectiv, iar pe de altă parte să se mărească puterea evocativă a operei, şi să facă mai 
sigură şi mai multilaterală funcţia ei diriguitoare. Orice poziţie s-ar lua faţă de problema 
după care şi muzica este o modalitate a reflectării realităţii (concepţie despre care ne vom 
ocupa într-un capitol viitor), totuşi rolul compoziţiei muzicale de a dirija evocarea nu 
poate fi negat de nimeni din cei care au măcar o bănuială despre rolul istoric al muzicii. 
Estetica antică, chiar în cazul unor reprezentanţi atît de opuşi ca Platon şi Aristotel, situ- 
ează cu hotărîre în centrul consideraţiilor lor efectul social-pedagogic al muzicii şi, de 
asemenea, nu e o întîmplare că în epoca noastră Sonata Kreutzer a lui Tolstoi ne trimite 
înapoi la această concepţie, iar Faustus al lui Thornas Mann culminează în recunoaşterea 
unei atare corelaţii, decisivă pentru soarta muzicii. 


Oricum ar fi deci sesizată concret esenţa muzicii, faptul că efectul ei estetic legitim 
depăşeşte formalul pur, abia că mai este discutat în mod serios, deşi, fireşte, este 
interpretat foarte diferit. Şi asta ajunge pentru clarificarea problemei noastre în faza în 
care ne aflăm acum. Dacă concepem deci mediul omogen al muzicii, axat pe audibilitate 
pură, ca o ordonare dinamică, ca o dirijare şi prin aceasta ca o revărsare ordonată a 
inferiorităţii (a sentimentelor, simţirilor, gîndurilor topite în ele etc.) atunci, în faţa 
determinării formei care este aici mult mai exactă decît în oricare altă artă, stă nedeter- 
minarea referitoare la obiectul acestor trăiri, care de asemenea depăşeşte pe aceea a 
tuturor celorlalte arte. Fireşte că gradul excepţional de înalt al acestei nedeterminări, care 
pare a se transforma de-a dreptul într-o opoziţie calitativă faţă de toate celelalte arte, este 
un produs al dezvoltării social-istorice. Dacă Hanslick recunoaşte numai muzica 
instrumentală ca manifestare „pură” a muzicii, atunci, într-un mod metafizic, rigid — 
exclusivist — el opune un produs muzical relativ tîrziu — desigur de mare valoare din 
punct de vedere estetic — aproape întregului trecut al muzicii, precum şi unor tendinţe 
importante actuale. Este un fapt indiscutabil că muzica a rămas legată de tendinţele 
mimetice ale cuvîntului şi gestului nu numai în vremurile genezei ei, condiţionate magic, 
ci şi de-a lungul unor perioade lungi, mult îndepărtate de orice primitivitate. Muzica cu 
totul „pură” este un rezultat relativ tîrziu al istoriei. Şi nimeni nu va contesta că nici 
muzica modernă n-a rupt niciodată radical această strînsă legătură cu mimeticul. Pentru a 
nu mai aminti de operă şi de perioada de înflorire a lied-ului în secolul al XIX-lea, putem 
oare vedea în legarea de un text cîntat a punctelor culminante ale unor compoziţii 
simfonice — texte univoc determinate în conţinut şi reacţiouînd asupra muzicii cu 
ajutorul acestei preeiziuni — (fapt cons- tatabil de la simfonia a IX-a pînă la Cintecul 
despre pămînt al lui Mahler) putem oare vedea numai o întîmplare sau un capriciu 

individual? Autorul ar vrea să sublinieze aici din nou că el nu se socoteşte competent de a 
analiza concret chestiunile de estetică muzicală ce se ridică aici, adesea foarte complicate, 
şi de a propune soluţii pentru ele. Nu trebuie să fim însă specialişti în teoria muzicii, 
pentru a recunoaşte faptul notoriu, dat istoriceşte, că muzica nu s-a eliberat niciodată 
(sau — spus cu prudenţă — niciodată cu totul) de legătura ei strînsă iniţială cu conţinutul 
mimetic, şi nici n-a vrut s-o facă. Faptul că stringenţa acestei legături anterior dominante, 
a slăbit în mod hotărît în ultimele veacuri, este un fapt general social-istoric al întregii 
dezvoltări artistice; cu toate că de exemplu compoziţia lied-ului de la Schubert încoace 
este mult mai intim legată de forma şi conţinutul textului decît era la Mozart sau la 
Beethoven. Emanciparea de o tematică stabilită social în mod precis este la fel de 
caracteristică pentru toate artele mimetice; îndepărtarea de un conţinut cu caracter literar 
poate fi constatată, aşa cum am văzut, şi în cazul artelor plastice din ultimele decenii. 

Am văzut, totuşi, de asemenea, că atare transformări, esenţiale în sine, cu privire 
la genul, sfera, calitatea etc. a conţinutului prelucrat artistic, nu revoluţionează din temelii 
problemele decisive ale raportului formă- conţinuţ şi deci, în cazul dat, nici pe acelea 
privind obiectualitatea determinată şi nedeterminată. Desigur, momentele primejdioase, 
mereu prezente, ale plăsmuirii artistice, insuficienta determinare şi, respectiv, excesul de 
determinare al sferei determinate senzorial, cu toate urmările lor pentru obiectualitatea 
nedeterminată coordonată, devin din ce în ce mai amenințătoare cu cît scade puterea de 
rezistenţă instinctivă şi întărită social a creatorului faţă de aceste primejdii şi cu cât, 
paralel cu aceasta, disponibilitatea receptorului, ca elementde control, reglat, devine din 
ce în ce mai dezorientată. Aşa-numita muzică programatică este poate cazul cel mai tipic 
al unui atare exces de determinare. Chiar atunci cînd muzica apare legată de cuvînt,ba 
chiar de o operă literară, ea se referă mult mai puţin la momentele ei singulare, care 
oglindesc realitatea în ceea ce are singular decît — generalizînd întotdeauna foarte mult — 
la întregul operei: generalizarea pe care o realizează muzica constă, înainte de toate, în 
faptul că acest întreg, fie el un lied, fie o scenă etc. este ridicat la o culme a trăirii afective 
de actuale, şi care-şi produce efectul pe deplin, culme pe care opera de artă literară, dacă 
este cu adevărat o operă de artă, o poate în cel mai bun caz indica, şi la care aceasta poate 
conduce cu ajutorul obiectualităţii nedeterminate implicate în ea, dar care nu-şi poate 
dobîndi împlinirea deplină decît în muzică. Texte cu totul mediocre, chiar texte proaste, îşi 
pot însuşi într-o asemenea corelaţie o rezonanţă afectivă nebănuită, o aură afectivă. 
Executarea muzicii programatice poate, dimpotrivă, să distrugă determinarea delicată a 
acestui complex nedeterminat într-un mod grandios. Dacă momentele singulare ale unei 
piese muzicale trebuie puse neapărat într-un raport direct de corespondenţă obiectivă cu 
fapte singulare ale vieţii, atunci, în parte, imitarea directă auditivă a unor fenomene de 
viaţă singulare trebuie să devină baza construcţiei muzicale, în parte, trebuie ca unele 
motive izolate să fie permanent corelate cu anumite personaje, anumite evenimente etc. 
(Richard Wagner), şi în parte întregul trebuie să se articuleze în părţi relativ independente 
care să corespundă succesiunii de evenimente din lumea exterioară etc. Cu asta n-am 
epuizat nicidecum dicţionarul şi gramatica muzicii programatice. Principiul care se 
impune aici peste tot, cuprinde însă primejdia excesului de determinare. Sfera vieţii care 
prilejuieşte cele mai adînci trăiri muzicale, pe care muzicaopoate numai schiţa într-o 
oglindire nedeterminată, oglindire pe care o reprezintă ea însăşi prin forma ei şi prin 
sentimentele determinate care le exprimă ar urma să dobîndească o claritate, o 
univocitate. Pentru dobîndirea ei, muzica programatică poate părăsi fluxul vieţii evocat de 
mediul omogen, iar ceva principial cu neputinţă de precizat, poate fi transformat în proza 
unei conceptualităţi plate, amorfe. Cu alte cuvinte şi într-o corespondenţă concretă cu 
desfăşurarea din artele plastice şi din literatură: apare un mod alegoric de creaţie aşa cum 


o constată just Adorno la Wagner!; desigur, aşa cum am explicat anterior, într-o variantă 
specifică modern-burgheză. Analiza şi delimitarea trebuie lăsate natural pe seama 
esteticienilor muzicali dpbipeteaikțiriimercesiucăz. Pentru clarificarea principiului menţionat, 
să mai remarcăm numai că răscrucea drumurilor indicată aici nu este nicidecum identică 
cu o linie de separație cu caracter metafizic.Caracterul determinat al lumii de forme 
muzicale trăieştedefapt într-o coexistență organică cu o lume a obiectualităţii 
nedeterminate, coordonată ei şi evocată de ea. Şi aici este valabil ceea ce am spus anterior, 
că nedeterminarea aceasta nu este una pură şi simplă, ci una concretă, o 
nedeterminarepînă la un anumit grad determinată; este de la sine înţeles că ea poate avea, 
corespunzător, trepte foarte diferite în modul ei de manifestare, fără măcar a atinge în 
treacăt modalitatea alegorică proprie muzicii programatice. Opere ca Eroica sau 
Pastorala arată cît de departe pot fi împinse aceste limite fără a cădea în extrema 
alegoriei. Prin asemenea opere devine însă evident, totodată, cât de alunecoasă este esenţa 
acestei nedeterminări determinate: nu există nici o posibilitatea de a indica în mod 
general limita, care desparte aceste opere de acelea în care nedeterminarea nu dobîndeşte 
nici un fel de asemenea determinaţie concretă." 


3. INERENTĂ ŞI SUBSTANŢIALITATE 


Consideraţiile noastre de pînă acum au urmărit să revele acţiunea defetişizantă a 
artei autentice cu privire la lumea interioară a omului şi la mediul lui înconjurător, 
nemijlocit senzoriale, şi să arate, totodată, că în acest proces este vorba pretutindeni de 
creşteri ale universalităţii, — nemijlocite, senzoriale, — a mediilor omogene din genurile 
artistice singulare, fiecare dintre acestea exprimîud o lume a omului, completă, desăvirşită 
în sine; acest proces implică o luptă împotriva înlocuirii sau a încercării de a înlocui, 
universalitatea senzorială dată a reflectării estetice a realităţii prin determinări care, în 
locul acestei universalităţi, pun o relaţie conceptuală directă. P'ilozofia idealistă 
obişnuieşte să conceapă, în general, transformarea în conceptualitate drept o ridicare a 
nivelului gnoseologic al percepţiilor, al reprezentărilor etc. Pentru viaţa cotidiană şi 
pentru trecerea experienţelor şi a observaţiilor în gîndirea ştiinţifică, o astfel de 
considerare este cu siguranţă justă, în majoritatea cazurilor. Dar încă Pavlov a atras 
atenţia asupra faptului că cuvîntul (şi, fireşte, şi conceptul) ne poate şi îndepărta de 
realitate. Şi ţine de esenţa vieţii sociale de a constitui şi a menţine asemenea relații- 
surogat (Ersatzbeziehungen) între om şi realitate, relaţii verbale, fictive, rupte de realitate. 
Nu poate fi, aici, sarcina noastră de a analiza pe larg şi a sistematiza atare tendinţe de a 
îndepărta gîndirea de realitate. Este suficient dacă indicăm cîteva grupuri foarte răs- 
pîndite ale unei atare deformări verbal-conceptuale în cadrul reflectării realităţii :ca de 
exemplu ne dominarea încă a realităţii în gîndirea primitivă şi, mai târziu, în aceea 
idealistă, religioasă etc., proces în care reproducerea incompletă sau chiar falsă a realităţii 
poate dobîndi caracterul unei dogme; ca diferitele forme ale scepticismului modern, de la 
aşa-numita critică lingvistică pînă la semantică, toate plecînd de la faptul că între folosirea 
cotidiană şi cea ştiinţifică a cuvintelor şi sensul real al obiectelor se cască o prăpastie de 
netrecut; sau, convențiile cele mai diferite; sau fixarea conceptuală, uneori chiar 
ştiinţifică, a unorfapte, corelaţii, structuri, aşa cuuise prezintă ele în nemijlocirea pură şi 
simplă, friiiîndu-se şi împiedieîndu-se astfel prin însăşi o asemenea aparatură mentală, 
pătrunderea pînă la esenţa lor (fetişismul mărfii în sensul strict al cuvîntului) etc. etc. 


1T. W. ADORNO: Versuch iiber Richard Wagner, Berlin şi l'rankiurț, 1952, p. 126 şi 130, 
1 Cît de alunecoase sînt aceste limite o arată respingerea netă a Pastoralei de către Debussy, ca fiind muzică pur 


programaticA. Musiker ub^r Musik, Texte alese de Josef Rufer, Darmstadt, 1956, p. 135 şi urm. 

Nimeni im poate tăgădui că gîndirea cotidiană a oamenilor şi de aceea practica lor, modul 
lor de simţire etc. sînt permanent deviate de la cunoaşterea realităţii prin asemenea 
„idola“, pentru a folosi termenul lui Bacon, — fireşte în diferite formaţii, în diferite 
perioade, în mod diferit. 

Aici începe misiunea de defetişizare a esteticului. Am indicat mai sus că operele de 
artă prezintă oamenilor,în mod senzorial şi intuitiv, mediul lor „natural” şi lumea lor 
interioară „naturală” şi distrug, astfel fetişizarea din cotidian si din gîndire — fără 
necesitatea unei polemici, duse la capăt, împotriva a ceea ce în cotidian are un caracter de 
fetiş, chiar fără ca opoziţia ambelor concepţii să trebuiască a fi contrastată în mod 
conştient; ele îi revelă omului realitatea, aşa cum i se prezintă de fiecare dată şi fac din ea 
o proprietate a simţurilor, a simţirilor şi a gîndirii lui. 

Ca şi mai înainte, şi acum am pus cuvîntul natural între ghilimele. Trebuie să 
repetăm şi acum că nu este vorba de o reîntoarcere la natură, nici în sensul dezvoltării a 
ceea ce natura este in sine — asta e sarcina ştiinţei — nici în sensul de reconstituire a unor 
stări sociale depăşite, mai puţin artificiale. în artă, nu este niciodată vorba de întoarcere 
înapoi; dacă am vorbit chiar acum de constituirea de fiecare dată a unei reproduceri 
defeti- şizante a realităţii, am vrut astfel să menţionăm în acest nou context, caracterul 
istoric al oricărei arte, scos în evidenţă de noi atît de des pînă acum. Nu ne gîndim deci la 
o punere faţă în faţă, abstractă, de exemplu a sentimentului şi a gîndirii, ci la reproducerea 
realităţii care e „naturală” pentru om, determinată social-istoric concret, de fiecare dată, 
raportată la omul concret al acestui loc, al acestei vremi, al acestei trepte de dezvoltare, 
reproducere care, tocmai din cauza „caracterului ei natural" aduce cu sine, în mod organic, 
descompunerea fetişizărilor concrete. 

Caracterul „natural"” al lumii reproduse de artă, care în operă devine „o lume" 
încheiată şi împlinită în sine, prezintă deci un aspect întreit: întîi el defetişizează lumea 
exterioară, care-l înconjoară pe om, căreia omul, în viaţă, îi dă formă şi de care, la rîndul 
lui, e format. Schemele pe care gîndirea cotidiană (şi uneori chiar ştiinţa) le introduc între 
lume şi reproducerea ei, falsificînd-o, se prăbuşesc. Omul percepe cu adevărat realitatea 
şi, anume, în felul în care i se poate ea prezenta obiectiv lui, ca om, în împrejurările social- 
istorice date. Caracterul „natural" al acestei imagini a lumii nu este deci un adevăr absolut, 
în sine; el rămâie inseparabil legat de treapta respectivă de dezvoltare a omenirii, dar 
atinge înăuntrul acestor limite determinate concret, un maximum de aproximaţie a 
obiectivităţii adevărate. De aceea, nu e nimic fetişist în lumea zeilor, la Homer; cititorul 
unor vremi mai tîrzii nu mai crede în existenţa ei, o retrăieşte însă ca o componentă vie a 
unui stadiu al creşterii speţei (genului) uman, aşa cum a existat ea în adevăr. în al doilea 
rînd, tocmai astfel, opera de artă plăsmuieşte lumea aceasta sub forma unei lumi a 
omului, într-o etapă determinată a desfăşurării lui interioare. Abia colaborarea ambelor 
aspecte poate să efectueze o justă defetişizare. Dacă alcătuirea lumii în care trăieşte omul 
este separată de el, lumea capătă aparenţa unei existenţe cu total independente 
— în care omul nu e decît un musafir grăbit, un călător în trecere, iar pe de altă parte, ca 
un pol opus cu necesitate acestei tendinţe, subiectul aman se desprinde de mediul său 
înconjurător şi-şi închipuie că poate duce o viaţă întemeiată numai pe sine însuşi, sau 
crede numai că e în stare să încerce să ducă o asemenea viaţă; astfel se constituie un 
fetişism dublu, atît în obiectivitatea golită de prezenţa sufletească a omului, cît şi în infe- 
rioritatea „pură", golită de orice conţinut. Deoarece orice artă autentică se rupe de fetişul 
unui exterior şi al unui interior separabile, deoarece realizează concepţia lui Novalis — 
concepţie adînc problematică pentru viaţă, dar pentru artă tot atît de adînc adevărată — 
concepţie care afirmă că soarta şi firea omului sînt în ultimă analiză identice, de aceea 
orice artă autentică creează pentru om această lume „naturală”, patria lui „naturală”. 

Din toate acestea urmează al treilea aspect, anume, universalitatea de conţinut (şi 
de aceeaşi formală) a artei în cadrul acestei sinteze dialectice dintre exterior şi interior, în 


această reproducere a unei lumi pe măsura omului. Dacă această conformitate ar avea o 
limită în conţinut, determinată de cerinţele nemijlocit hedoniste ale omului cotidian, 
atunci tocmai domeniulab/din ăaţăreek-mai ameninţat de închistarea fetişistă, precum şi 
gîndurilor, sentimentelor etc. dictate de el, le-ar reveni o funcţie de arbitru în selecţia 
conţinuturi lor şi, prin mijlocirea lor, în plăsmuirea formei. (Izvorul spontan al kitsch-ului 
se poate găsi în mare măsură aici.) Tocmai ruptura cu asemenea înclinări pur şi simplu 
nemijlocite, hedoniste, deschide drumul acestei conformităţi cu adevărat universale a 
„lumii" artei cucele mai adînci nevoi ale omului. Această conformitate cuprinde aşadar şi 
catastrofele cele mai înspăimîntătoare, cele mai adînci tragedii, demascările cele mai umi- 
litoare ale existenţei omeneşti. Abia prin faptul că această conformitate devine vizibilă şi 
aptă de a fi trăită în ultimă instanţă ca ceva pozitiv — chiar şi în cadrul indiferenţei celei 
mai crude a desfăşurării cauzale din lumea exterioară faţă de dorinţele şi închipuirile 
umane, chiar şi în conflictele cele mai insolubile ale existenţei umane social-istorice, arta 
poate smulge acele măşti care aparent au crescut firesc împreună cu viaţa omului, dar care 
sînt totuşi numai măşti deformante ale fiinţei lui ca om, şi numai astfel ea poate revela 
adevărata lui esenţă ca bază şi principiu unificator al existenţei lui. Chiar la Homer ies la 
iveală aceste determinări într-o claritate neechivocă şi au rămas de atunci ca fundamente 
ale oricărei plăsmuiri artistice autentice. Defetişizarea are loc „uno actu" cu salvarea 
artistică a ceea ce e permanent în esenţa genului uman, a ceea ce e demn de a fi păstrat în 
ea. 

Defetişizarea are, primar, un caracter de conţinut, deoarece produce o selecţie 
printre fenomenele vieţii, pe unele îndepărtîndu-le sau demascîn- du-le ca deformări ale 
adevărului, iar pe altele punîndu-le în locul ce li se cuvine. Ruptura dintre reflectarea 
fotografică şi cea estetică nu se efectuează atît în modificarea detaliilor, pentru a le înfăţişa 
aşa cum sînt ele în sine, ci selecţia este aceea care deplasează proporţionalitatea reflectării 
artistice, faţă de nemijlocirea vieţii cotidiene. Acest act implică o mutație funcţională a 
categoriilor decisive, în care şi prin care o atare realitate este formată de fiecare dată. 
Transformarea aceasta spontană a caracterului de conţinut într-o problemă a formei 
rămîne totuşi — eonsiderînd-o estetic — încă de partea conţinutului. Problema formării 
artistice începe abia de aici. Ceea ce nu înseamnă nicidecum că procesul de transformare 
menţionat rămîne indiferent din punct de vedere estetic. Dimpotrivă; întrebarea, dacă 
materialul care urmează să fie prelucrat artistic (inclusiv tema, motivul etc.) va fi unul 
favorabil sau nu, se decide tocmai aici, pe o treaptă, ca să spunem aşa, pre-artistică; 
tratarea pe larg a acestei probleme îşi are locul în partea a doua a lucrării noastre. Dar este 
necesar să remarcăm chiar de pe acum că, într-o operă, caracterul ei fundamental prozaic 
sau poetic, — adică întrebarea dacă e cu totul şi cu totul poetică, dacă respiră poezie prin 
toţi porii sau dacă în ea s-a pus o mantie poetică (pitorească etc.) pe o simplă felie prozaică 
de viață — depinde tocmai de rezultatele acestei etape pre- artistice. Fără să-şi fi pus 
problema precis în acest mod, către aceasta erau orientate de exemplu străduinţele lui 
Goethe şi Schiller de a înţelege esteticul. Ei şi-au dat seama că tendinţele vremii lor, 
tendinţele ciocnirilor sociale ale epocii lor etc., exprimate în gîndirea şi simţirea cotidiană 
erau nefavorabile unei formări estetice şi că de aceea era necesară o clarificare foarte 
conştientă a principiilor estetice de plăsmuire, a legilor genurilor artistice, pentru a obţine 
din sfera vieţii materiale, motive etc. care să nu se împotrivească dintru început 
prelucrării artistice. în arta capitalismului de pe o treaptă mai înaltă de dezvoltare această 
condiţie nefavorabilă — fetişizarea formelor şi conţinutur ilor de viaţă — creşte şi mai mult 
şi, în pas cu ea, la mare parte dintre artişti, vigilenţa faţă de urmările ei nocive scade foarte 
mult. O mare parte din prob Iernatica formei, care se revelă în arta recentă, poate fi 
derivată din atitudinea necritică a multor artişti faţă de această treaptă pre-artistică. 
Faptul că problemele artistice formale ale finisării sînt trecute în centrul atenţiei este 
reversul acestei constelații. Se lămureşte astfel şi că analize din ce în ce mai fictive ale 

problemelor stilistice şi chiar pur tehnice, intervin în acelaşi timp cu o indiferenţă 
erescîndă faţă de problemele formale decisive ale genurilor artistice. Se înţelege de la sine 
că aceste tendinţe au, înainte de toate, cauze social-istorice. Analiza lor, pe larg, îşi are 
locul în partea materialist-istorică a esteticii. 

O estetică sistematic desăvirşită ar trebui să trateze pe larg toate categoriile care 
joacă într-adevăr un rol în reflectarea realităţii şi să cerceteze exhaustiv mutaţia lor 
funcţională, schimbarea funcţiei lor, chiar din stadiul preartistic şi — ca o urmare a 
mutaţiei — deplasarea poziţiei lor. Am explicat încă în prefaţă că ţinta noastră e cu mult 
mai modestă: prin analiza concretă a cîtorva dintre cazurile cele mai importante, să se 
deschidă drumul metodologic către soluţia acestei probleme centrale. Corespunzător 
scopului produs, am cercetat pînă acum unele probleme categoriale importante şi o vom 
face şi mai tîrziu. 

în acest sens, reluăm discutarea categoriei inerenţei, începută mai înainte. Am 
văzut că această categorie, în înţelegerea conceptuală a realităţii, exprimă în gîndire 
determinaţia raportului de independenţă înăuntrul corelaţiilor de ordin superior, 
dialectica depăşirii lui relative în cadrul acestor corelaţii şi menţinerea lui relativă. Această 
constituţie a categoriei inerenţei are ca urmare necesară faptul că analiza mintală împinge, 
pe de o parte, spre o diferenţiere din ce în ce mai mare a raporturilor ce se constituie aici. 
Dacă de exemplu în relaţia dintre substanţă şi accident — în cazul tipic de folosire a 
acestor categorii — genurile de existenţă trebuie precis determinate, atunci apare la Kant 
următoarea formulare: „Determinările unei substanţe care nu sînt altceva decît moduri 
particulare ale ei de a exista se numesc accidente. Ele sînt totdeauna reale, deoarece 
privesc existenţa substanţei ... Dacă am atribui acestui real în substanţă o existență 
particulară (de exemplu a mişcării considerate ca un accident al materiei), atunci această 
existenţă se numeşte inerenţă, spre deosebire de existenţa substanţei, care se numeşte 
subsistenţă."! Dar Kant însuşi atrage atenţia imediat asupra greutăților de ordin logic, care 
decurg din definiţia lui. Pe bună dreptate, căci el vede că în cazul schimbării raporturilor 
pe care o aduce cu sine mişcarea continuă a materiei, creatoare de noi calităţi, tuturor 
categoriilor de acest fel (precum şi negării lor) trebuie să le fie propriu ceva problematic. 
Kant deci consideră diferenţierea dintre subsistenţă şi inerenţă pe cât de necesară, pe atît 
de multiplu problematică. 


KANT: Critica rațiunii pure, trad. de M. Bagdasar şi Elena Moisuc, Ed. Academiei, 1969, p. 206. 
Pe de altă parte, atare confruntări categoriale necesare rezultă pornind de la cele mai 


diferite aspecte, din perspectiva cărora omul este constrîns, atît obiectiv cât şi subiectiv, să 
reflecte, să interpreteze şi să clarifice în gîndire realitatea existînd în sine. Este inevitabil 
ca de exemplu confruntarea dintre substanţă şi accident să se încrucişeze multiplu cu alte 
categorii contrastante, care reproduc raporturi esenţiale; de pildă cu categoriile esenței şi 
fenomenului, ale întregului şi părţilor. 

Complexitatea, încîlcirea unor atari raporturi produc încontinuu primejdia 
fetişizării pentru gîndire. Şi anume, într-o direcţie dublă. Mai întâi, există primejdia ca o 
categorie ce exprimă generalul să dobîndeaseă în filozofia — idealistă — o independenţă, 
să fie smulsă din legătura stringentă cu particularul şi cu singularul şi prin aceasta să fie 
ipostaziată ca entitate existînd pentru sine. (Acest termen al filozofiei antichităţii tirzii, 
ipostaziere, este, vorbind oarecum ireverenţios, numai un sinonim politicos pentru 
fetişizare.) Aristotel şi-a dat seama la timp de această primejdie şi de aceea a polemizat 
atît de pasionat teoria platonică a ideilor. în al doilea rînd este însă posibilă şi o fetişizare 
opusă — chiar tipică —, care în generalizările ce apar astfel nu vede decît un produs 
exclusiv al gîndirii omeneşti, ceva, prin esenţă, numai subiectiv, proces prin care întreaga 
lume a fenomenelor suferă o fetişizare opusă; cum se întîmplă în pozitivism, în diferitele 


lui variante. Dacă însă un concept sau altul sînt stabilite, în mod fetişist, atunci e clar că 
toate raporturile în care el figurează ca determinant trebuie să sufere, de asemenea, o 
fetişizare. Nue cu putintăidera ipostazia; sw forma unui fetiş, ideea de realitate supremă, 
considerată drept singura adevărată, fără ca astfel, în acelaşi timp, lumea reală 
fenomenală să nu fie redusă la un cosmos cu caracter de fetiş, format din copii 
fantomatice. Tot astfel este cu neputinţă de a cobori esenţa existentă real pînă la un 
simplu instrument de tehnică a gîndirii cu caracter subiectiv, şi să mai păstrezi în acest 
proces constituţia reală a fenomenelor, să nu le dizolvi într-o pură subiectivitate 
nemijlocită. Cu cât diferitele aspecte din perspectiva cărora sînt percepute corelaţiile de 
categorii, vor fi concepute atît de pur subiee- tiv-utilitarist, cu atît mai puternică va deveni 
fetişizarea. Şi dacă astfel apare drept calitate fundamentală o încremenire ierarhică sau o 
pulverizare extremă, nu se schimbă nimic decisiv în constelația fundamentală — fetişizată 
— care se constituie aici. 

Consideraţiile de mai sus s-au referit la întreaga lume a categoriilor. Am relevat 
mai înainte că inerenţă, ca reflectare a raporturilor relativ mai primitive (în sens obiectiv, 
nu istoric), joacă în teoria mai dezvoltată a ştiinţei un rol din ce în ce mai mic. Aceasta, în 
parte, este în co- 

relaţie cu faptul că în filozofia modernă categoria substanţei, care după cum am văzut, e 
strîns legată de inerenţă, este împinsă mereu mai mult pe planul al doilea. Aplicarea 
filozofic neconştientă a categoriilor dialectice duce în idealism spre o desființare a 
conceptului de substanţă (şi de fapt nu numai în filozofia lui Mach, ci şi la unii kantieni 
cum e cazul lui Cassirer). Această tendinţă capătă un sprijin şi în metodologia ştiinţelor 
naturale moderne; chiar acolo unde inerență apărea mai înainte ca extrem de 
importantă, de exemplu în relaţiile dintre specie, gen etc., ea este, în cursul dezvoltării 
ştiinţelor, înlăturată din ce în ce mai hotărît de categorii mai dinamice. Un proces 
asemănător de dinamizare putem observa şi în reflectarea estetică; procesul însă nu se 
desfăşoară aici în forma unei treceri de la o categorie la alta, ca în gîndire, ci în forma 
descoperirii de elemente dinamice în categoria însăşi. (O dezvoltare asemănătoare se 
poate observa în filozofia dialectică a lui Hegel. Negreşit, însă, numai în legătură cu 
substanţa, cu asta, însă, după cum am văzut, scade la el şi importanţa inerenţei.) 
Diferenţa dintre cele două procese de dinamizare a categoriilor în ştiinţă şi artă se 
întemeiază pe faptul că ambele moduri de reflectare a realităţii slujesc unor activităţi 
omeneşti diferite, la fel de necesare. Determinarea graniţei pe care niciuna din ele nu o 
poate încălca, se bazează pe faptul că nici unuia dintre aceste moduri diferite de reflectare 
nu îi este permis să producă o_ deformare a realităţii. Deosebirea dintre ele stă în modul 
dezantropomorfizant, respectiv antropomorfizant, al reflectării. Pentru ştiinţă, raportul 
de simplă inerență poate apărea ca o apropiere doar iniţială de faptul că există 
independent de conştiinţă şi de aceea, pe o treaptă mai dezvoltată a 
dezantropomorfizării, el poate fi considerat drept ceva ce trebuie depăşit, ceva ce trebuie 
înlocuit cu categorii mai obiective şi în acelaşi timp mai dinamice, mai net delimitate faţă 
de nemijlocire. Pentru reflectarea antropomorfizantă, dimpotrivă, tocmai nemijlocirea, 

legătura stringentă cu ceea ce e perceptibil senzorial şi poate fi trăit senzorial, deci tocmai 
„primitivitatea” categoriei inerenţei poate reflecta faptele reale într-o aproximaţie — 
obiectiv privită — incipientă, „naivă” şi poate constitui punctul de plecare pentru a 
dezvolta în continuare, această categorie, în mod imanent, în sensul unei aproximări spe- 
cific conforme ei. Realitatea comună cu care ambele moduri de reproducere stau faţă-n 
faţă nu se impune deci, în consecinţă, în mod nivelator-mecanic. La început, fireşte, cînd 
ştiinţa mai purta ghetuţe antropomorfizante, apropierea dintre cele două moduri de 
reflectare, corelaţia nemijlocită dintre ele era foarte mare, cu toate că — după cum vedem 
în cazul unei categorii atît de hotărîtoare ca aceea a particularului (Besonderheit) — 
puteau şi atunci să iasă la iveală diferenţe calitative. Dar odată cu dezvoltarea 
dezantropomorfizării, prăpastia dintre ele devine din ce în ce mai mare. Treptat, în 
reflectarea ştiinţifică, apar categorii care nu mai pot avea nici un echivalent în estetic 
raportat Acu necesitate; la, om. (K suficient dacă ne amintim de categoriile metodei 
statistice concepute matematic.) Soarta inerenţei stă la mijloc, între asemenea extreme. 

Fireşte , că- drumul către dinamizare, arătat mai sus, nu i-ar sta la dispoziţie 
inerenţei, dacă în categoriea însăşi, aşa cum apare ea în oricare reflectare, n-ar exista 
tendinţa spre dinamizare. Aristotel, care se ocupă de inerenţă, bineînţeles numai din 
punctul de vedere al cunoaşterii, a văzut clar acest lucru. Deoarece opiniile lui nu 
constituie pentru noi decît punctul de plecare pentru consideraţiile estetice, să ne fie 
îngăduit ca, în locul unei“serii de afirmaţii ale lui asupra acestei teme, să cităm 
numai“obună recapitulare a lui Prantl. în analiza substanţei individuale la Aristotel, 
Prantl spune „că diferenţa specifică faţă de determinarea esenței individuale ar trebui să 
fie desemnată drept ceva calitativ.” El îşi continuă astfel expunerea: „Afară de aceasta 
însă, esenţa individuală apare în existenţa ei determinată, cu multiple determinaţii, 
condiţionate de esenţă, dar care nu sînt esenţa însăşi; adică, esenţa are în sine inerenţe, 
care nu pot fi înţelese decît prin conceptul esenței în care apar, dar care nu sînt niciodată 
esențe independente; iar în această dependenţă substanţială, aceste inerenţe posedă 
posibilitatea coborîrii pînă la ceea ce e pur şi simplu contingent."! Adică, Aristotel vede o 
posibilitate de mişcare în inerenţe ca determinări, mişcare ce poate cobori de la inerenţele 
determinate de esenţă pînă la particularul-individual pur contingent. 

Scala de mişcări, care merge de la esenţă la întîmplare, devine liotări- toare pentru 
reflectarea estetică. Noi ştim ce drum lung au trebuit să parcurgă gîndirea ştiinţifică şi cea 
filozofică pînă cînd au ajins în stare, fie şi numai într-o oarecare măsură, de a introduce în 
această problemă o ordine conceptuală. Pentru reflectarea estetică nu există, din capul 
locului, o antinomie rigidă. Întîmplarea, marele zurbagiu al gîndirii, trăieşte aici, dintru 
început, într-o coexistenţă prietenească şi rodnică cu toate categoriile care exprimă o 
constrîngere, o ordine şi o necesitate superioare. Şi acesta e un moment important al 
conformităţii „lumilor” create de operele de artă cu nevoile oamenilor, un moment al 
caracterului „natural"” al acestor lumi. Această semnificaţie concretă a întîmplătorului 
pentru reflectarea estetică a realităţii o vom considera mai îndeaproape curînd, în tratarea 
cauzalităţii. Aici trebuia s-o menţionăm numai fiindcă inerenţă, aşa cum am putut-o 
stabili acum, este tocmai acea categorie în care devine vizibil raportul dintre individul 
singular şi 


PRANTL: op. cit, voi. I, p. 253. 
ordinile superioare cărora le aparține (specie, gen etc.); am menționat-o fiindcă în 
reflectarea estetică, — după cum de asemenea am văzut — în atare raporturi, nici 
trăsăturile particular-întîmplătoare ale individualității, şi cu ele nici momentul 
hazardului, al întîmplării, nu trebuie niciodată să dispară cu totul. Pentru reflectarea 
ştiinţifică, acesta este fie un concept limită pentru aproximarea realității empirice, fie o 
sursă de greşeli posibile (ce trebuie avută în vedere). Dimpotrivă, pentru reflectarea 


estetică, individualitatea dată, a omului înfăţişat, a relaţiilor omeneşti, a obiectelor 
reprezentate etc. care este determinată şi de acţiunea întîmplării şi nu poate fi despărțită 
de aceasta este de-a pdmppiulucfmprlamemtul concret al oricărei generalizări estetice. 
Categoria inerenţei, aşa cum a fost descrisă just de către Aristotel, creează tocmai acel 
spaţii, de mişcare în care această alunecare între determiiiaţiile esenţiale şi cele 
întîmplătoare se poate desfăşura nestinglierită, fără a trebui să distrugă unitatea şi 
individualitatea obiectelor. Tocmai „primitivitatea” categoriei inerenţei, care obligă ştiinţa 
de a o depăşi, face din ea punctul de plecare adecvat pentru reflectarea estetică a realităţii. 

Să aruncăm o scurtă privire asupra acestei necesităţi a hazardului aşa um se 
manifestă în conceptul de personalitate socială a omului. Deoarece aceasta din urmă 
constituie „modelul" pentru configurarea artistică în genere 
—  jdesigur adesea folosit fără o conştiinţă clară — prin analiza necesităţii hazardului în 
cazul personalităţii este determinat şi principiul fundamental al obiectualităţii estetice. La 
Marx găsim expuneri ample cu privire la un raport decisiv în această privinţă, raportul 
dintre individ şi clasă în societatea capitalistă. Examinînd chestiunea, mai întîi în mod cu 
totul general, Marx constată ca, în istorie, avem întotdeauna de-a face cu colectivităţi, 
cărora „aceşti indivizi le aparţin numai ca indivizi în general”. în societatea capitalistă, 
acest raport suferă o creştere care se transformă în deosebire calitativă: „... relaţiile 
sociale devin ceva de sine stătător, lucru inevitabil în cadrul diviziunii muncii, apare o 
deosebire între viaţa personală a fiecărui individ şi viaţa lui în măsura în care este 
subordonată unei ramuri de muncă oarecare şi condiţiilor corespunzătoare acesteia." 

De aci, într-o atare societate, apare o reprezentare nouă — iluzorie — a libertăţii 
indivizilor, „deoarece pentru ei, condiţiile lor de viaţă le sînt întîmplătoare."! Astfel, 
dezvoltarea social-istorică dă naştere în acest domeniu la creşteri ale diferenţelor, ce se 
transformă în deosebiri calitative, şi care au devenit semnificative pentru practica artistică 
şi pentru concepţia teoretică a esteticului. Totuşi situaţia fundamentală dialectică şi 


anume contradicţia, întemeiată obiectiv, dintre personalitatea concretă şi individul 
1 MARX-ENGELS: Ideologia germana, în: Opere, voi. 3, ed. cit., p. 77—79. 


mediu, membru al unei clase, — chiar dacă ea persistă adesea într-o stare profund latentă 
— continuă să existe de-a lungul tuturor schimbărilor istorice. Deoarece fiecare individ, 
prin esenţă, aparţine unor diferite comunităţi supraindividuale (trib, familie, stare socială, 
naţiune, clasă etc.), deoarece contradicţiile implicate în această diferenţiere — din 
momentul ieşirii din comunismul primitiv — acţionează mereu activ, fie chiar în mod 
latent, deoarece chiar în cazul ascuţirii extreme a unor atare contradicții unitatea 
individualităţii omului nu poate fi suprimată, în artă (după cum nu poate fi suprimată nici 
în viaţă) apare pentru reflectarea estetică a realităţii problema de neînlăturat: de a 
reprezenta această unitate a contradicţiilor ca unitate senzorial-intuitivă. Şi, chiar aici, se 
arată un alt aspect al importanţei care-i revine categoriei inerenţei în cadrul sferei estetice 
şi anume legătura ei stringentă cu substanţialitatea. Momentul hotărîtor în suprimarea şi 
totecdată conservarea întîmplLtorului în estetic, este persistenţa substanţei, indiferent 
dacă este vorba de o figură umană sau de o obiectualitate cu caracter de lucru. Aici devine, 
din nou, clar- vizibilă opoziţia dintre reflectarea ştiinţifică şi cea estetică în reproducerea 
adecvată a aceleiaşi realităţi. Pentru ştiinţă, această unitate este, într-un anumit sens, un 
concept limită. Adică, unitatea individualităţii trebuie să se manifeste după o analiză 
precisă a componentelor de relaţie particulare şi a interacțiunii lor, ca punctul lor concret 
de încrucişare, de fiecare dată, potrivit scopului urmărit de ştiinţa respectivă. Pentru artă, 
dimpotrivă, această unitate este alfa şi omega plăsmuirii lumii; de aceea este 
substanţialitatea atât de importantă aici. Tocmai de aceea, toate forţele obiective ale vieţii 
— a căror zugrăvire adevărată este în sine, desigur, tot atît de importantă ca şi aceea a 
personalităţii, — nu pot fi întrupate decît în persoane, în însuşirile personale ale acestora, 
în relaţiile unui om concret cu altul tot atît de concret etc. şi reprezentate în chip de com- 
ponente organice ale unor indivizi unitari. în mare măsură [aceasta este metoda şi a 
istoriografiei antice, care de aceea era mai aproape de artă decît de ştiinţă. Ar fi interesant 
de analizat, ce rol a jucat aici caracterul nedezvoltat al cunoaşterii forțelor obiective ale 

vieţii sociale şi lipsa conştiinţei obiectivităţii lor şi a caracterului lor social. Acolo unde 
principiul definit de noi încetează de a mai fi cel dominant, se constituie, — privind din 
punct de vedere estetic — o fetişizare care duce la distrugerea configurării, ca în literatura 
celei de a doua jumătăţi a secolului al XIX-lea, în care forţe obiective ale vieţii ca mediul şi 
ereditatea, considerate ca independente, încremenesc sub forma unor atare fetişuri ce 
distrug viaţa. 

Astfel, categoria inerenţei îşi dobîndeşte în reflectarea estetică funcţia ei primară: 
de a exprima în mod intuitiv această unitate a omului plăsmuit şi de a reproduce în 
această plăsmuire, în proporţii juste — atît obiectiv, cît şi în raport cu caracterele 
individuale — apartenenţa unităţii omului la grupuri sau la corelaţii sociale; adică în aşa 
fel, încît includerea în atare orînduiri să nu slăbească viaţa individuală a personalităţii 
singulare ci s-o intensifice. Tocmai inerenţă exprimă un asemenea raport. Un om deci, nu 
va fi influenţat cauzal de „mediul" său, ca de o forţă exterioară sau nu va fi determinat de 
el cu totul; dimpotrivă, existenţa lui individuală esenţială participă la un atare ordin social 
superior (sau la mai multe), şi această participare constituie un moment esenţial, adesea 
de-a dreptul hotărîtor, al miezului, al substanţei personalităţii lui. Dar acest raport e 
relativ, reversibil, şi aici se manifestă o modificare dinamică decisivă, pe care 'osuferă 
categoria inerenţei în cadrul reflectării estetice, în cadrul categoriei inerenţei. în realitatea 
fiinţind în sine, raportul dintre substanţă şi accident nu poate fi niciodată, fireşte, 
reversibil; concepţia despre substanţă poate fi adesea o aşezare cu capul în jos a 
raporturilor adevărate, aşezarea — adevărată sau falsă — creează totuşi aici o ierarhie 
stabilă, care poate fi depăşită obiectiv, desigur, de gîndirea mai dezvoltată, dar este 
întotdeauna înlocuită de o aşezare cu structură asemănătoare. Caracterul 
antropomorfizant, antropocentric al reflectării estetice creează dimpotrivă o structură 
mult modificată calitativ. Indiferent de felul în care artistul concepe realitatea şi 
indiferent dacă găseşte în ea — din nevoile creaţiei (setzungsnotwendig) — o substanţă 
absolută, esenţa reflectării estetice îl obligă să descopere şi să pună şi în omul însuşi o 
substanţă, pentru a concepe ca accident al acesteia tot ceea ce stă în legătură cu omul, tot 
ceea ce îl determină pe el şi soarta lui. Prin aceasta nu apare totuşi în reproducerea 
estetică nici un dualism antagonist sau un pluralism de substanţe, aşa cum se întîmplă în 
unele concepţii despre lume; dimpotrivă, avem de-a face cu o permanentă relativizare 
dinamică a raportului dintre substanţă şi accident. Baza şi fundalul operei de artă ca tota- 
litate trebuie să-i constituie bineînţeles substanţa obiectivă a realităţii însăşi; evident, 
oglindită şi concepută în modul pe care i-l impun artistului, vremea lui, poporul, clasa, 
personalitatea lui. Pînă aici, n-ar exista nici o diferenţă esenţială între viziunea unui artist 
asupra lumii şi aceea a unui filozof. întrucît însă, viziunea despre lume a artistului 
plăsmuieşte oameni sau cel puţin ceva omenesc, acest raport se inversează; miezul omului 
(al omenescului) devine substanţă; omul apare mai puţin ca participînd la substan- 
ţialitatea obiectivă, ca fiindu-i adică inerent, dimpotrivă, substanţialitatea obiectivă apare 
ca inerentă existenţei lui umane întemeiată pe sine însăşi, ca făcînd parte din ea. Şi 
trebuie să repetăm că aceste două aspecte ale substanţialităţii nu stau antinomic unul faţă 
de celălalt, ca principiul cosmic al binelui şi al răului în concepţiile dualiste despre lume, 
ci se constituie în opera de artă o oscilare între ambele aspecte, între acela al substanţiali- 
taţii şi cel al inerenţei accidentelor. Astfel, totalitatea în care substanţa obiectivă e 
dominantă, dobîndeşte un caracter de plutire (schwebendes); bogăţia dinamică, 
caracterul contradictoriu viu al lumii raportate la om, devine tocmai în acest fel lumea 
proprie a omului, o lume pe măsura lui. Această analiză categorială pune într-o lumină 
nouă expunerile noastre de mai înainte privitoare la mediul omogen. în spatele funcţiei lui 
formal unificatoare stă din punct de vedere categorial, unitatea substanţei discutată aici; 
iar în spatele relativizării dinamice dintre 'unitatea absolută a întregului şi exprimarea de 
sine desăvirşită a fiecărei obiectualităţi stă relativizarea substanţialităţii, descrisă chiar 
acum. 

Pentru a exprima clar aceste idei, am fost constrînşi să simplificăm oarecum 


raportul pe care l-am numit aspectul relativ al substanţialităţii. Cititorul atent a observat 
desigur, că în consideraţiile noastre nu se conturează numai două substanţialităţi în 
interrelaţiile lor, ci că feceareedininnele- constituie numai polul final al unui lanţ, alcătuit 
exclusiv din atare raporturi între substanţă şi accident, raporturi cu caracter substanţial 
şi' de asemenea relativizate între ele. Ținta noastră principală cînd am introdus categoria 
inerenţei în analiza reflectării estetice a fost tocmai încercarea de a conceptualiza 
raportul, adecvat plăsmuirii, dintre individ şi diferite ordonări sociale (clasă, naţiune etc.). 
Simplificarea realizată de noi în expunerile noastre de pînă acum, implica de aceea 
trecerea cu vederea, provizorie, a faptului că în reflectarea estetică, ambele perechi de 
raporturi: substanţă — accident, esenţă — fenomen se contopesc şi converg, spre o unitate 
cu caracter contradictoriu dialectic. Şi această convergenţă nu este nicidecum o 
„născocire" a reflectării estetice, ea este dimpotrivă, de asemenea, un fapt al vieţii; 
substanţă şi esenţă, accident şi fenomen apar în viaţă foarte apropiate unul de altul. 
Gîndirea filozofică trebuie să scoată aici la iveală o diferenţiere mai mult sau mai puţin 
netă. Fireşte, nu poate fi sarcina noastră de a expune, fie chiar numai în treacăt, istoria şi 
metodologia acestei probleme. Să remarcăm numai atît, că multe diferențieri nete cu 
privire la aceste categorii au apărut numai din nevoile idealismului filozofic, care 
urmăreşte cu mare interes de exemplu să deschidă cu forţa o prăpastie adîncă între 
substanţă şi esenţă, care le separă una de alta. Alte curente filozofice, care subiectivează 
oarecum esenţa, şi care conferă substanţei demnitatea unei existenţe separate de restul 
cosmosului, vor fi menţionate pe scurt — fără pretenţia unei analize exhaustive. La asta se 
mai adaugă cumpăniri metodologice necesare, deoarece gîndirea opune ambele raporturi 
din puncte de vedere diferite, şi diferenţele obţinute astfel pot da rezultate preţioase şi în 
mod obiectiv etc. Faptul că în cotidian există o convergenţă spontană a acestor categorii, 
trebuie menţionat din nou, chiar dacă acolo apare, de obicei numai în cazurile cele mai 
rare, o conştiinţă într-o oarecare măsură clară, asupra caracterului acestei convergenţe. 
Aici, precum şi în obiectivaţia magică a unor atare reflectări, se află fără îndoială rădăcina 
convergenţei — artisticeşte, deci în ce priveşte esenţialul — conştiente a acestor categorii 
în reflectarea estetică. 

Dacă ne gîndim la materialismul naiv al atitudinii artistice faţă de realitate, relevat 
adesea, trebuie să remarcăm că în el conceptele de valoare posedă întotdeauna un caracter 
ontologic. Acolo tinde intervin conflicte, colisiuni, luptă întotdeauna o realitate împotriva 
alteia, şi nu numai conştiinţa unei valori împotriva a ceva cu caracter de existenţă, ca în 
filozofia idealistă. Faptul că la poeţii cei mai diferiţi, de la Shakespeare (să ne reamintim 
scena vrăjitoarelor din Macbeth) la Goethe şi Dostoievski şi pînă la Thomas Mann (în 
Faustus) seducţia morală capătă o întrupare uman-demo- nică, este o dovadă clară a 
acestei nevoi artistice spontane. Astfel, cu o justeţă filozofică instinctivă, esenţialul este 
sesizat în reflectarea estetică ca o existenţă de ordin superior, ca o existenţă mai existentă, 
şi, chiar numai atît, dă esenței aşa cum figurează ea în reflectarea estetică, accentul a ceva 
substanţial. Şi invers: nici un artist nu poate plăsmui ceva existent fără a-i da — într-o 
accentuare axiologică pozitivă sau negativă — un caracter de esenţialitate (Wesenhaftes). 
Cînd plăsmuirea lui se îndreaptă spre substanţialitate, aceasta se apropie de esenţă, 
adesea pînă la identificarea cu ea. 

Acest materialism spontan dobîndeşte în reflectarea estetică o completare şi o 
întărire prin dialectica spontană. în gîndire, i-a revenit lui Hegel elaborarea dialecticii cu 
privire la desfăşurarea superioară a fiinţei (tre- cînd prin fiinţa-în-fapt etc. pînă la 
realitate). Pentru artă, aceasta a fost întotdeauna, în mod spontan, ceva de la sine înţeles. 
Să ne gîndim din nou la coliziune. Am văzut că în ea se ciocnesc întotdeauna întrupări ale 
existenţei, dar ele niciodată nu sînt plăsmuite astfel încît pur şi simplu momentul 
existenţei cu pondere cantitativă mai mare să obţină victoria asupra unui moment al unei 
existenţe de acelaşi fel. întotdeauna luptă unele cu altele trepte de existenţă nu numai 

diferite ca forţă cantitativă, ci şi cu un nivel diferit de existenţă, care sînt neseparabile 
fireşte de legătura lor stringentă cu esenţa, de plenitudinea sau de vidul lor esenţial, şi 
fiecare operă de artă autentică redă în plăsmuire o ierarhie a existenţei ce poate fi trăită 
întocmai. Foarte adesea, ierarhia menţionată nu coincide cu una a forţei cantitative, şi 
tocmai asta e semnificativ pentru caracterul dialectic al reflectării estetice. (Faptul că 
dialectica aceasta este adesea istorică, chiar în tragediile greceşti, ca în Orestia, în 
Antigona, nu face decît să înalțe dialecticul din ea; o tratare a acestui aspect al dialecticii 
nu-şi are locul aici.) Abia această gradare dialectică a existenţei şi a esenței strîns legate de 
ea dau posibilitatea de a contopi organic în personalitatea individului apartenenţa la 
diferite ordine cu o exitenţă şi o demnitate diferite, şi de a interioriza această apartenenţă, 
sub forma unui moment al esenței lui interioare. Numai întrucît prin această dialectică 
spontană, reflectarea estetică nu constă din altceva decît din atare relaţii esenţiale ale 
oamenilor între ei şi întrucît, pe de altă parte, formaţiile vieţii sociale apar în oameni sub 
forma pasiunilor lor celor mai adînci, poate arta să îndepărteze şi din acest domeniu orice 
fetişizare şi să reducă socialul la relaţii omeneşti esenţiale, pline de bucurie sau de 
suferinţă, pozitive sau negative. 

Am ajuns astfel, pornind de la alt aspect, din nou la filozofia detaliului în artă. 
Tratarea ei desăvirşită va fi posibilă abia în partea a doua a lucrării de faţă, unde, odată cu 
analiza structurii operei de artă, categoria totalităţii, problema întregului şi a părţilor, vor 
trece în centrul cercetării noastre. Dar convergenţa dintre substanţă şi esenţă trebuie să 
fie privită şi din punctul de vedere al convergenţei dintre accident şi fenomen, şi este clar 
în mod indiscutabil că astfel ne apropiem foarte mult de problema detaliului artistic. Şi în 
viaţă, fiecare obiectualitate şi fiecare relaţie între obiecte poate fi sesizată nemijlocit 
numai pornind de la detalii. Chiar în viaţa cotidiană, mai ales în muncă, dar nu numai în 
ea, (să ne gîndim de exemplu la cunoaşterea oamenilor, cu un rol aşa de însemnat în 
relaţiile lor reciproce) trebuie făcută, repede, o separație netă între detalii mai mult sau 
mai puţin numai întîmplătoare, şi acelea care indică, mai mult sau mai puţin clar, natura 
adevărată a obiectului respectiv etc. şi care sînt caracteristice, simptomatice pentru 
aceasta. Dacă în viaţă această distingere are de cele mai multe ori un caracter empiric şi 
de aceea e supusă unor mari fluctuații, în reflectarea ştiinţifică a realităţii — şi, ca trecere 
spre ea, chiar în muncă — apare necesitatea unei observări foarte precise, cît mai 
sistematice cu putinţă a lucrurilor, pentru a separa detaliile ce apar numai trecător, 
fugitiv, întîmplător, de cele a căror ivire stă în strînsă legătură cu esenţa lucrului de 
cunoscut. Fireşte, aici se adaugă faptul că stabilirea simplei apariţii concomitente a 
detaliilor nu e suficientă, trebuie cercetate cît mai deplin cu putinţă şi cauzele acesteia. 
Privind în mod abstract, şi reflectarea estetică săvirşeşte o distincţie asemănătoare. într-o 
dublă privinţă însă, reflectarea estetică se îndreaptă pe cu totul alte căi decît cea ştiinţi- 
fică; pe de o parte, selecţia este mult mai severă şi totodată mai definitivă, fiindcă tot ceea 
ce nu se dovedeşte necesar din punctul de vedere al ţelului urmărit de plăsmuire, dispare 
cu totul din „lumea“ operei de artă, iar pe de altă parte, plăsmuirea vrea să stîrnească 
aparenţa vieţii, adică detaliile selecţionate cu cea mai mare grijă trebuie să fie astfel 
prezentate, astfel grupate etc. încît să poată fi exprimată în ele totodată lipsa de alegere a 
vieţii cu toate contingenţele ei. Faptul că dubla tendinţă menţionată aici, cu aspectele ei 
strîns împletite, se impune într-un mod diferit, în diferitele genuri şi stiluri artistice, 
precum şi diferitelor personalităţi artistice, nu schimbă nimic din constatarea că ea 
alcătuieşte — în această generalitate — principiul oricărei redări artistice a detaliului. 

Şi aici se manifestă materialismul spontan şi dialectica spontană a practicii 
artistice. Căci, exprimat filozofic, acest mod de a proceda înseamnă o afirmare a 
obiectivităţii fenomenului, în acelaşi timp cu aceea a esenței, în condiţiile unei legături 
necesare şi contradictorii între ele,. Selecţia severă a detaliilor este totodată una din 
întrupările cele mai eficiente ale conformităţii artei cu nevoile vitale cele mai adînci ale 


omenirii, de care a fost vorba în repetate rînduri. Natura specifică a acestei conformităţi 
se arată şi aici, selecţiei, în aceea că opera de artă înlătură din fenomenele vieţii fapticul 
lor brutal, caracterul lorântmplătomelipaii:de semnificaţie, şi rotunjeşte nu numai formal 
pînă la întregirea ei, felia de realitate plăsmuită, ci ca premisă a acestei tendinţe, prezintă 
fenomenele înfăţişate, drept componente organice ale unei conexiuni pline de sens. Că 
această împlinire a unui sens nu este pur şi simplu identică cu o satisfacere de dorinţi 
hedoniste, am arătat-o mai sus. în selecţia detaliilor, convergenţa dintre inerenţă şi 
dialectica fenomenelor devine cu totul evidentă. îndoiala cu privire la obiectivitatea 
fenomenelor apare în majoritatea cazurilor ca urmare a caracterului lor fugitiv, trecător, 
nesigur, adesea incoerent, ceea ce Hegel exprimă afirmînd că fenomenul în raportul lui cu 
esenţa se prezintă nemijlocit ca aparenţă şi de aceea conţine în el „momentul neființei 
determinate".! Dialectica interioară a fenomenului şi esenței, se desfăşoară de la acest 
punct de plecare pur nemijlocit către revelarea obiectivităţii amîndorura strîns legate una 
de alta. Pe acest drum merge şi dialectica subiectivă a reflectării ştiinţifice. 

Practica artistică prezintă în ultimă analiză o concordanţă profundă cu această 
stare de lucruri şi cu reflectarea ei de către ştiinţă, metoda ei însă e una de prescurtare şi 
de concentrare. După cum am văzut, chiar Aristotel a constatat acestea în tratarea 
entimemei şi a silogismului, a paradigmei şi a inducției. în cazul detaliilor, scurtarea şi 
concentrarea stau în selecţia celor esenţiale, care indică direct esenţa, împreună cu un 
mod de prezentare care fixează ca suprafaţă nemijlocită tot ceea ce este lax şi nefixat în 
lumea fenomenală normală. Fiecare detaliu artistic autentic este deci o unitate cu caracter 
contradictoriu a esenței şi fenomenului şi cuprinde în sine, în mod intensiv, toate 
determinările şi raporturile dialectice, care în realitatea obiectivă, apar într-o infinitate 
extensivă. Detaliul artistic nu e deci real, ci hiper-real, (iiberwirklich), deoarece arată 
obiectiv-faptic o atare legătură strînsă şi univocă între esenţă şi fenomen, cum ea nu poate 
apărea în realitate decît ca un caz limită, extrem de rar; el are totuşi aparenţa unei 
realităţi depline, deoarece modul lui de apariţie păstrează pe cel al realităţii obiective. 
Această aparenţă de realitate se mai intensifică şi prin faptul că într-o operă de artă 
autentică, detaliile posedă, ce-i drept fără excepţie, această raportare strînsă si strictă la 
esenţă, dar ele între ele nu se găsesc nicidecum pe acelaşi plan ca importanţă. între ele 
există o ordonare precisă în raport cu apropierea lor de esenţă şi cu intensitatea cu care 
dezvăluie esenţa, în mod fulgurant dar în acelaşi timp adînc şi cuprinzător. Detaliile nu 
reflectă numai, fiecare în parte, structura esență-fenomen din realitatea obiectivă, ci o fac 
şi prin diferenţierea lor înăuntrul acestui nivel unificator. Ele sînt extraordinar de diferite 
unele de altele ca stabilitate sau fugitivitate, ca soliditate sau laxitate. în dinamica 
(Bewegtheit) acestei diferențieri punctul lor unificator, esenţa, nu mai apare acum ca un 
centru static, ci ca substanţă mişcătoare şi mişcată. 

O substanţă mişcătoare şi mişcată: iată poate expresia cea mai generală a ceea ce 
evocă opera de artă prin reflectarea realităţii. în alt context am mai menţionat această 
substanţă unitară, ce stă la baza întregii opere, care determină în ea calitatea 
obiectualităţii fiecărei părţi a întregului, şi am mai indicat că unităţile care se desfăşoară 
temporal, de exemplu intonaţia sau expoziţia, au funcţia importantă de a stîrni în auditor 
acea trăire a calităţii, prin care e transpus în situaţia de a primi în sine substanţa omogenă 
a operei de artă. Este clar că fiecărui detaliu îi este atribuit un rol precis determinat în 
apariţia şi devenirea evocativă a acestei substanţe omogene, că adică ierarhia detaliilor, 
menţionată mai sus, nu constă numai în raportarea lor la esenţa concretă respectivă, ci— 
desigur inseparabil de această raportare — şi în aceea că fiecare detaliu devine o 
componentă a unei dirijări, prin care substanţa poate fi asimilată mai întîi ca impresie 
generală sau ca atmosferă introductivă, iar apoi în chip de conţinut desfăşurat al operei şi 


' HEGEL: Știința logicii, Ed. Academiei R.S.R., 1966. p. 379. 

ca complex formal al ei. Abia această aşezare în seria momentelor diriguitoare 
concretizează selecţia, accentuarea şi ierarhia detaliilor; luate izolat, ele n-au nici o 
valoare, căci nici justeţea observării, nici modelarea lor, oricît de desăvârşită în sine, nu le 
poate conferi o valoare artistică. Abia cînd în locul adecvat pe care-l ocupă, conform 
determinării anterioare, detaliile desfăşoară revărsarea şi revelarea substanţei întregului, 
poate fi discutată serios reuşita (sau nereuşita) lor. Această substanţă unitară este însă 
prezentă peste tot şi de aceea — în această unitate — nu există nicăieri; ea constă tocmai 
clin aceea că totalitatea detaliilor se îmbină laolaltă într-o atare unitate; despărțită de ele, 
ea nu există nicidecum. 

Tocmai aici raportul substanţă — accident reiese limpede în reflectarea estetică, 
iar convergenţa dintre esenţă şi substanţă, dintre fenomen şi accident dobîndeşte o nouă 
lămurire. Acum nu va mai suna paradoxal sau artificial dacă în cazul detaliilor vorbim 
despre o participare la substanţă, despre faptul că ele sînt inerenţele substanţei. Categoria 
inerenţei pătrunde astfel structura operei de artă în mod felurit: prin 
ea, ceea ce e singular, fără a-şi pierde individualitatea, ia parte la ordini superioare; prin 
ea, aceste ordonări apar defetişizate, ca relaţii între oameni, ca obiecte care mijlocesc 
aceste relaţii; prin ea, detaliile îşi dobîndesc în sfîrşit ponderea în compoziţia întregului. în 
constituirea unităţii estetice a multilateralităţii operei artistice, a cărei individualitate, ca 
operă, constă din unitatea substanţială a individualităţilor obiectuale, extrem de 
individuale şi totuşi unificate, tocmai categoriei inerenţei îi revine un rol decisiv. Acolo 
unde ea lipseşte, acolo unde e înlocuită cu simple condiţionări cauzale sau cu simple 
interacțiuni, dispare unitatea vie a operei artistice, iar puterea ei evocativă scade, aşa cum 
am arătat anterior numai în linii generle, ajungînd pînă la o simplă stîrnire a interesului 
pentru conţinut, pînă la o simplă captivare; în acest caz, opera de artă nu cuprinde şi nu 
zguduie pe omul integrat, pentru a face din această zguduire un conţinut nou de viaţă al 
omului întreg ce se reîntoarce în viaţa cotidiană, ci rămîne pentru el o stîrnire izolată a 
unui interes, pe care ar fi putut-o obţine şi fără artă. 


4. CAUZALITATE, ÎNTÎMPLARE ŞI NECESITATE 


Pentru obişnuinţele actuale ale gîndirii, va părea poate paradoxal că noi, în loc de 
a merge pe drumul normal al acestor obişnuinţe, şi de a considera aici, ca pretutindeni, 
cauzalitatea drept categoria atothotăritoare, ba chiar drept singura care produce 
conexiuni, am încercat să reducem necesitatea, care e componenta cea mai importantă a 
ceea ce a fost desemnat drept conformitate cu nevoile omenirii, la categorii ca 
substanţialitate şi esenţialitate. Aici nu putem nici măcar indica în treacăt istoria 
problemei acestei categorii în filozofie. E suficientă menţionarea că mari gînditori 
dialecticieni ca Hegel nu au făcut niciodată concesii acestui obicei al gîndirii. În 
comentariile lui la Logica lui Hegel, Lenin remarcă pe bună dreptate: „Cînd citeşti cele 
scrise de Hegel despre cauzalitate, la prima vedere ţi se pare straniu eâ el s-a oprit relativ 
atît de puţin asupra acestei teme atît de îndrăgite de kantieni. De ee ? Pentru că, în 
concepţia lui, cauzalitatea este numai una dintre determinările legăturii universale, pe 
care mai înainte el o sesizase mult mai profund şi mai multilateral în întreaga sa 
expunere, subliniind totdeauna, şi chiar de la început, această legătură, trecerile reciproce 
etc. etc.!! Filozofia burgheză care a urmat după Hegel, chiar începînd cu Schopenhauer, a 
reinstalat cauzalitatea în dominaţia ei categorială exclusivă. Ca rezultat, s-a fixat o 
fetişizare care s-a polarizat. Unul din poli e constituit dintr-o concepţie pur cauzală, 
mecanicistă, fatalistă a necesităţii, celălalt pol, dintr-o variantă a iraţionalismului, în care 
acest mod de necesitate este negat sau pus la îndoială. în ambele cazuri imaginea realităţii 
este deformată fetişist. În primul caz, fiindcă în el orice delimitare între necesar şi 


întîmplător este anulată, deoarece, privind abstract, orice întîmplare este şi ea 
condiţionată cauzal. în cazul al doilea, cu punerea la îndoială sau cu negarea determinaţiei 
cauzale, e pusă în discuwție/eniceeooinexiunei raţională a faptelor: porţile gîndirii sînt astfel 
larg deschise iraţionalismului. Acest sistem antinomic fetişist s-a înfăţişat fireşte în cursul 
istoriei în formele cele mai diferite, fără a putea totuşi depăşi această polaritate. 

Şi în această chestiune, dezvoltarea artei a arătat clar tendinţa spontan dialectică 
şi defetişizantă a reflectării estetice. Deoarece problema cauzalităţii joacă în literatură 
rolul cel mai mare şi mai vizibil, apare util să începem de aici analizele noastre şi să 
ajungem să vorbim despre cauzalitate în alte arte numai atunci cînd în acestea apar 
categoriile specifice lor. Dacă trebuie să ne ocupăm, în această privinţă, de o tendinţă 
defetişizantă a literaturii, se înţelege de la sine că ea nu îşi poate propune nicidecum o 
negare, o încercare de eliminare a cauzalităţii, căci ar atinge astfel numai unul din polii 
sistemului antinomic fetişist, ci ea se străduieşte numai de a atribui acestei categorii locul 
ce i se cuvine în totalitatea lumii reflectate estetic. Din punctul de vedere filozofic, şi 
Hegel a mers pe acest drum. După ce critică „nulitatea şi lipsa de conţinut” a acelor 
curente ale gîndirii care complică în mod scolastic analiza posibilităţii şi a realităţii, spune 
recapi- tulînd, că acestea depind de „totalitatea momentelor realităţii, momente care în 
desfăşurarea lor se arată a fi necesitatea". Această considerare (Beurteilung) a situaţiei, şi 
anume totalitatea momentelor, poate servi şi pentru noi ca punct de plecare, cu toate că, 
aşa cum am relevat în repetate rînduri, caracterul totalităţii din reflectarea estetică 
precum şi problemele concrete ce decurg de aici vor fi tratate, în amănunt, abia în partea 
a doua a acestei lucrări, cînd vom analiza structura operei de artă, Oricum, convergenţa 
strînsă a diferitelor categorii tinde atît de puternic spre totalitate, încît chiar fără o 
cercetare exhaustivă, vom fi capabili de a lămuri problemele noastre de faţă cu conceptul 
totalităţii momentelor; cu atît mai mult cu cît chestiunea infinităţii intensive a 
momentelor a fost inclusă, de repetate ori, în consideraţiile noastre. 

Dacă ne întoarcem acum spre problemele concrete ale literaturii, trebuie să 
pornim de la faptul cunoscut în general — şi contestat, numai în mod excepţional — că 
literatura este o reflectare a acţiunilor oamenilor în cadrul societăţii, a evenimentelor, 
precum si a gîndurilor şi sentimentelor însoţitoare, provocate de aceste acţiuni. Nu încape 
deci nici o îndoială că legăturile dintre acţiuni, evenimente, sentimente etc. au, nemijlocit, 
dar şi obiectiv, un caracter cauzal. Ne întrebăm numai: este suficientă o înlănţuire cauzală, 
chiar perfect continuă, între componentele unei opere poetice, pentru desăvirşirea ei ca 
reflectare fidelă şi evocativă a realităţii? Această chestiune a preocupat de multă vreme 
estetica, înainte de toate dramaturgia — dar desigur, de cele mai multe ori, fără ca să fi 
fost ridicată direct problema filozofică a modului de valabilitate al cauzalităţii în literatură. 
Indirect, fireşte, această problemă este adesea perceptibilă, ca în analizele critice făcute de 
Lessing, asupra operei lui Corneille sau a lui Voltaire, ca în nemulţumirea lui Schiller cu 
privire la prozaicul din motivarea strict istorică a materialului tragediei Wallenstein, ca şi 
în numeroasele consideraţii asupra rolului întîmplării. După ştiinţa mea, Schelling a fost 
primul care a pus filozofic această problemă pentru motivarea dramatică, chiar dacă la el 
se exprimă clar numai latura negativă, adică critica relativă la cauzalitatea empirică, aşa 
cum o numeşte el. El spune: „Deoarece toată necesitatea empirică nu este necesitate decât 
în mod empiric, dar considerată în sine este contingenţă, rezultă că nici tragedia autentică 
nu poate fi întemeiată pe necesitatea empirică. Tot ceea ce este necesar în mod empiric 
există fiindcă există altul, prin care e posibil, dar acest altul el însuşi, nu este în sine 
necesar, ci există din nou prin altul. Necesitatea empirică, însă, nu ar suprima 
contingenţa. Necesitatea, care apare în tragedie, poate fi, ca urmare a celor de mai sus, 
numai de o natură absolută şi, ca atare, mai mult de neînțeles, în mod empiric, decît de 


1 HEGEL: Enciclopedia ştiinţelor filozofice — Logica § 143. Adaos. ed. cit., p. 265. 

înţeles. în măsura în care este introdusă chiar o necesitate empirică în succesiunea 
evenimentelor, pentru a nu neglija inteligibilitatea unei opere, trebuie ca această nece- 
sitate empirică să poată fi ea însăşi înţeleasă din nou numai absolut şi nu empiric. 
Necesitatea empirică trebuie să apară numai ca instrumentul celei superioare şi absolute; 
ea nu trebuie decît să producă la nivelul fenomenului ceea ce s-a şi înthnplat în 
necesitatea absolută"'.! Punctul slab în argumentaţia lui Schelling este uşor de înţeles; este 
apelul la o „cauzalitate absolută”, deci o deplasare în transcendent a problemei, şi prin 
asta o simplă dublare a falsei întrebări, în locul unui răspuns adevărat, concret. Această 
insuficienţă este agravată prin faptul că soluţia transcendentă iluzorie a lui Schelling, se 
colorează iraţionalist, deoarece pentru el ea „este mai mult de neînțeles, decît de înţeles”. 
Compromisul lui Schelling, necesitatea în aparenţă absolută, dar care totuşi este una 
empirică înfăţişată doar ca absolută, ocoleşte problema propriu-zisă a raţionalităţii 
(necesităţii) estetice a operelor poetice. 

Oricum, el stabileşte just identitatea dintre necesitatea empirică şi întîmplare. 
Engels a ilustrat drastic şi cu mult umor această identitate în realitatea obiectivă. El arată 
cum acest fel de determinism a trecut din materialismul francez în ştiinţele naturii (şi 
atrage atenţia mai tîrziu şi asupra faptului că unele concepţii religioase, ca aceea a lui 
Augustin sau a lui Calvin, duc tot spre acest fel de determinism): „Potrivit aceastei 
concepţii, în natură domneşte exclusiv necesitatea simplă şi directă. Că această păstaie de 
mazăre conţine cinci boabe şi nu patru sau şase... că noaptea trecută m-a pişcat un purice 
la orele patru dimineaţa şi nu la trei sau la cinci, şi anume pe umărul drept, nu pe gamba, 
stingă sînt toate fapte generate de o înlănţuire de cauze şi efecte, de o necesitate 
implicabile şi anume globul ce gaze din care a luat naştere sistemul solar, fiind astfel încât 
aceste evenimente trebuiau să se producă aşa şi nu altfel."2 Este clar, că în acest mod, 
raportul dintre întîmplare şi necesitate ar fi cu totul distrus pe plan obiectiv şi, înainte de 
toate, pentru reflectarea estetică. Căci aşa cum am arătat, între toate faptele reflectate 
literar există o ierarhie. Am vorbit despre ea în legătură cu categoriile substanţă — 
accident şi esenţă — fenomen; nu este nevoie totuşi de nici o analiză mai amănunţită 
pentru a vedea că aceste categorii la rîndul lor, din motive obligatorii de compoziţie, 
converg către perechea de opoziții necesitate — întîplare, şi că ierarhia lor trebuie să 
includă în conţinutul ei şi această pereche de categorii. Cerinţa ierarhică de faţă nu are 
deloc un caracter formal, în ea iese la iveală dimpotrivă, ceea ce e mai esenţial în 
conţinutul poetic şi anume străduinţa de a reproduce fidel viaţa însăşi în ansamblul 
complexităţii şi legităţii ei. Această fidelitate există totuşi numai în realţia dintre 
totalitatea operei şi întregul vieţii, iar totalitatea operei, ca urmare a pluralismului 
genurilor artistice, deseori scoasă 


' SCHELLING: Werka, ed. cit., I. V., p. 700. 
2 ENGELS: Dialectica naturii, ed. cit., p. 516—517. 


în evidenţă pînă acum, trebuie privită întotdeauna în cadrul nevoilor unui gen determinat; 
să ne amintim de constatarea lui Schiller, care considera că determinarea obiectului 
înfăţişat este inseparabil legată de genul în care apare. La baza diferenţierii formale a 
genurilor stă însă o diferenţă a conţinutului poetic, a concepţiei despre lume care ajunge 
să se exprime în conţinut. Fără a putea acum analiza mai îndeaproape diferenţierea 
genurilor în genere, ea uefiind încă pregătită pentru tratare, trebuie să atragem atenţia, pe 
scurt, asupra faptului că lirica, drama şi epicul înseamnă chiar prin formele lor ceva 
extrem de diferit din punct de vedere al concepţiei despre lume şi anume chiar într-o atare 
generalizare, încât nu este absurd de a vorbi de o concepţie despre o lume a dramei, de una 
a romanului etc. (Deosebirile uriaşe şi primare dintre epoci, scopuri, personalităţi, opere 
nu trebuie să fie, prin aceasta, micşorate.) Dacă însă vorbim la un nivel atît de generalizat 
de concepţiile despre lume ale diferitelor genuri, ne aflăm în centrul problemei ce 


urmează să fie tratată acum. Căci deosebirile menţionate apar în toată claritatea, în modul 
în care raportul dintre necesitate şi întîmplare este sesizat concret în fiecare gen. Imaginea 
lumii. în totalitatea ei Puabtenpaateieeaistitaiy fără ca necesitatea ei să devină, în cele din 
urmă, evidentă. Ea de asemenea nu se poate realiza, cînd nu evidenţiază şi acele 
întîmplări, care par — nemijlocit, dar numai nemijlocit — un haos şi prin care se impune 
necesitatea concretă. Deoarece însă, diferitele genuri literare redau tocmai aspecte 
diferite, stabile pentru multă vreme, ale acestei constelații generale, dialectica necesităţii 
şi întîmplării se manifestă în fiecare dintre ele într-o formă diferită — dar într-un fel 
oarecare, dialectica menţionată apare totuşi în fiecare. Şi de aceea, trebuie să existe pentru 
literatură o metodă de a înlătura echivalarea fetişistă dintre necesar şi întîmplător pentru 
ca 

— indiferent cu ce grad de conştiinţă — să poată configura în acelaşi timp întîmplarea şi 
opoziţia lor dialectică. 

E nevoie deci de un criteriu estetic, care să dezvăluie într-un lanţ cauzal continuu, 
necesitatea şi în altul tot atît de continuu — întîmplarea. Dar, pentru un criteriu just, 
simpla divizare în necesar şi întîmplător este cu totul insuficientă; el trebuie să fie apt de a 
lămuri nenumăratele gradări şi treceri care acţionează în realitate în cadrul acestui raport 
şi care în artă trebuie să se revele, bineînţeles şi mai clar. Privind formal, acest criteriu îl 
oferă, fireşte, totalitatea operei respective (şi aceea a genului ei artistic), căci fiecare operă 
reproduce doar o corelaţie concretă din viaţă, un proces concret din viaţă precum şi 
specificul acestuia, situaţie în care conţinutul decide ce anume se va impune în el ca 
necesar, şi ce anume ca întîmplător. Această determinare — în formularea ei atît de 
generală 
— fără o rapidă concretizare, s-ar putea transforma lesne într-un non-sens sau într-un vid 
formalist. Căci, pe de o parte, nu depinde de bunul plac al poetului, aceea ce el ar dori să 
conceapă ca necesar sau ca întîmplător. Deoarece opera lui este reflectarea realităţii 
pornind de la un aspect pe care procesul vieţii îl oferă obiectiv, el este strict legat — sub 
pedeapsa nereuşitei plăsmuirii - de liniile mari ale dezvoltării obiective însăşi; chiar dacă 
acestea îi oferă un cadru larg pentru selecţie şi pentru interpretare, legătura stringentă nu 
e nicidecum suprimată. Pe de altă parte, şi înăuntrul cadrului menţionat acum, totalitatea 
operei respective trebuie să se concretizeze mai departe, atît în conţinut, cît şi categorial, 
pentru ca, sub forma de criteriu, să poată deveni eficientă în mod just. Aceasta se întîmplă 
pe linia substanţialităţii, indicată de noi mai sus. în totalitatea concretă a fiecărei opere se 
constituie o substanţă unitară care pătrunde prin toţi porii ei, şi înăuntrul omogenităţii 
căreia toate persoanele, relaţiile, obiectele etc. îşi dobîndesc substanţa lor specifică. Acest 
complex de substanţe, părtaşe la întregul fundamental produce criteriul valabil pentru 
caracterul lanțurilor cauzale ce străbat toată opera. 

Chiar la prima vedere, se lămureşte astfel ceva foarte important: acele legături 
cauzale, care sînt proprii de a scoate mai clar la iveală substanţa unui personaj sau chiar 
de a promova desfăşurarea lui interioară, mersul lui către împlinirea de sine, pierd astfel 
caracterul unei simple, unei pure întîmplări. Adică, în sine, legăturile rămîn ceea ce sînt, 
totuşi ca urmare a acestei funcţii a lor, înăuntrul dinamicii totalităţii, ele nu mai stau într- 
o contradicţie antagonistă cu necesitatea care se exprimă în compoziţia întregului. Sarcina 
poetului nu constă deci din a slăbi sau chiar a suprima printr-o motivare scrupuloasă, 
caracterul întîmplător al unor atare relaţii cauzale; rolul pe care îl joacă ele în această 
privinţă într-o etapă a compoziţiei este suficient pentru suprimarea ca simple întîmplări, 
înfăţişată mai sus, şi un plus de motivare faţă de simplul fapt, ca atare, cu tot hazardul 
acestuia, este un balast, nu un ajutor. De aceea, o caracteristică a marilor scriitori „cu 
experienţă de viaţă bogată şi adîncă, este că mînu- iesc atare întîmplări cu o nepăsare 
suverană. Să ne gîndim la Război şi Pace de Tolstoi. Cînd Andrei Bolkonski, grav rănit, e 
pus pe masa de operaţie, vede în aceeaşi sală pe Anatol Kuraghin, rivalul său, cel care i-a 

distrus fericirea vieţii, — căruia tocmai i se amputează un picior. Această întîlnire în timp 
şi în spaţiu este în sine o întîmplare brutală. Caracterul ei abstract însă este anulat prin 
aceea — şi numai prin aceea — că vederea lui Kuraghin declanşează în Bolkonski începutul 
acelei crize de purificare finale, care constituie conţinutul poetic propriu-zis al părţii 
următoare din roman. Deoarece prezenţa lui Kuraghin este redusă la un asemenea prilej 
de declanşare, se anulează aici poetic opoziţia dintre necesitate şi întîmplare. 

Tolstoi însă nu se sperie nici de introducerea şi a altor întîmplări pe drumul final de 
desăvirşire al lui Andrei Bolkonski, drum necesar din punctul de vedere omenesc şi 
poetic: cînd e transportat în spatele frontului, Bolkonski e dus — din întîmplare — tocmai 
în casa Rostovilor şi anume, — din întîmplare — tocmai în clipa în care ei se pregătesc de 
plecare. întîmplarea e din nou necesară în mod poetic, pentru eulrninarea, pentru 
clarificarea definitivă a relaţiilor dintre Andrei Bolkonski şi Nataşa Rostova. Deoarece 
Tolstoi, pe acest drum, îl conduce pe cititor spre clarificarea definitivă a raportului dintre 
două personaje principale, hotărîtoare, deoarece catarsisul ce se naşte aici devine 1111 
moment important al perspectivei finale a întregii opere, aceste hazarduri (precum şi 
altele mobilizate cu aceeaşi suveranitate) nu mai stau din punct de vedere poetic în nici 
un raport antagonist cu necesitatea istoric-omenească ce radiază din totalitatea operei. 
Dimpotrivă: tocmai asemenea hazarduri iau acestei necesităţi toată răceala şi uscăciunea 
construirii, îi conferă căldura apropierii de viaţă, îi dau calitatea unei reproduceri a 
întregului proces de viaţă, cu confuziunea particularităţilor lui, dar şi cu necesitatea şi 
capacitatea lui de a avea un sens ca întreg, dar numai ca întreg. 

Ar trebui să analizăm mai pe larg acest exemplu, pentru ca să devină vizibil în 
mod evident că: tocmai substanţialitatea întregii opere şi, înăuntrul ei, caracterul 
substanţelor singulare, sînt cele care în calitate de principiu de selecţie, de criteriu, dau 
verdicttil în conflictul dintre necesitate şi întîmplare. Pentru a lămuri mai bine situaţia de 
faţă, trebuie ca relaţia dintre substanţialitate — şi anume, atît Î11 întregul operei cât şi în 
părţile ei — şi cauzalitate, chiar în formele ei supreme, să poată fi sesizată şi mai concret, 
ca legitate. O tendinţă importantă către defetişizare constă în estetic în aceea că nici o 
legitate nu poate ajunge să fie prezentată în obiectivitatea ei pură, ființînd în sine; „legea, 
după care ai porniti'spune Goethe, şi aici este clar exprimată bilateralitatea reflectării 
estetice, ce apare mereu sub aspecte noi. Şi anume, pe de o parte în estetic se menţine cu 
totul conţinutul, forma, modul de valabilitate etc. ale legii obiective, deoarece în acest 
domeniu este reflectată, cu pretenţii de fidelitate, aceeaşi realitate ca în toate sferele 
existenţei omeneşti. Pe de altă parte, fiecare lege este raportată la om, la raporturile 
omeneşti, la obiectele care le mijlocesc, adică legea reprodusă just, cu aproximaţie, nu 
apare aşa cum există în sfera ei obiectivă completă, în ramificările ei obiective complete 
etc. — asupra acestora se îndreaptă interesul reflectării ştiinţifice — ci este incorporată, ca 
putere activă, în lumea destinelor omeneşti, şi din ea numai atît, şi numai în atare mod 
este exprimat, cît devine hotăritor pentru dialectica imanentă a lumii destinelor omeneşti 
şi conform modului în care este alcătuit acest rol hotărîtor. 

Ca pretutindeni unde observăm atare deosebiri între reflectarea estetică şi cea 
ştiinţifică, nici aici nu se revelă un minus faţă de cea ştiinţifică, ci dimpotrivă întotdeauna 
un adevăr important al vieţii. Prin dialectica ei spontană, reflectarea estetică este de 
aceea, nu rareori, în situaţia de a ridica pînă la expresie importante situaţii dialectice, 
reale, pe care reflecţia filozofică asupra metodologiei ştiinţelor le ridică la nivelul con- 
ştiinţei abia mai tîrziu. Tot astfel se petrec lucrurile şi în cazul legităţii. Descoperirea 
treptată a acestei categorii şi în special aceea a legilor concrete a constituit o serie de 
evenimente atît de hotăritoare în dezvoltarea progresivă a omenirii, încît, adesea, 
conceptul de lege a fost absolutizat (şi totodată uneori fetişizat), chiar de-a lungul unor 
perioade mai lungi; se înţelege de la sine, pentru noi, că dimpotrivă, curente opuse, în 
mod metafizic sau iraţionalist, nu fac decît să mărească această fetişizare cu semn 


schimbat. Şi aici a fost meritul lui Hegel de a se rupe prin dialectica gîndirii de fetişizarea 
conceptului de lege. Pentru concepţia lui „regnul legi lor... “ este „imaginea calmă a lumii 
existente sau fenomendleb/efaţăedeaeestoonţinut ealm“ Hegel relevă importanţa pe care 
o posedă lumea fenomenală în opoziţie cu „identitatea simplă" a legii. Ea are acelaşi 
conţinut ca şi legea „dar înfă- ţişîndu-se în neliniştită schimbare şi ca reflectare în altceva. 
Fenomenul este legea ca existenţă negativă şi absolut variabilă, mişcarea trecerii în ceea 
ce este opus, e mişcarea autosuprimării şi a reîntoarcerii în unitate. Această latură a 
formei neliniştite sau a negativităţii legea n-o conţine; în consecinţă, faţă de lege 
fenomenul e totalitate, căci el conţine legea în el, conţine însă şi mai mult, anume 
momentul formei mişcîndu-se pe sine însăşi." 

Abia pe această bază devine cu putinţă pentru materialismul dialectic de a sesiza 
în proporţiile juste, defetişizată, legitatea în contextul lumii ființînd în sine şi în acela al 
reflectării ei ştiinţifice. în nici un caz, asta nu înseamnă o subevaluare a importanţei reale 
şi gnoseologice a legilor, chiar în cazurile în care realizarea lor „pură“, teoretică sau 
practică, nici nu poate intra în discuţie. într-o scrisoare către Conrad Schmidt, Engels 
ajunge să vorbească despre feudalism. El arată că, în cursul istoriei, el nu s-a realizat 
nicăieri şi niciodată în formă pură, cu excepţia „efemerului regat al Ierusalimului”. Dar 
adaugă imediat: „A fost oare această orînduire o ficţiune, pentru că a atins numai în 
Palestina, şi pentru scurt timp o existenţă pe deplin clasică şi chiar şi aici în cea mai mare 
parte, numai pe hîrtie?“2 
Aceeaşi situaţie o cercetează L,enin pentru cunoaştere, din punctul de vedere al modului 
de valabilitate a unei atare „purității; într-un articol polemic din timpul războiului, el 
scrie: „Fenomene" „pure" nu există şi nu pot exista nici în natură, nici în societate — aşa 
ne învaţă dialectica lui Marx, care ne arată că însăşi noţiunea de puritate implică o 
oarecare îngustime, unilateralitate a cunoaşterii omeneşti care nu cuprinde obiectul în 
totalitatea, în complexitatea lui.**! 

Această înţelegere a raportului dialectic real dintre lege şi fenomen, pe care 
reflectarea ştiinţifică a realităţii şi conştiinţa ei metodologică în filozofie şi-au cucerit-o cu 
trudă, printr-o luptă milenară, este pentru dialectica spontană a marii arte, dintru 
început, ceva de la sine înţeles. Dacă am analiza opera lui Homer sau a tragicilor greci în 
raport cu reproducerea acestor relaţii, am putea găsi peste tot acest raport dialectic —- 
fireşte fără o întemeiere teoretică şi desigur fără o conştiinţă teoretică privitoare la 
punerea lui în practică. Afirmația „ei n-o ştiu, dar o fac'! nu are voie totuşi nici aici să ne 
ispitească de a ne opri la această stare de fapt ca la un „je ne sais quoi“ inaccesibil raţiunii. 
Dimpotrivă, trebuie să ne străduim de a eoneeptualiza ceea ce reflectarea estetică 
realizează în operele de artă. De aceea, trebuie să adăugăm încă o constatare, dialectică, la 
cele menţionate pînă acum. în legătură cu pasajele citate inai înainte, Hegel numeşte 
legea „esenţialitatea pozitivă a fenomenului”! şi mai completează această definiţie cu 
precizarea că legea nu este „decît“ atît. De aici rezultă concluzia: „în consecinţă legea este 
fără îndoială formă esenţială, dar încă nu e formă reflectată ca conţinut în laturile sale, 
formă reală"'.! Din toate acestea rezultă pentru noi un dublu aspect. Pe de o parte, se 
confirmă încă odată ceea ce am expus în legătură cu Hegel şi cu Iveniu şi anume că deter- 
minaţia cauzală a obiectelor, a relaţiilor, a evenimentelor constituie numai o parte din 
adevăratele determinaţii ale realităţii, că ea, aşadar, îşi poate dobîndi sensul adevărat, 
semnificaţia ei nefalsificată, numai în corelaţia totală dintre conţinuturi şi forme. Pe de 
altă parte, afirmaţia lui Hegel că legea este esenţialul din fenomen sau, cum spune în alt 
pasaj din aceleaşi explicaţii, legea este fenomenul esenţial, trebuie să fie legată mai 
îndeaproape de consideraţiile noastre anterioare. Mai înainte am vorbit despre 


! HEGEL: Știința logicii, ed. cit., p. 493. 


ESPLP, Buc., 1955, p. 368. 
" LKNIN: Opere complete, ed. cir., voi. ?b, p. 24i 

convergența dintre substanţă şi esenţă în reflectarea estetică. Acum vedem că 
subordonarea lanțurilor cauzale singulare faţă de substanţialitate — fie a operei întregi, fie 
a părţilor ei — nu numai că nu contrazice raportul legităţii, ci confirmă unul din 
momentele ei hotărîtoare. 

Căci legea ca fenomen esenţial (estetic exprimat: „Legea, după care ai pornit”) converge, 
conform esenței ei obiective celei mai lăuntrice, atît către categoriile substanţialităţii şi 
esenţialităţii, pe cît are şi o relaţie contradictorie, dar tocmai de aceea neseparabilă, eu 
fenomenele, pe care astfel, le posedă ca un conţinut interior propriu. 

Astfel, în imaginea lumii plăsmuite estetic de către reflectarea estetică i se atribuie 
cauzalităţii locul ce i se cuvine obiectiv în contextul realităţii. Rolul important, pe care-l 
joacă substanţialitatea în această ordine, îndepărtează de orice închistare sau absolutizare 
fetişiste. Am arătat doar mai înainte cum convergenţa substanţei spre esenţă (şi prin asta 
şi convergenţa faţă de lege) este aptă de a dizolva, relativizîndu-le, tendinţe eventuale 
către închistare, cu toate eă substanţialitatea ce intră în reproducerea estetică, îşi 
păstrează, ea atare, caracterul ei peren înăuntrul totalităţii concrete respective. Mişcarea 
ce apare aici este dublă: mai întîi substanţa se dezvăluie cu necesitate numai treptat, în 
cursul acelui proces care constituie conţinutul operei literare respective. Dezvăluirea 
poate fi însă, în anumite împrejurări, foarte complicată. Pe cînd în multe cazuri este vorba 
numai ca contururile abstract calitative evocate ca atmosferă la începutul operei literare 
să se umple pas cu pas cu un conţinut real şi să devină din ce în ce mai bogate prin 
determinările lor inerente, în alte cazuri, nu mai puţin numeroase, poate fi necesar ca 
dezvăluirea să fie una în sensul propriu al cuvîntului, adică substanţialitatea ce a fost 
expusă iniţial şi a provocat o primă impresie să fie demascată ca neadevârată şi în locul ei 
să fie pusă cea adevărată. Această oscilare şi fluctuare poate constitui şi un punct de 
cotitură clar definit al acţiunii, o trecere către confirmarea substanţialităţii iniţiale 
(scenele pline de spaima morţii în Prinţul de Homburg). Prin aceasta este dată trecerea la 
al doilea tip, care e caracterizat prin orientarea mişcării, prin capacitatea de dezvoltare a 
substanţei; în orice caz, printr-o dezvoltare, care conţine în sine totodată menţinerea şi 
dezvoltarea superioară a unor calităţi fundamentale determinate ale substanţei, 
dezvoltare care e chiar întemeiată tocmai pe soliditatea şi permanenţa lor. Toate 
motivările cauzale (Kausalsetzungen) care favorizează sau frînează atare dezvăluiri sau 
transformări, îşi dobîndesc necesitatea sau caracterul contingent din felul în care se leagă 
de această problemă principală; în ce măsură poate deveni vizibil în ele însele, 
eonsiderînd imanent, o coeziune strictă sau aparenţa unui arbitrar şubred-întîmplător, 
este ceva cu totul secundar faţă de rolul lor în dezvoltarea substanţei unei opere. 

Prin faptul că, în lumea poeziei, cauzalitatea este aşezată la locul care i se cuvine, 
tendinţele către fetişizare care pot cauza autocraţia cauzalităţii în viaţă şi în ştiinţă, au 
devenit lesne de biruit. Necesitatea, cerută de Schelling şi de alţii, mai adîncă decît aceea a 
simplelor lanţuri cauzale poate aşadar deveni cu totul inteligibilă, fără refugierea în vreo 
transcendenţă sau în vreo mistică oarecare. Dimpotrivă: tocmai prin ordonarea cate- 
gorială a conţinuturilor de viaţă, pe care literatura o foloseşte spontan, numai estetic, este 
conştient, se naşte o necesitate, care nu exclude întîmplarea, ci o încorporează în 
domeniul ei; care, de aceea, stă departe cu totul de inumanitatea uscată a unui fatalism, în 
orice fel ar fi el conceput, necesitate care reuneşte căldura vieţii cu prezența marilor 
corelaţii şi perspective; care nu se impune mecanic, ci, cum obişnuieşte L,enin să spună, 
cu viclenie şi de aceea reproduce imaginea lumii îmbogăţind-o. Tocmai de aceea, natura 
defetişizantă a poeziei autentice poate să învingă spontan, fără polemică, odată cu 
autocraţia mecanică a cauzalităţii şi polul ei opus, adică iraţionalismul. Toate aceste 
probleme ale unificării şi ale diversificării bogate a conţinutului se exprimă, din punctul 
de vedere al unificării stilistice a operelor singulare, în ritmul unitar pe care-l posedă 
calitatea corelaţiilor conducătoare, chiar dacă acest ritm ascunde în el, desigur, o oarecare 


fluctuaţie; împletitura strînsă sau înnodarea laxă a lanțurilor cauzale respective devine 
astfel o simplă componentă a acestei unităţi. Trebuie să mai observăm aici că această 
unificare stilistică nu esiplealepvairdeest./ooncentrarea formală a funcţiei diriguitoare a 
operei, că de aceea ea ar trebui să rămînă cu totul ineficientă dacă în specificul ei, în 
calităţile ei specifice,nu s-ar cuprinde esenţa conţinutului artistic, culminarea şi 
încununarea lui, transformarea lui în desăvîrşirea formei. 

Abia această corelaţie dă posibilitatea de a generaliza în continuare ceea ce am 
expus pînă acum cu privire la literatură. Este clar că în pictură şi în sculptură, cauzalitatea 
joacă, nemijlocit, un rol mult mai modest decît în literatură. Aceasta decurge şi din faptul 
că datorită caracterului calitativ al mediului omogen vizual, lanţurile cauzale dispar 
aproape cu totul din ne- mijlocire, şi că numai mişcările fixate vizual trebuiesă prezinte şi 
o deter- minaţie cauzală. Pentru mişcare este valabil, în mod evident, ceea ce am arătat în 
cazul literaturii referitor la raportul ierarhic dintre substanţialitatea specifică şi legăturile 
cauzale singulare: necesitatea sau caracterul contingent al unei mişcări depinde de măsura 
în care ea întemeiază sau distruge substanţialitatea, esenţa întregii configurării sau 
eventual, de măsura în care se comportă în mod neutru faţă de ea. Tocmai exemplul celor 
mai mari artişti, ca Michelangelo, arată că mişcări, care ar fi contat ca „exagerate" (deci: ca 
contingente) din punctul de vedere al vieţii cotidiene, dobîndesc, cînd pornesc din acest 
izvor, o necesitate adîncă, copleşitoare, în timp ce mişcările „motivate cu grijă" ale artei 
academice nu se pot ridica niciodată peste nivelul întîmplătorului. Faptul că şi la celălalt 
pol, la artiştii excentrici, din lipsa unei substanţialităţi autentice a configurării totale, 
domneşte de asemenea întîmplarea, nu face decît să confirme această constatare. Şi mai 
clară este această situaţie în muzică, unde legătura dintre sunete ne e niciodată cauzală în 
mod simplu sau empiric, ci e determinată nemijlocit de legi ce pot fi precis formulate. Cu 
toate acestea sau, mai bine zis: tocmai de aceea, cea mai riguroasă întemeiere numai pe 
atare legi sau reguli nu poate niciodată să dea naştere unei necesităţi muzicale. Abia cînd 
împlinirea lor e pusă în serviciul substanţialităţii operei concrete respective, întîmplătorul 
inerent unei succesiuni de tonuri — oricât ar fi ea de conformă regulilor muzicale — poate 
fi suprimat din punctul de vedere artistic. Iar pe de altă parte, istoria muzicii prezintă 
nenumărate exemple în care succesiunii de sunete, care contrazic strict regulile precise 
date şi pe care de aceea ar trebui să le sesizăm ca întîmplătoare, dacă devin momente ale 
substanţialităţii unei opere cu o intenţionalitate complet nouă, sînt nu numai ridicate, în 
calitate de purtătoare ale acestei noi intenţionalităţi, la rangul de elemente necesare, dar 
pot constitui cliiar baza unor legi noi. 

Situaţia compoziţiei picturale este mai complicată, dar si mai instructivă (relieful, 
şi grupul sculptural se încadrează şi ele din punct de estetic, în consideraţiile ce urmează). 
Nu vrem să vorbim despre aşa-num iţele probleme iconografice, pe care le-am discutat în 
legătură cu problema obiec- tualităţii nedeterminate, deoarece din situaţia arătată acolo 
rezultă în mod evident subordonarea legăturilor pur cauzale faţă de substanţialitatea 
operei întregi. Determinările unei atare forme de obiectualitate se transformă însă în 
orice'operă de artă autentică, în determinări compoziționale formale, iar acestea, la rîndul 
lor, revelă noi aspecte ale problemei de faţă. Fiecare compoziţie vizual-evocativă instituie, 
anume, un sistem de mişcări împletite una cu alta. Această trecere reciprocă a mişcărilor 
plăsmuite unele în altele este însă extrem de complexă şi introduce multe complicaţii mai 
ales în ce priveşte cauzalitatea ce se afirmă în operă. Situaţia este relativ simplă cînd 
mişcările diferitelor personaje exprimă reacţii reciproce cu conţinut sufleteşte 
determinat,ca de exemplu în fresca lui Giotto învierea Drusillei (Santa Croce, Florenţa). 
în atare opere, am putea concepe mişcările raportate unele la altele ale diferitelor 
personaje din tablou ca urmări cauzale ale dramei reprodusă vizual în tema dată. O 
asemenea interpretare însă ar fi îngustă — analog cazului tratat mai sus al împlinirii 
legităţilor muzicale — şi de aceea ar trece pe lîngă problema noastră. Căci din 

nenumăratele mişcări posibile în cadrul cauzalităţii dramatice, şi chiar strict motivate la 
acest nivel, artiştii autentici le aleg pe acelea care alcătuiesc între ele un sistem dublu: 
anume, pe de o parte, unul de corelaţii bidimensionale decorative ale suprafeţei tabloului, 
pe de altă parte, unul de corelaţii lineare, coloristice, de valori etc. înăuntrul plăsmuirii 
spaţiului din tablou; în operele de artă autentice coincid ambele sinteze de raportări sau 
cel puţin converg atît de puternic unul către altul, încît par să constituie o unitate în plină 
tensiune, o unitate a substanţei tabloului. Fiecare mişcare a unui personaj pictat 
dobîndeşte un sens estetic abia cînd împlineşte toate condiţiile stabilite astfel, care 
depăşesc cu mult simpla întemeiere cauzală. O asemenea dramă, luată în sens larg 
pictural, cuprinde, fireşte, în acelaşi timp, toate obiectele ce apar în tablou; astfel 
ansamblul arhitectonic, care constituie fundalul în fresca lui Giotto menţionată de noi, 
repetă şi întăreşte ritmul de mişcare al scenei dramatice propriu-zise din primul plan. 

Intenţionat am ales ca exemplu o compoziţie cît mai simplă cu putinţă. în 
cartoanele lui Leonardo şi ale lui Michelangelo apar în configurarea plastică sisteme de 
mişcări care, deşi conduse de aceleaşi principii estetice ultime, reprezintă faţă de Giotto 
ceva calitativ nou, în cadrul sistemelor complexe ale relaţiilor dintr-un tablou. Ar fi 
suficient de a analiza apoi o compoziţie mare a lui Rubens, pentru a vedea clar depăşirea 
estetică a întemeierii cauzale singulare a mişcărilor. Justeţea anumitor mişcări este 
întemeiată aici pe corelaţii compoziționale cu alte mişcări care nemijlocit, în conţinut, nu 
au nimic de-a face cu ele. Apoi, predominarea coloritului (der Kolorismus) în Renaşterea 
târzie şi în epoca barocă adaugă noi momente în sistemul mişcărilor. Obiectualitatea unui 
lucru sau a unui personaj din primul plan poate fi fundată pictural bunăoară printr-un 
acord coloris- tic determinat cu fundalul (sau cu o pată de culoare din el) etc. etc. Am 
ajunge prea departe dacă acum, întorcîndu-ne la literatură, am cerceta mai îndeaproape 
rolul pe care-l joacă în ea atare paralelisme, corespondențe, contraste etc. Fireşte, 
importanţa lor compoziţională nu poate deveni niciodată atît de hotărîtoare ca în pictură; 
asta atîrnă de diferenţa dintre spaţiul real din una din arte, şi cvasi-spaţiul din cealaltă. 
Totuşi, putem observa clar prezenţa acestui mod de compoziţie tocmai la cei mai mari 
scriitori, înăuntrul limitelor proprii specificului genului. Să ne gîndim la modul în care 
Shakespeare nu numai că reliefează specificul din caracterul lui Hamlet sau al lui Fear, 
prin paralelisme şi contraste, ci, în unele scene, tocmai prin ele, caracterizează mai adînc 
eroul. Lamaripovestiritori, caTolstoisau Keller, pot fi stabilite mijloace artistice analoge, 
fireşte cu variațiile conforme genului şi personalităţii artistului. Şi aici, ceea ce este 
hotărîtor, din punct de vedere filozofic, într-o atare practică artistică este că motivarea 
estetică depăşeşte simpla cauzalitate şi-şi găseşte forţele în conţinutul total al compoziţiei, 
în substanţialitatea întregului şi a părţilor. 

Pentru a ne reîntoarce încă odată la arta plastică: cunoştinţa dobîn- dită acum 
contrazice aparent o altă metodă izbitoare a artei plastice: de a face evidentă existența 
obiectelor ei. Din nou, nu se poate nega că simpla aşezare a unui obiect pictural sau 
plastic, lăsînd la o parte mişcarea tratată acum, trebuie să conţină nenumărate momente 
de corelaţie cauzală. Mai cuprinde insă în sine şi altceva, ceva care depăşeşte cu mult 
simpla motivare cauzală. Să luăm un obiect oarecare plăsmuit pictural, să zicem un pom. 
înrădăcinarea lui în pămînt, felul trunchiului lui, raportul acestuia cu ramurile etc. sînt 
fără îndoială condiţionate cauzal. Fără a repeta limitările acestei condiţionări cauzale, 
menţionate mai sus, trebuie însă să subliniem din nou: un pom plăsmuit cu adevărat 
pictural este altceva, şi totodată mai mult decît suma şi sistemul unor atare corelaţii. El 
este, el există şi impune spectatorului trăirea specifică a unei existenţe de un fel deosebit, 
care prin existenţa ci în genere face evidentă şi aptă de a fi trăită exis- tenţa-ei-întocmai- 
astfel, iar cu această existență-întocmai-astfel face acelaşi lucru pentru existenţa ei. 
Această putere a fapticului este un adevăr al vieţii, un vehicul important al progresului 
exterior, şi al dezvoltării interioare a omenirii. în viaţă şi în ştiinţă, şocul cauzat de 


înregistrarea unei atare existenţe faptice constituie în multe cazuri punctul de plecare al 
descoperirii uuor adevăruri noi, respectiv, al revizuirii, al lărgirii sau al limitării celor 
vechi. Acest progres armpfimeşte; eârpuremisă descompunerea, analiza fenomenului impus 
conştiinţei ca existent; condiţiile, corelaţiile etc. (printre ele, natural, şi cele cauzale) 
trebuie cercetate şi puse de acord cu sistemul de cunoştinţe în vigoare. 

în reflectarea estetică a realităţii, dimpotrivă, această unitate a existenţei, a acestei 
existenţe-îutocmai-astfel a fenomenului nu este descompusă. Ceea ce nu înseamnă 
nicidecum că arta ar trebui să se oprească la pura nemijlocire a unui factum brutum. 
Nemijlocirea nouă, restabilită, a artei constă tocmai din aceea că în forma nemijlocirii 
devenite interioară, care realizează dirijarea evocării prin plăsmuirea artistică, infinitatea 
intensivă a obiectelor, totalitatea determinărilor lor esenţiale, devin apte de a fi trăite. 
Astfel, fiinţarea, simpla existenţă dobîndeşte o semnificaţie pe care n-o poate atinge în 
viaţa însăşi decît cel mult în cazuri limită extreme. Dar ca în cazul tuturor „minunilor” 
artei, nici aici nu avem de a face cu nimic irațional; exprimat filozofic, aceasta înseamnă 
următoarele: dialectica i-a dat lui Hegel posibilitatea de a înţelege aceste diferite trepte ale 
existenţei — după ce pînă atunci ele fuseseră separate metafizic una de alta, ba chiar puse 
unele faţă de altele într-o opoziţie metafizică — în adevărata lor corelaţie, ca identitate a 
identităţii şi a non-identităţii. Astfel, Hegel a expus în logica dialectică, ridicarea de la 
fiinţa (Sein) — în sine abstractă — pînă la realitatea (Wircklichkeit) concretă, plină de 
conţinut, saturată cu determinări, trecîndprinființa-în-fapt (Dasein),existenţă, realitate 
(Realităt), proces în care fiecare dintre aceste categorii, apărute prin multiple mijlociri, 
apare întotdeauna şi în forma nemijlocirii. Reflectarea ştiinţifică autentică a realităţii 
reproduce mereu această serie de categorii, chiar dacă nu întotdeauna conştient din punct 
de vedere filozofic. Reflectarea estetică din artele plastice, ca urmare a restabilirii de către 
ea a unei nemijlociri noi, superioare, concentrează acest proces — care pentru gîndire este 
cu necesitate unul de disecare — numai în imaginea vizibilă a obiectului, aşa îneît 
existenţa ce apare în ea nu mai e una abstractă, şi nici simpla existenţă-întocmai-astfel 
nemijlocită (şi de aceea tot abstractă) a ceva singular, ci intrarea în perceptibilitate — din 
punct de vedere estetic nemijlocită — a corelaţiei determinărilor ei, adică: a realităţii ei. 
Relaţiile care leagă un atare obiect de mediul lui înconjurător nu-i mai sînt de aceea 
exterioare ca în fiinţarea abstractă sau în existenţa-întocmai-astfel nemijlocită — ci sînt 
absorbite de obiectualitatea lui şi încorporate ei. Astfel se întîmplă că în arta plastică, 
aceste realităţi, desăvirşite în sine, nu există despărțite una de alta, că dimpotrivă se pot 
lega organic împreună pentru a alcătui o compoziţie autentică; de aceea o compoziţie 
autentică presupune tocmai această realitate, tocmai această existenţă-suficientă-sie- 
însăşi nemijlocită a obiectelor singulare care o alcătuiesc; de aceea este ea, tot după 
expresia lui Hegel, un cerc, a cărui circumferință constă numai din cercuri. 

Am înfăţişat acest fenomen în artele plastice, deoarece el se arată aici în forma lui 
cea mai pură. Este însă clar că o compoziţie artistică nu ar fi posibilă nici în literatură fără 
atare raporturi categoriale sau cel puţin fără unele analoge. Numai că realitatea întregului 
şi a părţilor descrisă în literatură nu poate poseda în nici un caz în separarea temporală şi 
în desfăşurarea de sine cu necesitate succesivă, o atare concentrare a puterii de 
pătrundere instantanee a substanţialităţii ca în artele plastice. Dacă însă luăm în 
considerare din nou, din acest punct de vedere, conceptul de expoziţie, privit de către noi 
mai înainte, în diferite contexte, şi aplicat şi literaturii — desigur puţin modificat — , 
atunci discernem în el elemente clare a ceea ce s-a analizat chiar acum cu privire la 
realitatea din artele plastice, în expoziţie, aşa cum am conceput-o în literatură, este 
cuprinsă fără îndoială această prezentare bruscă, senzorial nemijlocită, precum şi 
evocarea pentru receptare a unei existenţe-întocmai-astfel determinată calitativ. Forţa cu 


1 HEGEL: Prelegeri de istorie a filozofiei, ciad. de D. D. Roşea, voi. 1, Ed. Academiei R.P.R., 1963, p. 65. 

care substanţialitatea specifică se impune într-o expoziţie poetică — ne referim din nou la 
scenele de început din Hamlet — fără nici o motivare sau cel puţin cu o pondere cu totul 
neesenţială a motivării, are o adîncă asemănare estetică cu fenomenele picturale, descrise 
chiar acum. Şi aici, un personaj, o situaţie etc. apar în forma nemijlocirii, în existenţa-lor- 
întocmai-astfel, iar efectul intonaţiei se bazează nemijlocit pe puterea lui substanţială de 
pătrundere, pe evocarea unei existențe determinate calitativ într-un fel care-i conferă 
unicitate. Cu expoziţia, acest tip de efect nu e nicidecum epuizat. Amintim explicaţiile 
anterioare, din alte contexte, în care atrăgeam atenţia asupra şocului care apare prin 
numirea justă, singură potrivită, a unui obiect, a unei situaţii etc. Pe aceasta se 
întemeiează ceea ce e denumit adesea „magia“ liricii, cu toate că această „magie“ nu are, 
fireşte, nimic de-a face cu cea adevărată. Acolo efectul — închipuit, — se întemeia pur şi 
simplu pe nume, aici întotdeauna o conexiune de cuvinte este aceea care evocă un 
complex în substanţialitatea lui evidentă în mod simplu. Puterea limbajului de a trezi la 
viaţă o obiectualitate produce aici ceea ce corespunde în artele plastice trăirii realităţii 
care se dovedeşte pe sine însăşi, analizată mai înainte, o corespondenţă fireşte în cadrul 
acelor diferenţe care sînt instituite prin specificul diferitelor arte. Diferenţa (şi 
asemănarea) se exprimă în ceea ce am numit anterior cvasi-spaţiul literaturii. Deoarece 
substanţialitatea evocată prin expoziţie etc. se afirmă ca identică de-a lungul dezvoltării pe 
care o provoacă procesul temporal al artei literare, deoarece fiecare moment temporal al 
evoluţiei nu îndrumă şi nu conduce numai înainte , ci, în acelaşi timp, păstrează ceea ce s- 
a petrecut sporindu-1 şi făcînd ca noi aspecte ale lui să poată fi trăite, apare în totalitatea 
operei literare ceva care — cu toate diferenţele condiţionate de diversitatea mediilor 
omogene — se apropie foarte mult de artele plastice, întrucît priveşte principiile estetice 
de plăsmuire cele mai generale, ultime, şi desigur apropierea se referă numai la acestea. 

Specificul literaturii este, în problema de faţă, că o întemeiere ulterioară, o 
motivare a începutului devine vizibilă prin final. Nici aici nu avem de-a face numai cu 
trăirea inversă a unei serii cauzale. Lucrul acesta e fireşte inclus, dar nu e suficient pentru 
înţelegerea fenomenului. înainte de toate, stabilirea pur intelectuală a unei legături 
cauzale ar f i, luată numai pentru sine, o înţelegere extrem de prozaică. Ceea ce se naşte, 
este mai curînd o mirare platonică, ce n-a fost însă inclusă în creaţie, ca în artele plastice, 
ca reacţie subiectivă simultan cu opera, ci, dimpotrivă, poate fi împlinită abia la sfîrşit şi 
care îşi arată obiectul şi reacţia necesară faţă de el în mod îndoit. Ea le arată ca o zguduire 
în faţa imprevizibilei bogății nesfîr- şite a lumii, de nebănuit şi de neînchipuit, născută din 
legăturile dintre oameni, dintre faptele lor, din împrejurările ce-i ating şi, în acelaşi timp, 
ca o unitate indestructibilă a substanţei, în care sfîrşitul, prin esenţă, era şi cuprins în 
început, dar totuşi se revelă la urmă drept ceva nebănuit de nou. Totalitatea lumii istorice 
poate oferi în viaţă, în marile cotituri, la încheierea unor perioade bogate în evenimente 
decisive, asemenea perspective cu dublu aspect. Mirarea este însă atunci numai un punct 
de plecare, un început al analizei în vederea promovării cunoaşterii şi practicii. în 
reflectarea estetică, această dedublare apare drept ceva care— conform principiului ei, — 
ar putea fi inerent oricărui fenomen al vieţii; ea însă e ridicată de la o posibilitate 
abstractă la realitate concretă numai prin reflectarea estetică a acestei vieţi însăşi. Aici e 
vizibil în mod clar rolul diferit pe care categoria substanţialităţii îl joacă în reflectarea 
ştiinţifică şi în cea estetică. în cea ştiinţifică, ea este punctul de plecare pentru cercetări 
precise, în cea estetică ea este unitatea dintre începutul care dă tonul şi finalul care 
încunună acţiunea. (în artele plastice, aceste două momente constituie o unitate 
nemijlocită, în care numai analiza ulterioară poate — subiectiv — să despartă aceste două 
momente.) 

PROBLEME ALE MIMESIS-ULUI. VI. TRĂSĂTURILE GENERALE ALE RELAŢIEI 
DINTRE SUBIECT ŞI OBIECT ÎN ESTETICA 


1. OMUL CA MIEZ SAU COAJĂ 


Poezia este în acelaşi timp descoperire a miezului vieţii şi critică a vieţii. Această dublă 
natură a ei nu poate fi subliniată cu destulă energie. Fiindcă fenomenul descris de noi îndeobşte 
este cunoscut şi reapare mereu în consideraţiile estetice. în condiţiile ideologice speciale ale 
diferitelor epoci, adevăratul întreg, singurul just, anume menţinerea totalităţii dinamice a 
tuturor determinărilor esenţiale, ajunge totuşi să fie adesea deformat sub chipul unei jumătăţi 
de adevăr, adică a unei depline erori. Deoarec indiferent dacă din acest complex se elimină 
obiectivitatea, reflectarea aproximativ justă a realităţii, aşa cum este ea în sine, sau dacă se 
încearcă eliberarea reproducerii estetice a lumii de raportarea ei la om (la omenire), deformarea 
este la fel de inevitabilă. în diverse studii am încercat să arăt că decăderea ideologică a unei 
clase, aceea ce numim decadenţă se exteriorizează, de obicei, în modul cel mai pregnant în 
caracterul de alterare a raportului subiect- obiect, şi anume sub forma unei iviri, adesea 
simultane, a unui fals subiecti- vismşi a unui fals obiectivism.” în perioada dinaintea primului 
război mondial a dominat prima tendinţă. Expresia ei poate cea mai plastică şi-a dobîndit-o în 
Scrisoarea Lordului Chandos către Bacon de Verulam, a lui Hugo von Hofmannsthal, lucrare 
devenită celebră. Cel ce scrie scrisoarea se plînge, după cum se ştie, că a pierdut orice capacitate 
a unei gîndiri coerente, a unei percepții coerente a lumii exterioare. Ca o compensație, el capătă 
darul unor trăiri rare: „Căci este ceva cu totul fără nume, şi, desigur, abia cu putinţă de numit, 
ceea ce mi se anunţă în asemenea clipe, umplînd vreo apariţie oarecare din mediul meu cotidian, 
ca pe un vas, cu revărsarea fluxului unei vieţi superioare. Nu mă pot aştepta să mă-nţelegeţi fără 
a vă da vreun exemphr, şi trebuie să vă cer indulgență pentru stupiditatea exemplelor mele. O 
stropitoare, o grapă uitată pe cîmp, un cîine în soare, un cimitir sărac, un olog, o casă mică 
ţărănească, toate acestea pot deveni cupa revelaţiei mele. Fiecare dintre aceste obiecte şi altele 
asemănătoare, cu miile, peste care de obicei ochiul alunecă cu o indiferenţă firească, pentru 
mine poate, brusc în orice moment, — a cărui ivire nu stă de loc în puterea mea — să primească o 
pecete sublimă şi mişcătoare, pentru care toate cuvintele mi se par prea sărace spre a o 
exprima”. E limpede că aici nu este vorba în primul rînd de inefabilitatea pură şi simplă a unor 
atare trăiri. Obiectul lor este smuls, dintru început, din toate conexiunile; ceea ce provoacă 
trăirea, nu este nici totalitatea lui obiectuală. Dimpotrivă, un suflet dezorientat rătăcind departe 
de lume, intră într-o relaţie întîmplător singulară, pur particulară, cu un moment întîmplător al 
unui obiect întîmplător, relaţie care de aceea — principial şi nu numai individual — psihologic — 
trebuie să rămînă de neexprimat. 

Această subiectivitate hipertrofiată falsă şi de aceea orientată spre neant va fi înlocuită, 
după terminarea primului război mondial, cu o obiectivitate tot atît de hipertrofiată şi de aceea 
tot atât de falsă. Şi aici putem cita numai un exemplu, scriitorul francez Alain Robbe-Grillet scrie, 


°? G. LUKÂCS: Marx und Engels als Literaturbistoriker, Berlin, 1952, p. 110 şi urm. 

într-un articol programatic, despre romanul viitorului: „în locul acestui univers de 
«semnificaţii» (psihologice, sociale, funcţionale) ar trebui să se încerce construirea unei lumi 
mai solide, mai nemijlocite. înainte de toate, ar fi necesar ca obiectele, gesturile să acţioneze prin 
prezența lor, şi ca această prezenţă să rămînă dominantă şi mai tîrziu faţă de orice teorie 
explicativă, care ar închide-o în vreun sistem de relaţii sentimental, sociologic, freudian, 
metafizic sau oricare altul. în acest viitor univers romantic, gesturile şi obiectele vor fi 
„prezente", înainte de a fi „ceva“; şi ele vor rămîne astfel şi mai tîrziu, dure, invariabil prezente 
pentru totdeauna şi bătîndu-şi joc de propriul lor sens, care în zadar vrea să le înjosească 
făcându-le utilităţi precare, între un trecut amorf şi un viitor nedefinit”2. Se vede clar aici polul 
opus fetişizării raportului subiect-obiect la Hofmannsthal. Ea acesta, totul devenea un prilej pur 
întîmplător, pentru a elibera forţe sufleteşti iraționale; la Robbe-Grillet, obiectele şi chiar 
modurile de manifestare ale oamenilor (gesturile) trebuie să piardă orice legătură cu viaţa 
socială, ba chiar cu viaţa interioară a omului ca întreg; este o tendinţă de dezumanizare totală a 
realităţii, care a apărut şi mai înainte la scriitori cunoscuţi (să ne gîndim la locul central al 
„falicului" la D. H. Eawrence). 

După această digresiune, — care era necesară pentru determinarea precisă a 
fenomenului nostru, pentru despărţirea lui netă de cele ce par analoge cu el numai în mod 
abstract, nemijlocit, aproape numai verbal — pentru a ne reîntoarce la problema ce ne 
preocupă, să ne amintim, mai întâi, ca o trecere spre ea, de o experienţă în contact cu natura, pe 
care Goethe a trăit-o în timpul călătoriei sale în Italia. La Veneţia, el priveşte diferite animale 
marine, melci de mare şi crabi şi exclamă entuziasmat: „Ce lucru splendid, minunat este o ființă 
viei Cît de adecvată stării ei, cât de adevărată, de existentul “7 Această „mirare" a lui Goethe are 
fireşte, conform personalităţii lui, un dublu aspect: poate fi interpretată ca punct de plecare 
pentru cercetări în domeniul ştiinţelor naturii — şi desigur atitudinea exprimată aici, 
observarea naturii care se vădeşte aici, joacă un rol important în metodologia studiilor lui 
Goethe — dar relevă, în acelaşi timp, atitudinea lui poetico-artistică faţă de realitate; că la 
Goethe ambele trăsături converg foarte puternic este un fapt notoriu, dovedit şi prin multe 
mărturisiri proprii. Nu este sarcina noastră aici de a cerceta metodologia lui ştiinţifică, pentru 
noi este important numai că într-o împrejurare aparent atît de măruntă, devine evident punctul 
de unire între viaţă, artă şi ştiinţă — adică 
— identitatea lumii reflectată de acestea şi, anume, într-un stadiu al „mirării” în care căile 
ştiinţei şi artei nu s-au despărţit încă. Pentru reflectarea artistică, este extrem de important aici 
că obiectul ce declanşează mirarea apare de la început într-o determinaţie clară, şi, că, în con- 
secinţă, ar fi o deformare a fenomenului, o fetişizare a lui dacă — aşa cum s-a întîmplat în 
exemplele tocmai indicate, exemple opuse polar unul altuia — munca artistică ce urmează, se 
străduieşte să distrugă, subiectivist sau obiectivist, bogăţia de relaţii a fenomenului. 

Dar tocmai această bogăţie de relaţii constituie baza nu numai a sesizării obiectului în 
concreteţea lui întreagă, ci şi a desfăşurării autentice şi rodnice a subiectului, care devine 
purtătorul, organizatorul, coordonatorul obiectualităţii percepute în vederea creării unei „lumi”. 
în afirmaţia lui Goethe, această unitate se află încă pe o treaptă preştiinţifică şi preartistică. De 
aceea este atît de instructivă această afirmaţie pentru asemănarea şi deosebirea dintre cele două 
domenii. Căci pentru atitudinea ştiinţifică, dăruirea necondiționată faţă de obiectivitatea 
obiectului rămîne decisivă; faptul că în dezvăluirea veridică a acestei obiectivităţi intră cu mult 
mai mult decît atât, şi anume o capacitate de a i nventa, care distanţindu-se de orice subiectivi- 
tate, permite bogăției infinite a obiectului să apară clar articulată, în legitatea lui clară, nu 
schimbă nimic esenţial în bazele acestei situaţii. Obiectivitatea care, la Goethe, apare şi sub 
formă preartistică, are însă în raport cu arta, un caracter cu totul altul: subiectivitatea trebuie — 
simultan — să se suprime pe sine însăşi pînă la dispariţia totală, pentru a fi o oglindă, în care 
toate determinările importante ale obiectului apar nefalsificate, şi, în acelaşi timp, ea trebuie să 
se intensifice lăuntric pînă la extrem, dacă vrea ca această imagine să nu rămînă încremenită, 
moartă. Dubla natură a obiectului estetic, aceea de a fi ceva fiinţind-în-sine şi în acelaşi timp, 
inseparabil de această autonomie, de a fi ceva existent numai pentru om, impune această dublă 
natură şi subiectului corelat operei de artă. Această legătură stringentă, inseparabilă, dintre 
suprimarea şi intensificarea subiectivităţii, într-o atare concentrare într-un singur act, este, ce-i 
drept, ceva specific estetic, dar atitudinea care-i stă la bază, drept conţinut, care se poate 
manifesta, desigur, ca o unire ulterioară, ca o completare reciprocă a unor acte opus orientate, 
joacă un rol important şi în viaţa cotidiană a oamenilor, rol fireşte adesea, subapreciat. Vorbind 
cu totul în general, aici stă la bază o stare de fapt indelebilă, anume că o dezvoltare reală a 
personalităţii umane nu e cu putinţă decît în lume, în interrelaţii neîntrerupte cu ea, că atît 
omul care are tendinţa de a se închide cu totul în sine, cât şi acela care se predă neputincios 
mediului lui înconjurător şi i se adaptează acestuia fără rezerve, trebuie să ajungă în cele din 
urmă să-şi schilodească sufletul. Aspiraţia de a te împlini ca om trăieşte mai mult sau mai puţin 
conştient în cei mai mulţi oameni, în măsura în care structura socială a vremii lor nu i-a 
deformat lăuntric în aşa fel încât să-şi simtă propria mutilare ca o condiţie preliminară absolut 
necesară a oricărei existenţe. în orice caz, această aspirație, precum şi capacitatea de a o realiza, 

este foarte diferită, chiar la diferitele persoane ale aceleiaşi vremi, ale aceleiaşi clase; pornind de 
la lupta pentru realizarea ei efectivă, scala diferenţierilor se întinde — trecînd prin revolta 
neputincioasă — pînă la o adaptare obtuză, ba chiar cu deplină satisfacţie de sine, la una din 


falsele extreme. 

Arta, prin esenţa ei, este întotdeauna o forţă opusă unor atare tendinţe de degenerare, 
un model permanent pentru revolta împotriva influențelor lor, este idealul unei sănătăţi 
lăuntrice. Faptul că plăsmuirile ei singulare posedă aproape întotdeauna, într-o anumită 
privinţă, şi o exemplaritate concretă — pozitivă sau negativă — nu micşorează acest efect 
general al ei, ci dimpotrivă, îl întăreşte: anume, de a fi exemplul unei atitudini demne de 
existenţa umană, în stare de a sesiza şi de a plăsmui obiectivitatea lumii în aşa fel, încât să se 
exprime în ea o atare relaţie subiect-obiect. Pentru subiectul creator' aceasta înseamnă însă 
necesitatea de a desăvirşi în el o atitudine corespunzătoare faţă de lume. Şi aici este posibilă — 
după epocă, după clasă, naţiune, individualitate — o variabilitate concretă, nesfirşită, chiar de 
neînlăturat, dar forma cea mai generală a desăvîrşirii subiectivităţii creatoare indicată mai sus, 
este singura cale de a de viaţă, în mod valabil, unor asemenea plăsmuiri estetice. Ceea ce se 
numeşte pe drept o personalitate artistică, se întemeiază tocmai pe atare relaţii cu realitatea. 
Fireşte că formal este cu putinţă de a produce opere de artă pe alte baze psihice; dar 
predominarea excesivă a unei subiectivităţi rupte de lume sau reprimarea ei nemiloasă, 
inumană, transpune obligator în operă caracterul omeneşte problematic al unei asemenea 
atitudini şi dă naştere în ea la o problematică de neînlăturat. Legătura reală dintre operă şi 
personalitatea creatoare este, evident, extrem de complicată şi prezintă cele mai diferite forme 
de transformare dialectică. în această varietate însă, subzistă — cînd e vorba de opere de artă 
autentice — un punct central care revine mereu: tocmai acest raport cu realitatea însăşi descris 
aici, ale cărui direcţii de mişcare le-am înfăţişat mai înainte în alte contexte, ca înstrăinarea de 
sine a subiectului către lumea obiectivă şi reintegrarea în subiect a celor astfel dobîndite. 
Descrierile de faţă le depăşesc pe cele dinainte, numai întrucât pe de o parte substanţialitatea 
subiectului creator apare ca o premisă indispensabilă a substanţialităţii temeinice a operei şi, pe 
de altă parte, substanţialitatea subiectului se întemeiază pe o relaţie cu realitatea, în care 
subiectul, prin dăruirea sa faţă de lumea exterioară, prin reflectarea celor mai importante 
determinări ale ei, se găseşte pe sine însuşi ca substanţă, se îmbogăţeşte şi se adînceşte. 

Din toate acestea rezultă din nou absoluta necesitate pentru instituirea estetică: de a găsi 
pe baza unei reflectări dialectice a realităţii raportul ei specific cu realitatea. Fireşte că această 
dialectică, după cum am putut vedea pînă acum în multe cazuri, este evidentă şi în practica 
zilnică; şi în cadrul acesteia nu s-ar putea exista şi nici acţiona cu succes, dacă reflectarea pe care 
omul trebuie s-o ia în consideraţie din punct de vedere sufletesc ar avea numai un caracter 
fotografic. Participarea activă a subiectului la modalitatea şi rezultatul reflectării e corectată 
totuşi mai mult sau mai puţin spontan în muncă şi în restul practicii nemijlocite a cotidianului, 
iar în ştiinţă e corectată conştient, prin mijlocirea atitudinii dezantropomor- fizante. Nu trebuie 
însă uitat că în acest factor subiectiv al reflectării sînt cuprinse două elemente ale raportului cu 
realitatea, inseparabile din conţinutul reflectării cîtă vreme rămînem la nivelul nemijlocirii: mai 
întîi, acele momente ale lumii fenomenale, care constituie simple adaosuri subiective la 
reflectare (efectul organelor senzoriale, specifice omului etc.), iar în al doilea rînd, participarea 
obiectivă a genului uman (şi a indivizilor care o constituie) la alcătuirea, structura etc. realităţii 
însăşi, raportarea acestei realităţi la specificul omenesc al oamenilor, ce rezultă din esenţa 
situaţiei omului în lume. Această unitatenemij- locită este suprimată de către reflectarea 
dezantropomorfizantă şi descompusă iu adevăratele ei componente obiective, pentru a putea 
sesiza şi fixa o nouă sinteză a conexiunilor pur obiective, fiiuţînd în sine. 

Motivul al doilea joacă un rol important în comportarea etică a oamenilor. Şi anume, o 
decizie omenească nu poate fi scoasă din nexul cauzal al procesului social-istoric, dar cu toate 
acestea ea posedă, privită etic, 1111 accent special cu caracter de realitate, acela al răspunderii 
individului care o ia. Răspunderea se poate naşte şi din cauzele producătoare, precum şi din 
urmările provocate; dar aici există o deosebire calitativă faţă de răspunderea propriu-zisă: în 

cazul din urmă, decizia însăşi este obiectul răspunderii, în primul, obiectul îl constituie 
îndatorirea subiectivă de a fi recunoscut anumite tendinţe ale realităţii, de a fi prevăzut anumite 
consecinţe ale ei. Nu e aici locul, fireşte, sa urmărim mai îndeaproape dialectica ce apare astfel, 
liste sigur, însă, că falsele extreme, indicate mai sus — muta- tis mutandis — au o importanţă 
decisivă şi îu etică: completa ignorarea lumii exterioare obiective poate transforma cele mai 
curate şi mai altruiste intenţii morale într-un donchişotism, pe cînd acceptarea fără nici o 
obiecţie a evenimentelor ce se petrec în mediul înconjurător, împing subiectul în filistinism. 
Dacă aceasta se petrece ca o adaptare neselectivă la lumea exterioară dată, sau ca o reacţie 
sufletească pasivă care, îu anumite împrejurări, poate creşte pînă la o revolta interioară, fără a 
se transpune în fapte, nu constituie din punct de vedere etic o deosebire decisivă; înăuntrul 
filistinismului există mari scale de diferenţiere de la rafinamentul lipsit de vlagă, pînă la 
grosolănie, de la sensibilitatea dezorientată pînă la duritatea insensibilă etc. O adevărată 
substanţă etică apare în 0111, mai bine zis, omul se ridică pînă la o substanţialitate etică numai 
atunci cînd reuşeşte să realizeze în kotărîrile şi faptele sale proporţia justă între interior şi 
exterior, între lumea obiectivă şi cea subiectivă, între necesitate şi libertate. Expunerea 
referitoare la locul pe care îl ocupă această substanţialitate a personalităţii în domeniul întreg al 
eticii, ar depăşi, însă, cadrul acestor consideraţii. 

Oricum, chiar şi aceste conturări generale arată că atitudinea etică şi cea estetică stau 
una faţă de alta într-o foarte strînsă relaţie, deşi, totodată, complexă şi plina de contradicții. 
Baza deosebirilor dintre ele, chiar a opoziţiilor lor, se află în caracterul lor fundamental: etica 
este orientată practic spre realitatea omenească însăşi, iar estetica năzuieşte contemplativ la o 
reflectare a lumii esenţiale pentru om. Dialectica reflectării estetice, care decide asupra 
fidelității şi adîncimii, asupra adevărului şi bogăției, asupra cosini- cităţii şi puterii de evocare a 
operelor de artă, porneşte, înainte de toate, din relaţia reciprocă dintre obiectivitate şi 
subiectivitate, analizată aici. 

Numai cînd subiectul creator este capabil să sesizeze raportarea obiectelor la oameni (la genul 
uman) ca o determinare proprie, inerentă obiectelor, iar pe de altă parte să facă să crească 
organic reacţiile oamenilor asupra mediului lor dintr-o substanţă acţionînd unitar, care le 
cuprinde pe amîn- două, numai atunci se poate constitui echilibrul în tensiune dintre subiecti- 
vitate şi obiectivitate, ca o sinteză estetică nouă, unitară şi nemijlocită, substanţială şi evocativă. 
Oricât ar fi de complicată geneza acesteia în subiectul creator şi oricât de strîns unite ar fi creaţia 
şi opera printr-un salt calitativ care totodată le şi desparte, pentru ca saltul calitativ să ducă la o 
operă de artă autentică, trebuie să existe, în premisele subiective, tendinţe ce corespund toarte 
mult structurii operei şi converg spre ea. Aceasta corespondenţă, această comunitate se 
întemeiează tocmai pe raportarea justă a subiectului la lumea obiectului atît în realitate cât'şi în 
artă. Caracterul nemecanic, dialectic al reflectării estetice se impune prin aceea că această 
reflectare depinde în mod decisiv de constituţia subiectului. Numai dintr-o viaţă bogată se 
poate naşte o artă bogată şi autentică, spunea undeva Gorki. Această bogăţie nu trebuie să se 
revele, neapărat, într-o mobilitate exterioară a vieţii, dar ea trebuie să existe vie în trăirea lumii, 
trebuie să formeze din subiect — ca urmare a proporţionalităţii juste dintre obiectivitate şi 
subiectivitate — ceva substanţial, pentru ca opera să posede substanţa absolut necesară auten- 
ticităţii sale. întrebarea: cine reflectă realitatea? nu se poate de loc despărţi, principial, de 
întrebarea, ce şi cum este reflectat? Opera, care în aparenţă este cea mai fantastică, cea mai 
ruptă de lume, poate — în acest sens — să fie o reflectare autentică a realităţii; cînd realitatea 
social-istorică turbură şi încurcă relaţia dintre subiectivitate şi obiectivitate, trebuie ca şi lumea 
operelor să devină lipsită de substanţă. 

Confuzia de care a fost vorba chiar acum se manifestă de cele mai multe ori ca o negare 
totală sau parţială a caracterului de reflectare al artei. Desigur că această negare are vechi 

tradiţii istorico-filozofice. Deoarece pînă la Marx materialismul a cunoscut numai o reflectare 
mecanică, problemele mai complexe ale esteticii nu puteau fi, evident, soluționate pornind de la 
o atare reflectare. Materialiştii de seamă, ca Diderot, au ieşit din impas strecurînd, în 
consideraţii izolate — per nefas — momente dialectice în teoria mecanică a reflectării; 
dialecticieni idealişti ca Hegel — tot per nefas — au introdus, în concepţii ca aceea a identităţii 
subiect- obiect aplicări inconştiente — adesea just sesizate în detaliu — ale teoriei dialectice a 
reflectării. Aceasta însă se referă numai la gînditorii cei mai de seamă. După asemenea 
precedente, se înţelege că în evoluţia ultimelor decenii a ajuns să domine o negare a teoriei 
reflectării. Curente ca expresionismul sau suprarealismul încearcă să derive întreaga artă dintr- 
o spontanei 

tate enigmatică a subiectului xupt de lume, şi chiar gînditori perspicace, cum e 
Caudwell, cel criticat de noi mai înainte, vor să salveze cel puţin în lirică, o atare subiectivitate 
pură, care se leagă de pretinse rămăşiţe magice. Faţă de aceste concepţii, este demn de 
remarcat că, atunci cînd artişti importanţi reflectează asupra meşteşugului lor, ei ajung iarăşi la 
reflectarea realităţii. Nu vrem de loc să vorbim despre Tolstoi, care, atunci cînd încearcă să 
gîndească filozofic, ajunge mereu sub influenţa idealismului subiectiv; totuşi, acolo unde 
înfăţişează un artist autentic (ca de exemplu în cazul pictorului Mihailov din Ana Karenina) 
reduce, simplu, teoria şi practica acestuia la reflectarea realităţii. Dar chiar un scriitor ca Proust 
este obligat să revină la reflectare cînd vrea să-şi lămurească lirica unui poet atît de modern- 
subiectivist ca Mallarme, care, în teoriile moderne, reprezintă un model de subiectivitate 
„pură“, ce nu reflectă aşadar realitatea. într-o scrisoare din tinereţe el scrie despre Mallarme: 
„+. aş vrea ... să spun despre acest poet, în general, că imaginile lui întunecate sau luminoase 
sînt încă, fără îndoială, reproduceri ale lucrurilor, căci noi nu ne putem reprezenta altceva; dar, 
ca să spunem aşa, reflectate de suprafaţa netedă şi întunecată a marmorei negre”:o. în acest caz, 
nu este importantă numai recunoaşterea teoriei reflectării, impusă de logica lucrurilor, ci 
imaginea, — prezentată ingenios şi adecvat — a mediului subiectiv al reflectării. Şi cu aceasta 
sîntem în centrul problemei noastre actuale. Teoria reflectării a materialismului dialectic, ca şi 
toate aplicările ei în domeniile în care omul figurează ca subiect, este foarte departe de a 
micşora rolul şi importanţa subiectivităţii, cu atît mai puţin de a le nega. Dimpotrivă, se poate 
afirma liniştit că tocmai ea este capabilă de a le înţelege cu mult mai concret decît orice teorie 
modernă subiectivistă la extrem. Căci în aceste teorii, subiectivitatea apare drept ceva atît de 
abstract nemijlocit, încât toate determinările şi diferenţele trebuie să dispară în ea sau să se 
atrofieze; încât, în mod abstract şi emfatic, i se atribuie o pondere imensă, ce nu i se cuvine şi pe 
care nici n-o poate duce; încât, subiectivitatea în singularitatea ei particulară — se proclamă 
singurul demiurg al oricărei creativităţi. Astfel, prin însăşi esenţa lucrurilor, nu se poate afirma 
aici nimic concret despre subiectivitate. Dar materialismul dialectic, tocmai fiindcă porneşte de 
la funcţia reală a subiectivităţii în reflectarea estetică (şi în etică, în practica istorică etc.) poate 
lămuri subiectivitatea evidențiind în ea o diferenţiere mult mai bogată şi mai adîncă decît o pot 
face toate aceste teorii. Dacă rămînem acum la reflectarea estetică, dar ne gîndim cu cîte sarcini 
mari şi complexe încarcă 


9 ProHSt către Reynaldo Hahn, Paris, August 1896. Nene Rundschau, 1957, T1, p. 316. 

ea subiectul creator, devine clar că o analiză făcută pe această bază, ridică probleme ale 
diferenţierii, în care aptitudinea estetică a subiectului pentru o atare reflectare a realităţii, îl 
cuprinde pe omul creator în totalitatea lui dinamică, în personalitatea lui întreagă, deci şi sub 
aspectul lui intelectual, moral etc. în acest fel a pus Gorki problema de faţă, nu multă vreme 
după Proust. în eseul său Distrugerea personalităţii, el scrie: „Pentru scriitorii vechi, ceea ce 
este tipic, este o capacitate largă de cuprindere, o concepţie armonioasă despre lume, o simţire 
intensivă a vieţii; lumea întreagă se află în orizontul lor“. „Personalitatea” autorului de astăzi 
este modul lui de a scrie; celălalt aspect: ansamblul sentimentelor şi gîndurilor devine mereu 
mai ininteligibil, mai nebulos şi pentru a spune adevărul, mai jalnic. Scriitorul nu mai e oglinda 
lumii, ci o mică aşchie; stratul de aliaj social s-a luat de pe el şi în praful de pe străzile 
metropolei nu mai are capacitatea de a reflecta, cu fărîmiturile fiinţei sale, marea viaţă a lumii, 
şi de aceea redă numai fragmente din viaţa străzii, mici resturi din suflete zdrobite".!! 

Nu e nevoie de prea multă perspicacitate, pentru a vedea o anumită înrudire în 
principiul celor două feluri în care a fost pusă problema; faptul reflectării odată acceptat, ca 
atare, cei doi scriitori se interesează de cum ar trebui să fie alcătuită acea oglindă, în care ar 
putea apărea o reproducere poetică a lumii. Pe cînd însă Proust se opreşte la stabilirea 
ingenioasă a unui fapt bizar, şi anume la aceea că suprafaţa marmurei negre permite numai o 
reproducere interesant estompată, plină de atmosferă, dar lipsită de contur şi de corp, Gorki 
merge direct la problema centrală şi arată că distrugerea legăturii subiective a omului epocii lui 
cu viaţa socială şi cu problemele ei, sfărimă în subiect instrumentul reflectării estetice şi îi 
aruncă sfărîmăturile în praful de pe stradă. Această diferenţă dintre cele două concepţii nu 
micşorează cu nimic importanţa faptului că doi dintre reprezentanţii atît de proeminenţi ai unor 
concepţii atît de opuse asupra literaturii sînt de acord nu numai în privinţa caracterului ei de 
reflectare, ci şi în aceea eă specificul subiectului creator în poezie are un efect hotăritor asupra 
calităţii oglindirii. Iva Gorki, aşa cum am văzut, devine clară şi baza socială a acestei calităţi. 
Legătura stringentă conştientă cu societatea sau imaginarea existenţei-suf iciente-sie-însăşi a 
subiectului nu sînt însă — aşa cum cred cei mai mulţi dintre gînditorii burghezi — numai 
deosebiri „sociologice", ci dimpotrivă, ating tocmai esenţa omului şi, prin aceasta, capacităţile lui 
estetice. Această problemă am atins-o mai înainte în alte contexte şi, din punct de vedere 
filozofic, ne-am declarat, alături de Aristotel, pentru caracterul primar social al omului. 
Importanţa unei atare hotărîri stă în aceea că dacă această deosebire ar fi numai „sociologică! 
omul s-ar putea izola, după plac, de problemele sociale ale vremii sale, ar putea trăi ca „atom“, 
fără a-şi ştirbi sau a-şi deforma fiinţa, şi deci nici capacitatea lui de a reproduce exact lumea 
exterioară şi cea interioară. Dacă dimpotrivă, omul este social prin esenţa lui „ontologică“, 
atunci această existență ca „atom” este numai una imaginară, neadevărată lăuntric, 
contrazicîndu-şi propria bază obiectivă; iar o asemenea discrepanţă e cu neputinţă să subziste în 
mod durabil, fără ca subiectul ca atare să nu fie serios vătămat:. Robert Musil, care se 
deosebeşte — în avantajul său — de majoritatea scriitorilor de avangardă, printr-o sinceritate, 
adesea neînfricată, faţă de propria lui personalitate şi de propria lui producţie, scrie despre el 
însuşi: „Zarathustra, singuraticul din munţi, contrazice oarecum felul meu de a gîndi. Dar cum 
trebuie să ne situăm pentru a stabili raporturi juste cu o lume, care n-are nici un punct fix? Eu 
nu pricep lumea, asta e.“13 

Caracterul contradictoriu, care se manifestă aici pentru întreaga sferă a reflectării 
estetice, poate fi, pe scurt, exprimat astfel: pe de o parte orice analiză amănunţită a structurii 
categoriale a acesteia indică existenţa unui cadru extraordinar de mare al posibilităţilor de 


= M. GORKI: Die Zerstorung der Personlichkeit, Berlin, f. a., p. 112. 
12 în SAtita familie, Marx arată foarte clar neadevărul şi fragmentaritatea unor atare reprezentări despre om ca „atom“> Werke III, p. 296. 
3 R. MUSIL: Tagebiicher etc.) ed. cit., p. 303. 

expresie — chiar nelimitat, dacă e privit nemijlocit — . Tocmai înţelegerea justă a locului 
cauzalităţii în sistemul categoriilor liberează reflectarea estetică de sclavia ei atît față de 
realitatea dată, înţeleasă ca aparenţă nemijlocită, cât şi faţă de acel mod de explicare — la fel de 
nemijlocit — a realităţii, care o preschimbă într-o plasă gata făcută, de lanţuri cauzale. 
Pătrunderea estetică pînă la esenţă, pînă la legile vieţii omeneşti, pînă la substanţa existenţei 
umane poate dobîndi astfel — în conţinut şi formal — o variabilitate nelimitată; ea se poate 
îndepărta oricît de radical, de suprafaţa vieţii cotidiene percepută nemijlocit, poate părea, în 
comparaţie cu cotidianul, oricît de fantastică ori de grotescă, fără a-şi pierde esenţa ei de 
reproducere adevărată a realităţii. Pe de altă parte, totuşi, tocmai această libertate, această 
respingere a oricărei reguli, dată de-a gata, produce o selecţie extraordinar de riguroasă, care 
izgoneşte din domeniul artei un mare număr de încercări, făcute cu intenţii estetice. Ţine de 
esenţa reflectării estetice ca, înăuntrul ei, toate categoriile să decidă asupra reuşitei sau a 
nereuşitei numai în ansamblul relaţiilor lor reciproce; din totalitatea conţinutului şi din 
formarea lui specifică se constituie structura artistică a operelor singulare, de a căror alcătuire 
depinde dacă opera poate fi socotită artistică sau nu. Toate problemele, care izvorăsc din această 
constelație, denotă (ceea ce analiza ei pe larg o poate dovedi) că primatul unităţii şi totalităţii 
față de analiza detaliilor nu suprimă nicidecum raționalitatea estetică; dimpotrivă, el devine 
fundamentul caracterului ei specific. 

Aceste întrebări pot fi puse concret şi li se poate găsi răspunsul abia în partea a doua a 
lucrării de faţă. în mod anticipat, trebuie şi putem acum să atingem pe scurt numai rolul 
subiectivităţii, ca element de mijlocire specific între o realitate obiectivă neutră din punctul de 
vedere estetic şi o operă bazată numai şi exclusiv pe categorii transformate în mod estetic. 
Subiectul are, fireşte, un rol mijlocitor foarte asemănător şi în viaţa cotidiană şi în ştiinţă; a nega 
că materialismul recunoaşte asemenea mijlociri face parte din prejudecățile curente, cu totul 
nefundate, cu privire la această concepţie. Capacitatea, intensitatea, semnificaţia etc. a unei 
asemenea mijlociri prezente în diferitele domenii de activitate ale oamenilor, sînt desigur 
extraordinar de diferite şi nu poate fi sarcina noastră de a cerceta, nici măcar în treacăt, 
multilateralitatea problemelor ce se ivesc aici. Numai atît trebuie să remarcăm că, atît într-o 
mare parte a vieţii cotidiene, peste tot unde ceeace contează sînt realizările, cât şi în ştiinţă, 
subiectul are de jucat un rol de mijlocitor în înţelesul propriu al cuvîntului. Dar cu toate că nici 
produsul muncii, nici reflectarea ştiinţifică nu ar putea să ia fiinţă fără angajarea omului întreg, 
această funcţie a lui dispare, în mare măsură, în obiectivaţia împlinită, care funcţionează în 
viaţă. Adică, noi putem şti — şi e important s-o ştim — ce energii enorme intelectuale, morale 
etc. au fost necesare, pentru a realiza opera ştiinţifică a lui Galileu sau a lui Newton; dar aceste 
opere, ele însele, îşi împlinesc misiunea lor în viaţa omenirii, fără a trebui să recurgem la geneza 
lor. (Dacă de exemplu, aplicăm calculul diferenţial, ne este indiferent dacă descoperitorul lui a 
fost Newton sau Leibiiiz). Opera de artă însă, adică rezultatul reflectării estetice este şi ca operă 
ceva personal: opera de artă integrează, în esenţa ei, o individualitate. Chiar dacă nu-i 
cunoaştem autorul (sau autorii), acest caracter al unei personalităţi este imprimat operei, în 
mod inalienabil. Problema subiectului creator nu se poate elimina deci nici din analiza cea mai 
obiectivă a operei de artă. 

Această constatare cu totul generală, s-a confirmat şi mai înainte cu prilejul analizei 
reflectării; răspunsurile lui Proust şi mai ales ale lui Gorki arată ce orizonturi largi deschide o 
atare punere a problemei pentru înţelegerea în estetică a problemei operei, din punct de vedere 
obiectiv şi chiar pentru aceea a genezei ei sociale. Ea ne readuce mereu la ceea ce am expus mai 
înainte cu privire la problema substanţialităţii în operă şi la fundarea ei, absolut necesară, pe 
substanţialitatea omenească a creatorului. Numai pe această cale îşi poate îndeplini arta 
misiunea ei faţă de omenire, deoarece orice operă de artă cu o substanţă autentică, devine o 

chemare adresată receptorului, care apelează la substanţialitatea proprie a acestuia sau îl face 
conştient, pe cale evocativă, de distanţa lui interioară faţă de o asemenea substanţialitate. Ca 
pretutindeni, problema estetică specifică este şi aici — desigur accentuată calitativ — eulminarea 
unui fenomen general al vieţii. Goethe arată precis în poezia sa Ultimatum că această culminare 
este centrul problematicii de faţă: 
Und so sag ich zum letzten Male: 
Natur hat weder Kern noch Schale ; 
Du priife dich nur allermeist, 

Ob du Kern oder Schale seyst î'4 în mod nemijlocit aceste rînduri se referă la 
cunoaşterea naturii, şi de aceea avertismentul personal din ultimele versuri este adresat de 
asemenea nemijlocit cercetătorilor naturii. Totuşi, pe de o parte, dat fiind corelaţia strînsă în 
cazul lui Goethe între cercetarea naturii şi practica lui artistică, pe de altă parte luînd în 
consideraţie concepţia lui despre ştiinţele naturii, pe care am înfăţişat-o la timpul ei, ca fiind, din 
punct de vedere istoric, ca o luptă de ariergardă împotriva ascensiunii victorioase a metodelor 
dezan- tropomorfizante, credem că avem dreptul de a aplica epigrama înainte de toate la 
problema noastră privitoare la subiectul estetic. Sîntem cu atît mai îndreptăţiţi s-o facem, cu cât 
finalul poeziei, deşi cuprinde crezul de filozofie naturală al lui Goethe, se poate totuşi referi 
obiectiv numai la reflectarea estetică a realităţii şi nu la aceea din ştiinţele naturii. Cuvintele 
finale ale lui Goethe sună: „oare miezul naturii nu e în inima oamenilor?" 

Aici gîndul lui Goethe părăseşte, în fapt, — împotriva intenţiilor lui filozofice — natura 
ființînd în sine şi se îndreaptă hotărît către estetic. Căci această natură, al cărei miez e în inima 
omului, ar putea fi atinsă, pe cale filozofică, numai printr-o construcţie idealistă, care îi era pe 
deplin străină lui Goethe. Dimpotrivă, aşa cum am mai arătat adesea pînă acum, tocmai 
împreunarea obiectivităţii cu centrarea pe ceea ce e mai esenţial şi mai lăuntric în om, este 
caracteristica decisivă a reflectării estetice a realităţii. Participaţia îndreptăţită şi rodnică pe care 
o are subiectivitatea omenească în acest mimesis constă tocmai în instituirea acestei raportări, 
desigur nu în chip de adaos subiectiv la o lume a obiectelor străină în sine de subiect, ci în aşa 
fel, încât această orientare către om, să se manifeste ca o însuşire inerentă, ființind în sine, a 
obiectelor reflectate. Tocmai în această privinţă, distincţia făcută de Goethe între miez şi coajă, 
dobîndeşte o importanţă hotărîtoare. Am indicat mai înainte raporturile cu etica ale dezvoltării 
omului către substanţialitate, rolul pe care îl joacă în ele raportul just între receptarea şi 
prelucrarea lumii exterioare. Acum, conform divizării goetheene a oamenilor după caracterul lor 
de miez sau de coajă, relaţia cu etica apare într-o lumină mai clară: nu este vorba atît de 
categoriile etice, în sens propriu — vorbind principial şi în general, acestea sînt obligatorii în 
egală măsură pentru toţi oamenii, — ci mai curînd de rezultatul, pe care-l produce 111 oamenii 
respectivi etica devenită carne şi sînge, şi viaţa trăită în cadrul unei bogate interacțiuni cu lumea; 
este deci vorba de modul lor de comportare în general, de natura lor interioară ca oameni 
întregi. In Wilhelm Mcisler, în scrisorile lui Goethe şi ale lui Schiller referitoare la acest roman, 
concepţia menţionată este exprimată foarte clar ca o etică a oamenilor, conformă fiinţei lor reale, 
îu opoziţie cu postulatele morale rigoriste ale lui Kant. Şi dacă uneori caracterul de miez al 
omului este mult prea strîns legat la ei de armonia individualităţii, punctul central al acestei 
determinaţii a omului este totuşi atins. Cu toate că nici aici nu sîntem în situaţia de a urmări în 
continuare ramificările etice ale acestei sfere de probleme, putem spune următoarele despre 
latura estetică ce ne interesează în primul rînd: întrebarea, dacă omul e miez sau coajă, 
înseamnă, dacă el — omeneşte vorbind — este demn , şi de aceea capabil, de o reflectare 
adecvată a lumii, dacă personalitatea lui este proprie de a fi „o oglindă a lumii“ (Heine despre 
Goethe). De comportarea receptivă faţă de operele de artă ne vom ocupa Î11 curînd, pe larg. Aici 
trebuie spus numai — antici- pînd — că şi în cazul receptorului se ridică, cu necesitate, problema 
legăturii dintre caracterul de miez al omului şi capacitatea lui de a oglindi adecvat lumea şi, că 
desigur în forme derivate, această legătură face parte din esenţa trăirii lui estetice. 


14 Şi atunci o spun ultima oară: / Natura nu are nici miez, nici coajă; / Dar tu, examinează-te cît poţi mai mult / Dacă eşti miez sau coajă! 

În cele de mai sus este formulată o nouă teorie a geniului, a cărei esenţă se exprimă — 
mai întîi negativ — în aceea că alungă orice iraţionalism cu privire la genialitate. Fireşte că şi 
aici, din capul locului, este cu neputinţă de făcut o expunere care să circumscrie caracteristicile 
necesare ale geniului, să enumere însuşirile lui decisive, să stabilească proporţia necesară dintre 
ele etc. Fiecare geniu (fiecare talent) reprezintă o relaţie unică — irepetabilă fie chiar sub forma 
unei asemănări îndepărtate — între om şi epocă, om şi realitate socială, între om şi semen, 0111 
şi natură. Dar o asemenea unicitate, cu neputinţă de suprimat, poate totuşi fi ridicată pînă la 
concept, dacă ea nu e privită, aşa cum se întîmplă adesea, numai ca un dat izolat, ci, aşa cum e 
propus aici, în relaţia reciprocă cu mediul ei social-istoric. Unicitatea incomparabilă a geniului 
(şi a talentului) apare în această teorie într-o conexiune istorică concretă, permiţind astfel de a 
revela şi a exprima determinări cu totul generale, — care se pot repeta în forme variate numai în 
cadrul acestei generalităţi. Această problemă nu poate fi tratată aici în adevărata ei întindere şi 
adîncime; este însă clar că aceea ce a fost desemnat în aceste contexte drept caracterul de miez al 
omului este în om o bază importantă, chiar absolut necesară, pentru geniu (şi pentru talent). 
Ştim ce mijlociri multiple şi ramificate trebuie să intervină între individ şi genul uman pentru ca 
etapa respectivă din evoluţia omenirii să devină evidentă în operele de artă îu mod nefalsificat, 
autentic şi evocativ. Expunerile noastre de pînă acum arată că aceea ce a fost numit aici miezul 
din 0111, este tocmai cel mai important element de mijlocire între personalitatea omenească şi 
omenirea din ea, între emanaţiile ei interioare şi exterioare; pe cînd, dimpotrivă, tendinţele din 
om desemnate drept coajă, împing în mod necesar — prin dominaţia falselor extreme în raport 
cu subiectivitatea şi obiectivitatea — de la centru către periferie, către simpla particularitate şi 
către abstracţia care o completează în mod polar. Prin toate acestea, nu facem decît să ne raliem 
consideraţiilor noastre anterioare, ridicîndu-le pe acestea desigur la un nivel mai înalt şi mai 
omenesc — corespunzător esenței esteticului. Expunerile de faţă le-arn legat mai înainte de 
înstrăinarea de sine a subiectului şi de reintegrarea în subiect; acum putem zări o corelaţie 
asemănătoare cu misiunea de defetişizare a artei. în această privinţă, putem rezuma înţelesul 
versurilor goetheene în sensul că existenţa ca rnicz a omului se leagă de o privire defetişizantă 
asupra lumii, iar existenţa în chip de coajă de o capitulare a lui în faţa prejudecăţilor fetişizante. 
Goethe ne duce astfel în centrul acestui întreg complex de probleme. Cu cît înţelegem mai adînc 
că reflectarea estetică este capabilă să sesizeze şi să reproducă lumea omului eliberată de 
prejudecăţi fetişiste, şi că acest act nu trebuie să fie legat neapărat de o înţelegere conceptuală 
conştientă a aspectelor ştiinţifice sau filozofice ale acestui complex, cu atît mai esenţială apare 
indicaţia genială dată de Goethe aici. 

Cu acestea însă, concepţia lui Goethe se concretizează îu continuare, în mărturisirile lui 
cu privire la propria lui concepţie asupra naturii, alături de opoziţia subiectivă dintre miez şi 
coajă, trece din ce în ce mai hotărît pe primul plan, opoziţia dintre interior şi exterior, întregind 
astfel concepţia despre subiect în mod consecvent, din punct de vedere al structurii obiectului, al 
relaţiei subiect-obiect. Astfel el spune: „Nimic nu e înăuntru, nimic nu e îu afară; / Căci ce e 
interior este şi exteriori. Şi, referindu-se la subiect: „Gîndim: în orice loc / Sîntem tot 
înăuntru.!! Şi în cele din urmă el readuce problema la punctul de plecare, la polii miezului şi 
cojii, cînd spune, după cum am citat: „Miezul naturii nu este oare / în inima omului?! Abia 
ultima expresie a lui Goethe priveşte — în mod neintenţionat, dar în fapt explicit — esteticul. 
Nemijlocit, s-ar putea să se refere, în sens spinozist, la unitatea ultimă dintre gîndire şi existenţă 
în raportul omului cu natura, al cărei produs şi a cărei parte e tocmai omul. Interiorul se con- 
cretizează estetic în aceea că natura pătrunsă de activitatea genului uman, 

— natura în schimb material cu societatea — realizează un asemenea raport între interior şi 
exterior, încât toate fenomenele naturii se află într-o corelaţie strînsă cu existenţa oamenilor, că 
de aceea, în mod cu totul literal şi nu metaforic, miezul ei atinge nemijlocit sufletul omului, adică 

îi este imanent (innewohnt): artistul autentic trebuie „numai" să intensifice această unitate 
dintre interior şi exterior, obiectiv existentă pretutindeni, pînă la substanţialitatea estetică şi să 
declanşeze în mod evocativ conştiinţa acestei unităţi absolute. Punctul de vedere al lui Goethe: 
„Natura nu are nici miez, nici coajă“, îşi dobîndeşte sensul exact abia privit de aici: unitatea 
dintre interior şi exterior în natură înseamnă pentru aceasta însăşi şubrezenia unei deosebiri 
între sîmbure şi coajă; o atare deosebire este o problemă pur omenească, care-şi poate găsi 
soluţia desigur abia în comportarea omului faţă de lumea lui, faţă de natură, şi anume în sensul 
că ceea ce este miez în om se manifestă în capacitatea lui de a percepe, de a gîndi, de a simţi 
interiorul şi exteriorul în unitatea lor; şi că miezul lui este totodată premisa şi urmarea unei 
asemenea viziuni, pe cînd, invers, alcătuirea omului în chip de coajă stă într-un raport la fel de 
necesar cu ruperea legăturii dintre interior şi exterior. 

Cu toate că noi, aşa cum am subliniat în repetate rînduri, nu putem trata pe larg decît în 
partea a doua relaţiile mai complicate dintre conţinut şi formă, trebuie să menţionăm totuşi aici 
convergenţa estetică a acestei perechi de categorii cu aceea a interiorului şi exteriorului. 
Absoluta solidaritate dintre interior şi exterior, tendinţa lor spre identificare, este un fapt al 
vieţii, ca şi divergenţa lor relativă, ba chiar — în cazurile limită — ascuţirea ei pînă la opoziţie. 
Dacă însă primul moment n-ar fi dialectic precumpănitor, o comunicare între oameni n-ar fi cu 
putinţă din capul locului. Comunicarea presupune, într-o oarecare măsură ca axiomă implicită a 
vieţii sociale, o legătură esenţială între interior şi exterior. I^a aceasta se adaugă faptul că în 
multe cazuri există între ele numai aparenţa unei tensiuni, fiindcă subiectul respectiv nu 
recunoaşte unitatea lor obiectivă esenţială, şi vede o discrepanţă între exteriorul fals interpretat 
şi interiorul rămas de aceea nelămurit. în raport cu lumea naturii, nu intră în consideraţie decât 
această formă, de a se contrazice. Hegel spune: „Conform acestei determinaţii, exteriorul nu este 
numai egal cît priveşte conţinutul, cu interiorul, ci ambele nu sînt decît un unic lucru... Dar 
lucrul însuşi nu e altceva decît unitatea ambelor."! Acesta este un fapt al vieţii atît de elementar, 
încât îndoielile în privinţa lui sînt mai puţin îndreptăţite, decît faptul de a 


HEGEL: Știința logicii, cd. cit., p. 515. 

fi împinşi — acolo unde legătura aceasta intimă dintre exterior şi interior e pusă la îndoială sau 
negată, — să urmărim motivele sociale ale unei erori atît de evidente. în ştiinţă, problema este 
foarte simplă. Cînd, de exemplu, idealismul subiectiv postulează un „interior!:* incognoscibil, ca 
lucrul în sine al lui Kant, dar păstrează realitatea însăşi, raportul just dintre interior şi exterior, 
(numai că proectează conceptual în spatele acestei totalităţi un interior lipsit de relaţii), aceasta 
rămîne cu totul fără importanţă pentru cunoaşterea concretă reală; urmările în concepţia 
despre lume a acestei poziţii nu trebuie să le cercetăm aici. 

Pentru estetică, negarea identităţii ultime a interiorului şi exteriorului este cu mult mai 
importantă, deoarece ea întunecă relaţia dintre om şi genul uman. Căci cu toate că unitatea 
interiorului şi exteriorului este un fapt fundamental al vieţii omeneşti, ea acţionează la nivelul 
particularităţii numai ca tendinţă. Cu cât formele esenţiale care împing spre generalitate (clasă, 
naţiune etc.) devin mai eficiente în mod vizibil într-o societate dată, cu atît apare mai clar 
această tendinţă. Importanţa crescîndă a individualităţii nu suprimă acest raport, cu toate că el 
devine astfel din ce în ce mai complicat. Trebuie să intervină condiţii sociale speciale pentru ca 
dezvoltarea vieţii personale să dobîndească şi o orientare către exclusivitate, în care legătura 
omului cu forţele generale ale vieţii să se întunece şi să trezească astfel iluzia că particularitatea 
(die Partikularităt) ar fi puterea atotliotăritoare a oricărei existenţe omeneşti. Această tendinţă 
irumpe în gîndirea modernă odată cu teoria lui Kierkegaard despre incognito-ul de nesuprimat 
al omului, care se bazează pe o polemică sofistică cu concepţia lui Hegel menţionată aici. 
Importanţa estetică a acestei teorii, de nesusţinut obiectiv din punctul de vedere filozofic, 
deoarece contrazice toate faptele obiective ale vieţii omeneşti, stă în aceea că aceeaşi existenţă 
socială pe care filozofia kierkegaardiană a anticipat-o oarecum, a generat, într-un mod din ce în 
ce mai larg şi mai adînc, baza filozofică a practicii artistice a unor personalităţi talentate şi a 
unor curente influente. Fetişizarea mediului înconjurător omenesc sub forma unui „sistem“ 
irațional de forţe absurd-antiumane, fetişizarea interiorităţii omeneşti în chipul unei monade 
închisă în sine ermetic şi fără ferestre, a cărei exteriorizare va fi în mod necesar înţeleasă greşit 
de către ceilalţi oameni şi care nici ea nu poate pricepe nici una din exteriorizările celorlalţi 
oameni, toate acestea sărăcesc conţinutul operei de artă, îi alterează forma într-o atare măsură, 
încât devine cu neputinţă de a reproduce în ea chiar şi modelul, realitatea care le-a generat, 
adică de a exprima artistic duşmănia faţă de om a capitalismului actual, a absurdităţii totale a 
vieţii omeneşti. Căci după cum în realitatea socială obiectivă, omul nu se poate însingura decât 
în societate, tot astfel chiar şi neputinţa concretă de a exprima o stare sufletească presupune 
obiectiv relaţia normală dintre interior şi exterior, chiar dacă ea, în cazul dat, este profund 
alterată. Aceasta deosebeşte de exemplu Procesul lui Kafka deMolloy a lui Beckett; la primul, 
incognito-ul absolut al omului particular apare ca o anomalie revoltătoare a existenţei omeneşti, 
aşadar - chiar dacă negativ — este înfăţişat totuşi din perspectiva destinului generic-uman, pe 
cînd ultimul se instalează satisfăcut în particularitatea absolutizată fetişist. Deoarece 
recunoaşterea spontană a identităţii interiorului cu exteriorul este o premisă elementară a vieţii 
omeneşti, a vieţii în comun a oamenilor, în genere, această opoziţie dintre Kafka şi Beckett 
confirmă din nou concepţia goetheană despre miez şi coajă. Aparenta admcime a unui Beckett 
nu este altceva decît împotmolirea în anumite simptome nemijlocite, de suprafaţă ale 
capitalismului actual. Şi ce altceva găsim aici, decît ceea ce Goethe a desemnat prin coajă? 

Conţinut şi interior nu converg numai estetic; şi aici, raportul estetic exprimă ceva 
obiectiv, raportat desigur, ca întotdeauna, la om. în consideraţiile citate mai sus, Hegel numeşte 
identitatea interiorului cu exteriorul „conţinut şi totalitate, care este interiorul, ce devine tot 
atîta exterior*". Această identitate dobiîndeşte îu reflectarea estetică o noua intensificare, ca 
urmare a funcţiei formei artistice de A dirija trăirile receptive şi de a le evoca. Elementul artistic 
din orice conţinut are încă un mod de manifestare cu totul spontan din vremea constituirii 

esteticului din unitatea încă nediferenţiată, haotică a manifestărilor de viaţă magice şi a 
raporturilor acestora cu mediul lor înconjurător. Oamenii credeau că realizează finalităţi magice, 
cînd de fapt realizau, în unele domenii şi în multe privinţe, o artă supe- ioară. Este de la sine 
înţeles că îu această perioadă nu se putea ivi în nici un fel în conştiinţa lor o separare 
conceptuală între conţinut şi formă, o reflecţie distinctă asupra formei artistice. Fireşte că şi 
atunci, creatorii au reflectat asupra desăvirşirii tehnice a creaţiilor lor, şi logica lucrului trebuia 
să le îndepte reflecţiile şi asupra problemelor estetice ale formei, fără ea ele să trebuiască să 
devină conştiente ca atare, ceea ce atunci nici nu era cu putinţă. Experienţa noastră referitoare la 
trepte de dezvoltare mult mai târzii ne arată cât de des, artişti importanţi au formulat în chip de 
simple înnoiri tehnice, simple cumpăniri privind tehnica etc., cunoştinţe extrem de importante 
privitoare la probleme formale. Confluenţa dintre tehnică şi formă face parte din esenţa 
comportamentului creator — mai puţin decisiv în literatură decît în artele plastice şi în muzică — 
şi deosebirea lor precisă conceptuală rămîne o sarcină a esteticii. 


Ibidem 

Tendinţa indicată mai sxis este întărită şi prin faptul că forma estetică, aşa cum am 
arătat în repetate rînduri, este întotdeauna forma unui conţinut determinat. Acest specific al ei a 
îngreunat în mod hotărît conştientizarea ei estetică. Ca obiecte ale procesului de in-formare, 
pentru creator tehnica şi forma se confundă din unghiul activităţii sale, după cum şi materialul, 
conţinutul, materia etc. se confundă din unghiul sarcinii concrete pe care el o împlineşte de 
fiecare dată. Şi mai ales, atîta vreme cît structura socială dă operei de artă prescripţii foarte 
precise atît pentru conţinut, cât şi pentru formă, este firesc că nu se dezvoltă nici o reflecţie 
estetico-filo- zofică asupra raportului dintre formă şi conţinut, chiar după ce arta a devenit, 
demult, un fenomen social autonom. Materialismul originar şi dialectica spontană din gîndirea 
incipientă se contopesc aici cu aceste tendinţe care acţionează tot atît de necesar, în practica 
estetică. Abia dominaţia filozofiei idealiste împinge spre separări mai precise, spre luări de 
poziţie mai hotă- rîte. Antimaterialismul militant al lui Platon şi mai ales dezvoltarea acestei 
orientări din gîndirea lui pînă la mistica teologică la urmaşii lui, duc la o separare netă între 
conţinut şi formă. Cu cât se dematerializează forma, ajungînd ca pe culmile mitice ale sistemului 
să se suprime pe ea însăşi, cu atît mai mult stă ea faţă de conținuturile concrete — cele materiale 
şi cele pămînteşti — într-un raport de dualitate net delimitată. Deoarece aceste concepţii despre 
formă (şi urmările lor teoretice) stau într-o strînsă corelaţie cu alegoria, le vom trata mai pe larg 
în ultimul capitol. Pentru stadiul îu care ne aflăm acum în cercetarea problemei noastre, 
varietatea mai nouă a idealismului filozofic care s-a răspîndit mai ales sub influenţa lui Kant, 
este oricum mai importantă. Oricât de puternic se deosebeşte, de altfel, de idealismul antic şi de 
cel medieval, are totuşi în comun cu ele tendinţa de a deschide o prăpastie adîncă între formă şi 
conţinut. Schiller, care, după cum a încercat autorul s-o arate în alte studii, era un kantian atît 
de puţin ortodox, încât estetica sa deschide drumurile către Schelling şi Hegel, spune despre 
filozofia transcendentală că în ea, „totul depinde de faptul de a elibera forma de conţinut'*, 
eliberare în care el vede, în mod semnificativ, totodată o separare a necesităţii de întîmplare; el 
vede clar că de aceasta se leagă tendinţa „de a gîndi ceea ce este material" numai ca o piedică şi 
de a prezenta sensibilitatea „într-o contradicţie necesară curaţiunea“. Că această concepţie 
corespunde, după Schiller, numai literei şi nu spiritului sistemului kantian, nu înlătură influenţa 
ei foarte mare, — chiar şi asupra esteticii lui Schiller.:5 

De aceea este foarte instructiv să aruncăm o privire asupra poziţiei lui Schiller faţă de 


15 SCHILLER: Brieje iibcr die ăsthetiscbe Erziehung des Menschen, Scrisoarea XIII. Relativ la critica mea asupra concepţiei lui Kant-Schiller cf. 
cartea mea: „Beitrage zur Geschichte der Aestethik “ Berlin, 1954, p. 11 şi urm. 

relaţia formă-conţinut, pentru a vedea ce greşeli teoretice poate provoca, în această chestiune, 
idealismul filozofic, chiar la un gînditor care e în acelaşi timp un mare poet şi de aceea — în 
ciuda concepţiilor lui teoretice fundamentale — i se pot deschide şi teoretic perspective adînci, 
juste, asupra miezului acestei probleme. Despre relaţia dintre formă şi conţinut — în operele 
poetice — Schiller spune următoarele: „într-o operă de artă cu adevărat frumoasă conţinutul nu 
trebuie să acţioneze deloc, forma însă trebuie să facă totul; căci numai prin formă se poate 
acţiona asupra totalităţii omului, prin conţinut, dimpotrivă, numai asupra eîtorva puteri 
singulare. Conţinutul, oricât ar fi de sublim, de atotcuprinzător, acţionează aşadar de fiecare 
dată asupra spiritului limitîndu-1 şi numai de la formă se poate aştepta o adevărată libertate 
estetică. în asta deci constă taina artistică propriu-zisă a maestrului, că el distruge materialul 
[den Stoff] prin formă”, şi cu cât materialul este în sine însuşi mai impozant, mai pretenţios, mai 
seducător, cu cât se impune mai despotic cu efectul său, sau cu cât este mai înclinat privitorul de 
a se preocupa nemijlocit de material, cu atît mai triumfătoare este arta care-l împinge pe acela 
înapoi şi îşi afirmă dominaţia asupra materialului. Cugetul privitorului şi al auditorului trebuie 
să rămînă pe deplin liber şi nevătămat; din cercul magic al artistului el trebuie să iasă curat şi 
desăvirşit ca din mîinile creatorului.:s” Raționamentul lui Schiller arată clar că el este 
prizonierul filozofiei transcendentale şi chiar în punctele decisive e prizonier a ceea ce el însuşi 
a numit simpla ei literă în opoziţie cu spiritul ei. Cînd spune că numai forma acţionează asupra 
omului întreg, iar conţinutul trezeşte numai unele forţe, că fiecare conţinut, chiar cel mai 
cuprinzător, acţionează asupra spiritului limitîndu-i, el se refugiază în separaţia kantiană dintre 
formă şi conţinut, fiindcă cu o intensitate clarvăzătoare rară în vremea sa, el a trăit modul în 
care conținuturile fetişizate şi formele încremenite fetişist ale societăţii burgheze acţionează 
asupra vieţii sufleteşti a oamenilor îm- bucătăţind-o. Iluziile unei vindecări ale acestei boli, pe 
care Schiller le nutrea ca o urmare a elanului prerevoluţionar şi revoluţionar al literaturii 
germane, se concentrează, după cum e şi de înţeles, asupra misiunii educative a formei artistice 
şi primesc un sprijin filozofic — desigur extrem de problematic, din punct de vedere obiectiv — 
în gîndirea lui Kant şi a tînărului Fichte. 

Acestea însă lămuresc numai istoric poziţia lui Schiller faţă de problema conţinut-formă, 
dar nu spun nimic despre justeţea sau falsitatea obiectivă a răspunsului lui. Nu ne e greu să 
vedem că omul întreg nu e îmbucătăţit în viaţa cotidiană prin faptul că el absoarbe în el primar 
conţinuturi (desigur — în opoziţie cu Kant — este vorba de conţinuturi întotdeauna formale, 
chiar dacă nu sînt in-formate artistic) şi reacţionează asupra lor practic; ci e îmbucătăţit numai 
prin structura specifică a unor formaţii sociale determinate, care în cadrul nemijlocirii vieţii 
cotidiene acţionează deformant asupra relaţiei conţinut-formă. Este de asemenea de la sine 
înţeles — de îndată ce ne situăm în afara filozofiei transcendentale — că viaţa cotidiană şi arta 
nu se deosebesc una de alta ca domenii în care stăpîneşte ori conţinutul, ori forma, ci întrucât 
relaţia conţinut-formă este calitativ diferită de la un domeniu la altul. 

Schiller simte şi el că în acest raţionament ceva nu e în ordine, căci el sare fără nici o 
trecere de la opoziţia generală dintre formă şi conţinut, la aceea particulară dintre formă şi 
material în artă. Materialul însă este o formă de manifestare puternic specificată şi diferențiată a 
conţinutului general atotcuprinzător: materialul este acea parte a conţinutului de viaţă 
experimentat şi trăit, pe care un poet îl desprinde din aceasta, pentru a-l transforma în 
conţinutul operei sale respective. O asemenea selecţie nu are loc niciodată întîmplător la poeţii 
autentici; materialul trebuie să cuprindă ceva, care corespunde într-un fel oarecare finalităţilor 
poetice determinate ale artistului, dispoziţiilor lui etc. pentru care motiv în simplul fapt al 
alegerii materialului este inclusă un fel de preformare artistică. Mai mult încă: munca poetică 


16 Ibidem, scrisoarea XXII 

constă, în esenţă, în aceea de a dezvolta din acest material conţinutul esenţial pentru poet, de a-l 
in-forma pe acesta în aşa fel ca şi cînd conținuturile, desfăşurarea lor, proporţiile şi gradaţia lor 
ar creşte organic din material, ca şi cînd forma aleasă şi executată de către poet i-ar fi fost 
inerentă materialului de la început. Pictorul tolstoian Mihailov din Ana Karenina care e aici cu 
siguranță un purtător de cuvînt al scriitorului, exprimă cele de mai sus, spunînd că pictorul 
trebuie să dea la o parte învelişurile care mai acoperă personajele sale, dar trebuie s-o facă în aşa 
fel încât prin aceasta să nu va teme figurile însăşi; s-ar naşte erori, dacă aceste învelişuri ar fi 
îndepărtate fără băgare de seamă. Schiller însuşi era şi ca poet mult prea conştient şi prea 
impetuos pentru a aplica o metodă atît de organică; totuşi scrisorile lui din perioada în care 
lucra la Wallenstein dovedesc că principiul cel mai general, principiul ultim al modului lui de 
creaţie îi indica totuşi o direcţie asemănătoare. 

Prin aceasta am determinat sfera adevărului şi a falsului în formula celebră a lui Schiller. 
Ceea ce e fals, e cel mai uşor de indicat: dacă Schiller ar fi crezut numai ceea ce reiese din sensul 
literal al afirmației sale, atunci el ar fi, ceea ce s-a şi afirmat uneori, teoreticianul unei „pure“ 
arte a formelor, un străbun al artei pentru artă. Această falsă aparenţă rezultă din terminologia 
luată de Schiller din filozofia transcendentală de care nu poate nici aici să se elibereze; dacă 
lurnea conţinuturilor ar fi adevărat ceva amorf în sine, căruia numai forma îi poate conferi o 
obiectualitate distinctă, dacă de aceea orice sens real — fie el teoretic, etic sau estetic - n-ar fi 
cuprins decît în forme, atunci această formulă celebră ar ii adecvată. Deoarece însă în realitatea 
obiectivă, şi de aceea în toate reflectările ei juste, domneşte o unitate inseparabilă a conţinutului 
şi formei, o trecere neîntreruptă a unuia îu celălalt, teza lui Schiller se prăbuşeşte ca neînte- 
meiată, ca şi celelalte afirmaţii despre realitate ale filozofiei transcendentale. In realitate, 
materialul poeziei, ca şi orice alt conţinut, este deja format, dar desigur, încă nu într-un sens 
estetic. Realizarea poetică nu constă deci în iaptul de a ridica ceva în sine lipsit de formă la ceva 
format, ci de a sparge formarea nemijlocita din viaţă a materialului şi de a găsi, pentru miezul 
său descojit prin această muncă, forma estetică specific adecvată lui, forma acestui conţinut 
determinat, forma unei noi nemijlociri evocative. De aceea, fireşte, în determinarea acestei 
forme, o importanţă liotărîtoare îi revine conţinutului materialului; desigur, nu în sensul unei 
obiectivităţi abstracte, ci in sensul intenţiei poetului cînd selectează materialul, precum şi al 
intenţionalităţii obiective a materialului faţă de o atare prelucrare. (i,a aceasta se gîndea 
Miliailov al lui Tolstoi cînd vorbea de îndepărtarea cu prudenţă a învelişurilor.) Munca 
formatoare a creatorului este de aceea o muncă cu caracter contradictoriu: pe de o parte el 
trebuie să distrugă într-un anumit sens aceste forme, deoarece realitatea însăşi este neutră din 
punct de vedere estetic, ordonarea şi ierarhia categoriilor ei fiind cu totul străine faţă de cele din 
domeniul estetic; obiectualitatea lucrurilor reale, sistemul lor de relaţii etc. este cu totul altceva 
decît ceea ce cer legile genurilor artistice particulare cu privire la obiectualitate, la relaţiile din 
cadrul ei etc. Pe de altă parte, reflectarea estetică este totuşi o reproducere a realităţii, aşa cum 
este ea îu sine, obiectiv, şi anume aşa cum apare ea precis şi concret în felia de realitate care a 
devenit material pentru artă. Distrugerea formelor realităţii, date nemijlocit, cuprinde deci în 
sine şi momentul fidelității faţă de realitate; şi această distrugere este o suprimare dialectică, ce 
nu trebuie să neglijeze păstrarea şi ridicarea la un nivel superior, sub pedeapsa eşecului. Abia 
alternanța complicată a acestor tendinţe opuse, abia ascuţirea lor extremă, poate duce la 
identitatea conţinutului şi formei în opera desăvîrşită. 

De aceea, pentru a atinge efectiv adevărul, teza lui Schiller, conform căreia materialul 
este „distrus"” de către formă, ar trebui completată prin cea polar opusă că materialul plăsmuit 
„distruge" forma ne-artistică. Se poate chiar spune că în sensul originar estetic, teza doua, chiar 
luată numai în sine, se aropie mai mult de faptele estetice autentice decît prima, care, luată 
izolat, ne îndepărtează de ele. Căci forma artistică, fiind a unui conţinut determinat, creează 
întotdeauna o „lume” ființînd pentru sine, care este chemată să-şi evoce, în mod autonom, 

propria ei fiinţare-pentru-sine. în efectul evocativ declanşat în receptor apare, de aceea, cu 
necesitate, o „lume", adică o unitate coerentă, încheiată în sine, organizată şi organică de 
conţinuturi. în mod nemijlocit, în cadrul efectului cu adevărat covîrşitor asupra receptorului, 
acesta retrăieşte o atare „lume“ concretă, semnificativă şi în sine şi pentru el. Această mistuire a 
formei în conţinutul plăsmuit chiar de ea, se întemeiază, — şi nu în ultimă instanţă — pe 
convergenţa, analizată de noi, a celor două perechi de opoziții: conţinut-formă şi interior- 
exterior. Căci cos- micitatea intensiv-infinită a operei de artă are ca premisă şi o atare iden- 
tificare între interior şi exterior: unitatea lor, realizată în viaţa însăşi numai ca tendinţă, se 
afirmă aici, ca transparenţă desăvîrşită a oricărui obiect, a oricărei figuri, a oricărei situaţii etc.; 
în mod evocativ-neinijlocit şi deplin, fiecare din acestea radiază, tocmai prin înfăţişarea ei 
exterioară, interiorul ei adecvat. Afirmația că această „lume“ îşi datoreşte existarea ei estetică 
puterii victorioase a formelor, este o reflecţie ulterioară unificării analizate mai sus şi care în 
orice caz este clădită pe ea, presupunînd-o. 

Schiller atinge corelaţia justă a categoriilor, în măsura îu care procesul creator este, în 
fapt, un drum de la materialul dat la formarea lui desăvîrşită; mai precis: raportul conținut- 
formă, prezent în material numai sub forma lui din viaţă, este transformat prin munca artistică 
în aşa fel, încît pentru conţinutul pur şi esenţial al materialului este găsită şi plăsmuită o formă, 
care este cu adevărat forma acestui conţinut, determinat cu unicitate. Aceasta este însă numai o 
definire a procesului de creaţie. Reuşita lui se exprimă tocmai în faptul că se naşte o operă cu 
desăvîrşire încheiată în sine, al cărei efect evocativ asupra receptorului are, aşa cum am văzut în 
repetate rînduri, un caracter de conţinut: spectatorul entuziasmat de Wallenstein nu admiră 
nemijlocit iscusinţa cu care Schiller a articulat, a construit, a gradat etc. corespunzător, acest 
material aspru, ci va fi impresionat de soarta lui Wallenstein, de substratul istoric-omenesc al 
tragediei sale. Faptul că acest mod de acţionare asupra spectatorului este şi mai puternic la 
Shakespeare, este o indicație pentru determinarea treptei estetice pe care se situează cei doi 
poeţi; se poate observa în genere, că acest gen de efect apare tocmai la cei mai mari scriitori — 
Homer, Shakespeare, Cervantes, Tolstoi — şi că efectul imediat, spontan precumpănind al 
formei — ca la Hofmannstahl, la Valery etc. — este de cele mai multe ori un semn al unei 
substanţialităţi mai puţin cuprinzătoare faţă de lume a personalităţii poetului. 

Prin cele de mai sus, analiza de faţă confirmă şi ea clasificarea goetheană a oamenilor 
conform naturii lor de miez sau coajă; faptul că între aceşti doi poli există şi trebuie să existe o 
varietate inepuizabilă de trepte intermediare, nu schimbă cu nimic semnificaţia fundamentală a 
acestei determinări. 


2. CATARSISUL, CATEGORIE GENERALĂ A ESTETICII 


Efectul operei de artă merge pe un drum opus. Şi aici, fireşte, este cu neputinţă de a 
diseca analitic imaginea foarte complexă a receptivităţii şi de a înfăţişa tipologic diferitele ei 
gradări, deosebiri de nivel etc. de la simpla receptare a operei pînă la gradele superioare ale 
conştiinţei estetice; şi aceasta intră în sfera de preocupări a părţii a doua a lucrării de faţă. 
Aceste observaţii anticipate în mod nevoit, trebuie să se limiteze deci la efectul operei în sensul 
cel mai nemijlocit; numai pentru a evita neînţelegeri eventuale, să stabilim chiar acum, 
anticipînd ceea ce va trebui spus mai tîrziu, că acea conştiinţă estetică ce se constituie în 
receptor are şi un caracter conceptual: implică nemijlocit o reflectare asupra motivelor şi 
premiselor necesare trăirii estetice. Caracterul, dezvoltarea acestor reflecţii nu pot fi explicate în 
orice caz decît mai tîrziu; putem afirma însă, chiar de pe acum, că în ele e cu neputinţă să fie 
reprodusă estetic identitatea formei şi conţinutului operei, şi nici drumul către această 
identitate, aşa cum apare el ca sarcină a procesului creator, ci în acele reflecţii apare numai o 

clarificare logică, conceptuală a raportului dintre formă şi conţinut. Dacă deci, la acest nivel, 
este vorba de identitatea conţinutului şi formei, atunci identitatea lor originară din operă, poate 
fi aici numai obiectul reflecţiei; realizarea ei adevărată poate avea loc numai în însăşi opera 
plăsmuită. (Conceperea criticii ca o artă nu este decît o prejudecată modernă.) în consideraţiile 
următoare va fi deci vorba numai de simplul efect nemijlocit al operei. Toate dezvoltările, toate 
complicațiile care apar în desfăşurarea ulterioară efectului, trebuie lăsate în seama unei analize 
viitoare. 

Cu această rezervă, putem repeta din nou, că efectul operei de artă ia un drum opus căii 
pe care se îndreaptă procesul creator: ultimul duce conținuturile de viaţă, curăţite şi 
omogenizate estetic, către desăvirşirea formei, către identitatea formei şi conţinutului, către 
culminarea conţinutului în forma concretă a operei; primul, cu ajutorul mediului omogen care 
fundează şi face posibil sistemul formal, îl conduce pe receptor în lumea operei; forma se 
transformă aici în conţinut. Dacă vrem să sesizăm conceptual adecvat, această relaţie — cea mai 
simplă şi cea mai nemijlocită — a receptivităţii cu opera, trebuie să reținem determinaţia ei 
dublă: pe de o parte, caracterul de conţinut al trăirii, caracter exclusiv sau precumpănitor. Fie că 
e vorba de poezie, de arhitectură sau de muzică: receptorul este introdus într-o lume nouă 
pentru el şi care totuşi îi devine foarte repede intimă. Dacă nu are loc această inimitate cu lumea 
operei, nu se produce nici un efect estetic autentic; simpla captivare, pentru a relua expresia lui 
Musil, creează o relaţie cu conţinutul, predominant logică, — şi aici, în orice caz, o relaţie în 
primul rînd cu conţinutul — şi o admiraţie pentru desăvirşirea tehnică; aceaste devine estetică 
numai atunci cînd creşte în mod conştient din evocarea conţinutului. Din punct de vedere 
estetic, nu putem trece cu vederea trăirile în raport cu o lume nouă, provocate de opera de artă 
şi al căror conţinut principal este: apropierea unui conţinut determinat. Pe de altă parte, trăirea 
menţionată poate deveni estetică numai atunci cînd este evocată de către formele operei de artă. 
Comunicarea simplă a unui conţinut, oricât de încărcat afectiv, fără un asemenea rol de mijlocire 
prin evocare, pe care-l joacă forma, rămîne un conţinut al vieţii, care fireşte, ca şi acolo, poate 
stîrni emoţii, gînduri etc., totuşi fără dedublarea specifică esteticului: care e de a fi scos din viaţa 
cotidiană şi de a fi ridicat deasupra ei, totuşi fără a fi pierdut astfel contactul cu realitatea; ceea 
ce am num it cosmicitate a operelor de artă constă tocmai într-o atare confruntare a 
receptorului cu esenţa realităţii însăşi, care chiar de aceea nu poate fi în nici un caz viaţa 
nemijlocită însăşi, ci „numai" reflectarea ei artistică. După cum în procesul creator, conţinutul 
devine din ce în ce mai saturat formal, pînă cînd realizează ca structură a operei identitatea 
formei şi conţinutului, tot astfel acel conţinut — acea „lume" — care alcătuieşte obiectul simplei 
trăiri receptive, este dintru început şi pînă în toţi porii lui, produsul acelei forme speciale, care a 
in-format conţinutul concret respectiv al operei. 

Această determinare de către formă a trăirii receptiv „naive", care, prin esenţă, are un 
caracter de conţinut, se lămureşte prin constituţia reflectării estetice a realităţii, care a fost 
explicată mai înainte: prin specificul mediului omogen care stă la baza fiecărui gen artistic, a 
fiecărei opere de artă şi prin funcţia formării artistice de a dirija trăirile, funcţie inseparabil 
legată de mediul omogen. Diferitele medii omogene pot fi oricât de diferite, nu numai conform 
genurilor artistice, ci chiar conform personalităţii artiştilor, şi chiar conform individualităţilor 
operelor, create de acelaşi artist, ele au totuşi trăsătura comună de a transpune pe receptor în 
„lumea" specială a operei respective — să ne gîndim la elemente formale ca intonaţia, expoziţia, 
etc. — şi de a-l menţine îu ea tocmai prin omogenitatea ei, prin faptul că e concepută în vederea 
unei dirijări planificate a trăirilor evocate. Nereuşita formării estetice poate fi înțeleasă raţional 
numai gîndindu-ne că artistul n-a izbutit să confere operei sale omogenitatea atotcuprinzătoare 
pe care o intenţionase şi de aceea nu a putut nici infuza operei această putere de dirijare inerentă 
imanent. Dacă acest lucru este formulat de către artiştii înşişi sau de către cunoscători, critici 
etc. pornind de la intenţia artistică, de la unitatea voinţei artistice etc. este totuna, deoarece 

sensul obiectiv al unor asemenea afirmaţii este întotdeauna nereuşita intenţiei cu privire la o 
atare omogenitate plină de conţinut; iar omogenitatea, aşa cum s-a arătat în alte contexte, ar fi o 
joacă fără importanţă, dacă nu i-ar fi inerentă o atare tendinţă de a clădi o „lume” omogenă. 
Cezanne era cu siguranţă un artist care nu se preocupa de succesul imediat. Cu toate acestea se 
vede şi la el foarte clar, că revenirea lui repetată asupra conceptului de „realizare*7 ţinteşte 
tocmai la ceea ce am indicat noi. Cităm unele observaţii din convorbirea iui cu directorul de 
muzeu Osthaus: «Principalul într-un tablou» — spunea el — «este de a obţine spaţiul. Aici 
putem recunoaşte talentul unui pictor.» Cînd spunea aceasta, degetele lui urmăreau contururile 
diferitelor planuri din picturile lui. Arată precis imde reuşise să sugereze adîncimea şi unde 
soluţia nu era găsită încă. Aici, indica el, culoarea a rămas culoare, fără a deveni expresie a 
spaţiului". Chiar faptul că Cezanne afirmă, ca intenţie centrală a peisajelor sale, plăsmuirea unui 
spaţiu concret, arată cît de puţin poate fi vorba aici de o năzuinţă pur tehnică artistică în sens 
formal; expresia „culoarea a rămas culoare** este o dovadă clară împotriva unei pretinse 
predominări a unor atare veleităţi. Cît de cuprinzător şi de spiritualizat este gîndită tendinţa 
către „realizare“, poate fi clar sesizat din judecata lui asupra lui Courbet, exprimată în aceeaşi 
convorbire. Din alte declaraţii ale lui se vede limpede cât de mult îi admiră puterea de realizare. 
Şi în această convorbire, spune despre Courbet: „El (Cezanne) preţuia în Courbet talentul 
nelimitat, pentru care nu există greutăţi. «Mare ca Michelangelo» — spuse el, dar cu rezerva «îi 
lipseşte spiritualitatea supe- rioară2»** Pentru Cezanne, care gîndea pur pictural, spiritualitatea, 
în acest context, nu poate însemna altceva decît o trimitere la universalitatea, obţinută în crearea 
obiectuală cu ajutorul formelor. Funcţia diriguitoare a mediului omogen concentrează deci 
trăirea receptivă nu numai asupra unui domeniu calitativ determinat al capacităţii de a trăi 
lumea (aici asupra vizua- lităţii pure), ci şi înăuntrul acestui domeniu concentrează trăirea 
asupra unor momente determinate ale posibilităţii ei concrete de a fi trăită (aici asupra spaţiului, 
exprimat prin colorit). Iar prin toate acestea, trebuie redată o „lume”, o reproducere a 
universalităţii inerente relaţiei omului cu realitatea, care uneşte şi concentrează în infinitatea ei 
intensivă toate capacităţile omului (aici, aceasta apare ca problemă a spiritualităţii, a cărei lipsă 
Cezanne o constată la Courbet — e indiferent în acest caz dacă pe drept sau pe nedrept, — 
evident fiindcă el însuşi caută s-o obţină în operele sale proprii). 

Dacă privim acum această situaţie din punct de vedere al trăirii receptive, ne 
reîntoarcem la problema tratată mai înainte a transformării omului întreg în omul integrat 
(orientat spre universalitatea unui mediu omogen). Conţinutul omenesc al acestei schimbări se 
poate exprima prin aceea că omul se îndepărtează de contextul nemijlocit şi mijlocit al vieţii — în 
mod relativ, aşa cum vom vedea imediat —, se desprinde de el, pentru a se consacra exclusiv, îu 
mod temporar, contemplării unui aspect de viaţă concret, care reproduce lumea ca o totalitate 
intensivă a determinărilor ei decisive dintr-un anumit unghi de vedere. Diferenţa faţă de modul 
de comportare din procesul creator rezultă din faptul însuşi: în procesul creator principiul activ 
este cel dominant, iar receptivitatea faţă de lume este, ce-i drept, un moment care funcţionează 
continuu şi în mod obiectiv, cu totul de neînlăturat din acest mod de comportare; dar momentul 
activităţii, al transformării treptate a conţinutului de viaţă în identitatea conţinut-formă a operei 
trebuie totuşi să fie şi să rămînă predominant. în receptarea nemijlocită, faţă-n faţă cu opera 
terminată predomină de asemenea, fireşte, momentul asimilării, această comportare fiind chiar, 
nemijlocit şi înainte de toate, exclusiv receptivă, primitoare. Dacă în acest proces, fantezia 
devine oarecum activă, dacă intervine completînd, interpre- tînd, atitudinea de bază a receptării 
nu e suprimată, primatul contemplării exprimindu-se foarte net tocmai prin rolul ajutător al 
tuturor celorlalte activităţi sufleteşti. Aşa cum am arătat anterior, o atare suspendare a tendin- 
telor active din om, a voinţei de a interveni efectiv în cursul evenimentelor concrete ale mediului 


1? HANS GRABER: Cezanne, Basel, 1942, p. 267 şi urm. ° Ibidem, p. 268. 

înconjurător, este şi în viaţa cotidiană un stadiu intermediar, adesea de neînlăturat, între fixarea 
însăşi a scopului şi realizarea lui concretă; se înţelege de la sine că nici cercetarea ştiinţifică nu se 
poate lipsi în desfăşurarea ei de momentul pe care-l reprezintă această atitudine. 

Receptivitatea estetică se deosebeşte calitativ de aceste ambe atitudini. Faţă de aceea 
cotidiană, înainte de toate prin faptul că tocmai țelul propus de individul însuşi, ţel concret 
determinat, lipseşte ca motiv al suspendării activităţii în atitudinea estetică receptivă. Mai 
departe se deosebeşte prin aceea că, în viaţă, suspendarea activităţilor concrete, nu suprimă, din 
motivele indicate, intenţia îndreptată spre activitate; suspendarea nu e aici altceva decît un 
„reculer pour mieux sauter“, încît subiectul, omul întreg, rămîne acelaşi, neschimbat, înainte, 
după şi în timpul suspendării. (Nu trebuie să analizăm mai îndeaproape diferenţa faţă de 
situaţia din reflectarea ştiinţifică; ea este determinată prin opoziţia dintre tendinţele dezan- 
tropomorfizante faţă de cele antropomorfizante.) Deoarece pentru receptivitatea estetică, 
suspendarea activităţii şi a finalităţii este în acelaşi timp, şi îu mod conştient, trecătoare şi 
absolută, apare necesitatea transformării omului întreg în omul integrat. Puterea diriguitoare 
prin evocare a mediului omogen irumpe în viaţa sufletească a receptorului, supune modul lui 
obişnuit de a considera lumea, îi impune înainte de toate o „lume“ nouă, îl umple cu conţinuturi 
noi sau văzute în chip nou, şi tocmai prin aceasta este provocat să primească în el această 
„lume“, cu organe de simţuri şi moduri de gîndire înnoite, întinerite. Transformarea omului 
întreg în omul integrat produce deci o lărgire şi o sporire a vieţii lui sufleteşti, atît în conţinut, cât 
şi formal, atît în fapt cât şi potenţial. Noi conţinuturi năvălesc în el, care-i măresc comoara de 
trăiri. Deoarece este dirijat de mediul omogen al operei către primirea noilor conţinuturi, către 
apropierea a ceea ce este nou în ele, se dezvoltă simultan capacitatea lui de percepere, în virtutea 
căreia să cunoască şi să se bucure de aceste noi forme obiectuale, ca atare, de aceste noi relaţii 
etc. 

O asemenea concepţie despre comportarea receptivă nu are în ea multă noutate. Dacă 
vrem însă s-o înţelegem şi s-o apreciem just trebuie s-o considerăm — ceea ce se-ntîmplă rar în 
estetica modernă — în contextul întregii vieţi omeneşti. E înţeleasă greşit , de pildă, aşa cum se 
întîmplă adesea, cînd în raport cu efectul operei receptorul e privit ca o tabula rasa sufletească, 
ca o placă de patefon încă neimprimatâ pe care efectul ar putea imprima orice, după plac. Pe de 
altă parte, este tot atît de nesatisfăcător şi se ajunge la confuzii, cînd se echivalează pur şi simplu 
efectul estetic cu propria lui ne- mi jlocire, fără a lua în seamă cum răsună şi cum acţionează el 
în receptor după ce a încetat. Noi credem că fără acest „anterior” (Vorher) şi „ulterior” 
(Nachher)ale impresiei estetice propriu-zise, nu se poate descrie esenţa ei pe deplin, şi deci 
corespunzătoare faptelor. Să subliniem înainte de toate: niciodată un receptor nu este faţă de o 
operă ca o foaie albă, pe care s-ar înscrie cifruri oarecari. Dimpotrivă, chiar ca copil, el vine din 
viaţă încărcat mai mult sau mai puţin cu impresii, trăiri, gînduri şi experienţe, care s-au fixat în 
el într-o măsură mai mare sau mai mică, în urma influenţei epocii, a naturii, a clasei etc. şi care, 
în unele împrejurări, desigur se pot găsi într-o stare de tranziţie corespunzătoare unei crize 
individuale sau sociale. După părerea noastră am folosit just mai sus expresia că mediul omogen 
trebuie să producă o irupţie în omul întreg care devine receptor, dacă vrea să facă din el un 
adevărat receptor estetic, un om care, prin suspendarea celorlalte străduinţe concrete, se 
dăruieşte cu totul efectului operei. Conflictele ce se 

nasc astfel sînt atît de felurite în sens personal, ca şi înăuntrul domeniului determinat 
direct de social, de caracterul de clasă, încît nu putem nici măcar încerca de a face o tipizare a 
lor. Să remarcăm numai atît, că o limitare socială absolută a posibilităţilor pe care operele de 
artă le au de a declanşa un efect, de pildă părerea că o operă apărută pe o bază cu caracter de 
clasă proletară nu poate avea nici un efect asupra burgheziei şi invers, este plată şi eronată; 
multe exemple (Figaro-ul lui Beaumarchais, în prezent operele lui Gorki, Crucişetorul 
Potenikin, Brecht etc.) dovedesc clar contrariul. Dar ar fi tot o simplificare nepermisă dacă am 
admite că în atare rezistenţe personale sau condiţionate social ale dăruirii receptive s-ar exprima 
pur şi simplu o tendinţă neartistică; dimpotrivă, este foarte posibil ca tocmai un simţ artistic viu, 
chiar pasionat, presimţirea intrării lui infailibile în acţiune, să ajungă în conflict cu sarcinile 
vitale ale omului întreg din realitate. în amintirile lui despre Lenin, Gorki descrie, extrem de 
pregnant, un asemenea conflict. El povesteşte că Lenin, după ce ascultase, într-o societate, 
sonate de Beethoven, a spus următoarele: „Nu cunosc nimic mai frumos decît Appassionata şi 
aş putea-o asculta în fiecare zi. O muzică minunată, care nu mai e omenească! Mă gîndesc 
mereu, poate cu o mîndrie naivă, copilărească, că oamenii pot crea asemenea minuni!“ Apoi, 
închizînd ochii pe jumătate, a sur îs, şi a adăugat cu tristeţe:,, Dar totuşi, prea des nu pot asculta 
muzică. Ea acţionează asupra nervilor, ai vrea să spui năzbitii şi să mîngii pe cap oamenii care 
trăiesc într-un infern murdar şi cu toate acestea pot crea o asemenea frumuseţe. Dar astăzi n-ai 
voie să mîngii pe nimeni pe cap — dacă o faci îţi muşcă mîna. Trebuie să loveşti capetele, fără 
milă să le loveşti — cu toate că, potrivit idealului nostru, sîntem împotriva oricărei violentări a 
oamenilor. Hm, Hm, — funcţia noastră este infernal de grea":. Acest caz, care este un caz limită 
numai prin extrema intensitate a celor doi poli, prin conştiinţa clară asupra conflictului, dă o 
imagine limpede a rezistenţelor pe care le are din cînd în cînd de învins transformarea omului 
întreg într-un om integrat, şi în acelaşi timp desigur lămureşte şi că arta autentică dispune de o 
putere — principial — irezistibilă de a obliga oamenii la receptare, de a-i supune în chip de 
oameni integrați dedaţi ei. (Bineînţeles că şi în procesul creator, se ivesc coliziuni cu caracter 
analog. Deoarece însă acestea nu se raportă la opera ce acţionează în forma ei desăvirşită, — în 
măsura în care artistul însuşi stă în faţa operei astfel desăvirşite, el este în mod esenţial, fie chiar 
cu modificări ne- nsemnate, un receptor, — ci sînt îndreptate spre o operă ce se găseşte in 


M. GORKI: Ermnerung, Berlin, 1928, p. 245 şi urm. 
statul nascendi, deoarece aici îi revine activităţii artistice un rol hotărîtor etc. trebuie să lăsăm 
tratarea lor pentru partea a doua a lucrării de faţă). 

Relaţia dintre receptivitatea estetică şi starea „ulterioară” efectului (Nachher der 
Wirkung) nu este mai puţin importantă şi teoretic, este tot atît neglijată. Suspendarea activităţii 
concrete, a finalităţii concrete a omului întreg, se deosebeşte în sfera estetică de aceea din viața 
cotidiană, înainte de toate prin aceea că în cotidian, este continuată pe un nivel superior, tocmai 
acea activitate, este urmărit tocmai acel scop concret pentru care a apărut suspendarea, pe cînd 
reîntoarcerea din suspendare estetică în viaţă este o reîntoarcere la acele activităţi, a căror 
continuitate a fost întreruptă de trăirea artistică. Această trăire însăşi stă, în cazuri foarte rare, 
într-o relaţie nemijlocită cu activităţile şi chiar şi atunci corelaţia aceasta, vă* zută din punct de 
vedere al caracterului estetic al trăirii, este de cele mai multe ori întîmplătoare sau cel puţin una 
mijlocită, într-o măsură mai mare sau mai mică. Acest fel de a fi al trăirilor estetice care pare 
izolat de viaţă, duce în multe estetici idealiste la separarea lor deplină sau ca şi deplină de 
existenţa normală a oamenilor; în modul cel mai pregnant această tendinţă apare în teoria 
kantiană a „dezinteresării” atitudinii estetice, pe care am atins-o mai înainte în alte contexte. Din 
ea pare să rezulte o rupere esenţială a esteticului de viaţa activă, concepţie care totuşi nici măcar 
abstract nu poate fi construită decît dacă nu se recunoaşte de loc starea ulterioară concretă ce 

urmează efectului estetic. Curente vii şi progresiste din estetică, cum sînt cele din antichitate, ale 
iluminismului, ale democraţilor revoluționari din Rusia etc. au pus întotdeauna pe primul plan 
marele rol social al artei, care e dovedit nu numai printr-o practică milenară, ci eşi teoretic 
deductibil — în mod convigător — din esenţa artei, cu condiţia ca relaţia dintre trăirea estetică şi 
starea ulterioară ce îi succeda în viaţă să fie lămurită suficient şi fără idei preconcepute. Estetica 
antică a pus foarte clar această problemă atunci cînd a văzut în toate chestiunile artistice treburi 
publice, probleme de pedagogie socială. Faţă de ea — cu puţine excepţii — estetica modernă 
reprezintă un pas înapoi, în parte, deoarece acest aspect al efectului artistic este cu totul neglijat, 
chiar principial neglijat, iar receptarea artei este redusă, în esenţă, la o competenţă tehnică iar, 
îu parte, deoarece, deşi i se recunoaşte artei o atare influenţă socială, aceasta este prezentată 
totuşi într-un mod mult prea direct, cu un caracter de conţinut mult prea concret, aproximativ 
ca şi cînd arta ar fi pe lume pentru a înlesni nemijlocit executarea unor sarcini precise 
determinate, sociale concrete. 

Faţă de ambele extreme false, estetica antică (ca şi urmaşii ei demni, puţini la număr din 
epoca modernă), ia o poziţie care apreciază foarte just rolul social real al artei. Ea recunoaşte 
puterea trăirilor estetice de a influenţa puternic omul, chiar, în anumite împrejurări, de a-l şi 
transforma; în măsura asta, ea respinge anticipat orice teorie, care intenţionează să izoleze 
esteticul de viaţa socială. Estetica antică nu vede totuşi această funcţie socială ca un serviciu 
adus cutărei sau cutărei finalităţi concrete actuale, ci recunoaşte importanţa ei în aceea că 
exercitarea determinantă a unor arte determinante face parte din puterile formative ale vieţii 
omeneşti şi, prin aceasta, ale vieţii sociale: că arta este aptă de a influenţa oamenii în acea 
direcţie, care favorizează sau frînează dezvoltarea anumitor tipuri umane. Aristotel deosebeşte 
de aceea, în muzică efectul care provoacă o simplă plăcere senzorială, de cel moral-— fireşte, 
strîns legat de primul — prin care muzica „influenţează şi caracterul şi sufletul”. Acest efect etic, 
provocarea sentimentelor etice în suflet prin entuziasm, el o consideră drept problema centrală: 
„Entuziasmul însă, este un afect al sufletului ca purtător al vieţii etice. Chiar simpla reprezen- 
taţie mimică fără ritmuri şi melodii naşte în inimile tuturor, un sentiment consonant. Deoarece 
însă muzicii îi e propriu să ne îneînte, după cum virtuţii morale îi e propriu să se bucure, să 
iubească şi să urască, aşa cum se cuvine, atunci e vădit că în exercitarea ei nu trebuie atît să 
învăţăm şi să dobîndim deprinderi, ci să trăim sentimentul moral just şi să ne bucurăm de 
purtările virtuoase şi de faptele nobile. Ritmurile şi melodiile ca reproduceri, se apropie foarte 
mult de natura adevărată a mîniei şi blîndeţei ca şi a curajului şi a cumpătării, precum şi a 
contrariilor lor, cât şi de natura proprie a celorlalte sentimente şi însuşiri etice. Aceasta ne-o 
arată şi experienţa; auzim asemenea melodii şi dispoziţia noastră se schimbă. De la obiceiul de a 
ne întrista sau de a ne bucura de ceea ce e analog, nu este însă mult pînă la o comportare 
identică faţă de realitate.":8 Apoi în consideraţiile care urmează el stabileşte acelaşi lucru pentru 
arta plastică, şi faptul că el gîndeşte la fel şi în privinţa literaturii, este mult prea cunoscut pentru 
ca să mai fie nevoie de a fi dovedit aici. Efectul social pe care de aceea, filozofia antică îl aşteaptă 
de la artă poate fi sintetizat poate cel mai bine în cuvintele lui Eessing, citate de noi înainte, care 
nu urmărea numai să.înnoiască pe măsura epocii lui această tendinţă fundamentală, ci se lăsa 
condus, în toate, de experienţele antichităţii, şi, în special, de teoria aristotelica a catarsisului. 
Finalitatea fundamentală socială Eessing o formulează ca „transformare a pasiunilor în dispoziţii 
virtuoase":9. Eessing o spune într-o polemică îndreptată contra interpretărilor false ale teoriei 
aristoteliciene a catarsisului. în literatura estetică este un obicei general de a aplica această teorie 
exclusiv la tragedie la sentimentele de spaimă şi de milă, aşa cum este ea de fapt expusă la 
Aristotel. Noi credem dimpotrivă, că noţiunea de catarsis este mult mai largă. Ca în cazul tuturor 
categoriilor importante ale esteticii, aceasta n-a venit primar din artă în viaţă, ci din viaţă a ajuns 


18ARISTOTEL: Politica. Cartea Viii. Capitolul 5 
19 LESSING: 1Jamburgische Dramaturgie, nr. 82. 

în artă. Deoarece catarsisul era şi este un moment permanent şi însemnat al vieţii sociale, 


reflectarea lui nu trebuie numai să devină un motiv al plăsmuirii artistice mereu reluat în chip 
nou, ci ea apare chiar printre puterile formative ale reproducerii estetice a realităţii. în eseul meu 
asupra lui Maearenco am descris pe larg — în legătură cu pedagogia lui — această interrelaţie 
dintre faptul din viaţă, reproducerea lui şi aplicarea ei conştientă în viață2°. Am vrut să mai arăt 
în acel eseu că deşi fenomenul catarsisului arată chiar în viaţă o anumită afinitate cu tragicul şi 
că de aceea, în mod estetic, se obiectivează în tragedie în modul cel mai pregnant, el are drept 
conţinut o sferă mult mai largă decît a tragicului. Fiindcă ne aflăm acum în faţa întrebării, dacă 
această constatare permite o generalizare în continuare, trebuie să reamintim explicaţiile 
noastre anterioare referitoare la caracterul de defetişizare al esteticului şi. în acelaşi context, să 
revenim asupra conţinutului pozitiv al caracterului menţionat: orice artă, orice efect artistic 
cuprinde o evocare a miezului vieţii umane, — în care se ridică pentru fiecare receptor întrebarea 
goetlieană dacă el însuşi este miez sau coajă — şi în acelaşi timp, neseparabil unit cu acest 
aspect, orice artă cuprinde o critică a vieţii (a societăţii, a realaţiilor cu natura create de ea). 
Deoarece însă, aşa cum s-a arătat, trăirea receptivă trebuie să aibă nemijlocit un caracter de 
conţinut, ea revelă acest complex de probleme drept conţinut central al acelei „lumi“ pe care 
opera de artă o stîrneşte pînă la evidenţă în trăirea receptivă. Deoarece fiecare operă de artă se 
revelă receptorului ca o operă individuală unică, ca un conţinut concret unic, acest complex de 
probleme nu iese la iveală direct decât în cazurile cele mai rare. în mod invizibil însă, el este 
atotprezent în artă. Modul în care forma estetică îşi prelucrează conţinutul, cum îl face să devină 
activ în şi prin mediul omogen, indică acest conţinut cu totul general al tuturor operelor de artă 
autentice şi creează în forţa formelor ce dirijează trăirile receptorului, o intenţie orientată spre 
acest centru. Transformarea omului întreg al vieţii cotidiene în omul integrat din receptorul 
respectiv al unei opere de artă concrete tinde tocmai spre un atare catarsis individualizat la 
extrem şi în acelaşi timp generalizat la maximum. 

Dreptul de a generaliza în asemenea măsură conceptul de catarsis nu se întemeiază deci 
pur şi simplu pe alcătuirea operei de artă considerată pentru-sine. Opera de artă concentrează în 
identitatea formei şi conţinutului 


2 G, LUKACS: Der russische Realismus in der Weltliteratur, Berlin, 1952, p. 423 şi urm; Opere, voi 5: Probleme des Realismus II. 

ei două complexe importante de relaţii: pe acela al relaţiilor ei însăşi cu realitatea 
obiectivă ca totalitate, căruia îi datorează naşterea ei şi pe acela al unei posibilităţi de acţionare 
asupra sufletului receptorului. Cu cât sînt mai adînci şi mai cuprinzătoare conținuturile pe care 
forma artistică le aduce pînă la identificarea cu sine însăşi, cu atît mai larg sînt conturate aceste 
sfere de relaţii şi cu atît mai adînc le e punctul de pornire. Că aptitudinea pentru asta este foarte 
strîns legată de critica vieţii, nu mai are nevoie de nici o explicaţie mai amplă. Cel mult, ar trebui 
să motivăm de ce vorbim despre o critică a vieţii în loc de o critică asupra societăţii, cu toate că 
ambele expresii sînt aproape echivalente, cu toate că în mod evident, de fiecare dată forma 
concretă de apariţie a vieţii — şi arta plăsmuieşte tocmai această concreteţe şi particularitate — 
îşi are fundamentul real în starea istorică respectivă a societăţii. înlocuirea cuvîntului societate 
cu acela de viaţă nu vrea să zdruncine această legătură stringentă şi această întemeiere solidă. 
Prin aceasta vrem numai să atragem atenţia că aceea ce apare nemijlocit în opera de artă, apare 
în forma vieţii; condiţionarea socială de exemplu a unui peisaj sau a unui sentiment de dragoste, 
a unei melodii sau a unei cupole, poate fi revelată în multe cazuri numai prin analize complicate, 
cu mijlociri îndepărtate, pe cînd efectul lor artistic are loc fără ca mijlocirea determinărilor 
sociale, să fie perceptibilă conştient în gîndire, deşi în mod real ea îi stă la bază. De aceea prin 
termenul de „viață" universalitatea conţinuturilor pe care le evocă arta poate fi circumscrisă mai 
inteligibil — şi nemaitrezind de aci înainte nici o confuzie. La aceasta se mai adaugă faptul că 
arta, aşa cum s-a discutat în repetate rînduri, conţine chiar ca act primar al instituirii luarea de 
poziţie, aşadar şi critica conţinutului ei, critica vieţii. Fiind inerente acestui act, afirmarea sau 
negarea anumitor laturi, forme, moduri de manifestare etc. ale vieţii, poate aşadar exercita un 
efect de zguduire chiar cînd fundamentul social nu devine conştient nici pentru creator, nici 
pentru receptor; dar ca urmare a caracterului social — obiectiv — al substanţialităţii sale, efectul 
acesta radiază, cu necesitate, asupra socialului. 

Pentru a înţelege şi mai bine efecte de acest fel, trebuie să amintim de un alt caracter 
important al sferei estetice, cunoscut nouă din multiple puncte de vedere : pluralismul ei 
principial. Această chestiune am considerat-o pînă acum din punctul de vedere al condiţiilor de 
apariţie şi de acţionare a artei. Acum trece în primul plan, în această chestiune, funcţia ei socială, 
omenească (menschheitliche) în ansamblul existenţei omeneşti. Unitatea originară, dar tocmai 
de aceea extrem de limitată, a omului, existenţa lui nemijlocită ca om întreg, trebuie să fie mai 
mult sau mai puţin subminată de dezvoltarea civilizaţiei — desigur numai relativ. Fără a accepta 
critica romantică referitoare la fărâmițarea omului, la parcelarea lui în diferite specialităţi, nu se 
poate nega că în unele societăţi dezvoltate, mai ales în societatea capitalistă devin active tendinţe 
îndreptate în atare direcţii. Dacă am discutat atît de mult misiunea defetişizantă a artei, a fost ca 
să arătăm că în acest proces acesteia îi revine rolul unui regulator, al unui medic pentru anumite 
boli ale progresului. Starea normală, sănătatea oamenilor este posibilitatea desfăşurării lor pe 
toate laturile, pe care unele perioade ale dezvoltării au realizat-o cel puţin pentru o parte din 
clasele dominante şi pe care curentele revoluţionare democratice şi socialiste o cer pentru 
întreaga omenire şi, conform principiului ior, sînt şi capabile s-o realizeze. Din punctul de 
vedere al individului însă, această desfăşurare pe toate laturile a tuturor aptitudinilor, a tuturor 
relaţiilor posibile cu viaţa — relaţii vii —, este un ideal; în el este inclus (mitgemeint) atît ceea ce 
este demn de urmărit, cât şi situaţia unei simple năzuiri. Fiecare operă de artă, fiecare gen 
artistic, după cum ştim, se adresează omului integrat, iar în aceasta devine vizibilă situaţia că 
unitatea şi integralitatea ce se realizează aici, cu toate că sînt atît de autentic şi de intensiv 
unitate şi integralitate, ca nicicînd şi niciunde în viaţă, sînt totuşi capabile să actualizeze numai 
un aspect din omnilateralitatea omului, în pluralitatea genurilor artistice şi a individualităţilor 
operelor se obiectivează adevărata unitate şi integralitate a omului omnilateral: existenţa ei şi 
eficacitatea ei mereu prezentă potenţial arată că acest ideal nu a fost încă nicăieri realizat cu 

desăvîrşire, dar că totuşi nu conţine în sine nimic transcendent (şi nici un imperativ 
transcendental) ci dimpotrivă este reflectarea existenţei reale, a dezvoltării reale a omenirii. 
Pluralitatea genurilor artistice şi a individualităţilor operelor exprimă pe de o parte, desăvîrşirea 
interioară a acestui fel de relaţii singulare cu realitatea, infinitatea lor intensivă şi, astfel, 
orientarea lor spre totalitatea omului, tocmai în forma omului integrat iar pe de altă parte şi în 
acelaşi timp, exprimă faptul că omul, de fiecare dată, poate realiza numai una din atare relaţii, că 
modul general al realizării ei este extraordinar de variat, iar cel concret este pur şi simplu infinit. 
Deci oricât ar fi de desăvirşită fiecare operă de artă ca realizare a idealului, oricît de posibilă ar 
deveni o împlinire totală în receptarea ei, — realizări prin care conceptul de ideal pare anulat — 
totuşi, realizarea faptică a omului pe toate laturile nu e niciodată de atins cu totul, în mulţimea 
unor ademenea acte; în această măsură, pentru om, omnilateralitatea lui proprie trebuie să 
rămînă, într-un anumit sens, totuşi un ideal, sau, mai concret: trebuie să rămînă ţinta unui 
proces infinit de aproximare. 

Din pluralismul sferei estetice descris acum urmează formal că transformarea omului 
întreg din cotidian în omul integrat al receptării unei opere de artă individuale înseamnă de 
fiecare dată, cînd este vorba de o receptare autentică a unei opere de artă autentice, un pas în 
direcţia apropierii de omnilateralitatea omului. Este însă clar că acest proces nu poate fi 
niciodată caracterizat suficient pornind de la latura lui formală. Dacă vrem să ne apropiem de el 
pornind de la conţinutul lui, trebuie înainte de toate să considerăm cu atenţie coincidenţa dintre 
critica asupra vieţii în operele de artă şi dilema goetheană dintre mie/, şi coajă. Ca peste tot, nici 
aici raportul ambilor termeni nu are, iniţial, un caracter estetic. Arta produce numai o potenţare 
care există şi în viaţă, dar care totuşi în aită se transformă în deosebire calitativă. Faptul social, 
filozofic sau antropologic, care stă la baza acestei situaţii, apare surprinzător numai pentru acele 
curente moderne care consideră că existenţa absolut autonomă, solitară constituie esenţa 
omului. Dacă dimpotrivă, aşa cum s-a întîmplat mereu aici, omul este conceput ca social, 
conform esenței lui umane, atunci devine clar fără altă discuţie, că dilema goetheană a existenţei 
personale ca miez sau coajă este legată în modul cel mai strîns de modul ei de viaţă 
(Eebensfuhrungj social, de prezenţa în ea a unei critici a vieţii, de orientarea şi forţa acestei 
critici. Această întrebare o pune viaţa însăşi în mod neîntrerupt, am putea spune, în fiecare 
moment al acţiunii sau al reflecţiunii asupra ei, înainte şi după acţiune. Conţinutul esenţial al 
interacțiunilor ce apar aici poate fi cel mai bine exprimat mai întîi prin aceea că în individ, 
caracterul de miez se poate constitui numai din relaţiile cu realitatea, autentice din punct de 
vedere subiectiv; dacă acestea sînt mincinoase, omul însuşi trebuie să se înjosească, şi ca 
personalitate, pînă la a ajunge numai o sumă de coji. Literatura modernă a zugrăvit obiectiv, de 
nenumărate ori, asemenea degradări; Peer Gynt al lui Ibsen, într-una din scenele în care aruncă 
o privire cuprinzătoare asupra întregii lui vieţi, dă o confirmare neintenţionată, şi de aceea cu 
atît mai convingătoare, a tezei lui Goethe. Nemijlocit, dar numai nemijlocit, această atitudine, 
cinstită subiectiv, este hotărîtoare, cu totul independent în sine de cum se înfăţişează obiectiv 
acest raport cu lumea, subiectiv just conceput: să ne gîndim la „caracterul de miez“ al 
personajului Don Quichotte. Considerînd mai îndeaproape, se vede desigur, că justeţea obiectivă 
a relaţiei cu lumea exterioară, justeţea criticii asupra vieţii, rămîne un motiv cu neputinţă de 
eliminat. Fireşte că la Don Quichotte, în opoziţie cu Peer Gynt, cinstea subiectivă atîrnă greu în 
cumpănă; dacă totuşi critica lui asupra vieţii n-ar cuprinde şi o mare cantitate de adevăr 
obiectiv, şi miezul lui ar trebui să se reducă la o stratificare de coji. Mai departe: deşi toţi aceşti 
factori subiectivi — şi nu singură intenţia — pot salva miezul, în acest caz însă el e foarte departe 
de a deveni punctul de plecare, puterea motrice pentru o apropiere de omul omnilateral; miezul 
este atunci mai curînd o închisoare, care-l închide pe Don Quichotte într-o lume neadevărată, 
fetişizată de el însuşi. 

Asupra acestui complex de probleme am putut arunca o oarecare lumină numai cu 

ajutorul unor exemple, însă rolul lui în viaţă este mult mai întins, mai ramificat şi mai 
cuprinzător decît ar putea fi tratat sistematic într-o estetică; el doar are mult mai mult un 
caracter etic decît estetic. Trebuia numai să-i menţionăm, pentru a indica, cel puţin în 
contururile cele mai largi, acea bază din viaţă, din care se ridică cerinţele sociale față de artă, şi 
fluxul vieţii, în care ele se revarsă. Pe lîngă o concretizare atît de limitată, să ne fie îngăduite 
încă unele observaţii în completare. După cum în comportarea etică domneşte un raport foarte 
complex, tot astfel se întîmplă şi în dezvoltarea intelectuală şi culturală a omului. Şi aici Goethe 
ia o poziţie democratică foarte înaintată — în opoziţie cu aristocratismul irațional ist, care dom- 
neşte astăzi, în mod frecvent. El spune: „Şi omul cel mai mărunt, poate fi complet, dacă se mişcă 
înăuntrul limitelor aptitudinilor şi capacităţilor sale.2' Această constatare nu poate fi. greşit 
înţeleasă, înainte de toate fiindcă vine de la Goethe, şi de aceea nu poate conţine nici o tendinţă 
de a idealiza romantic stări primitive sau de a le opune chiar în mod polemic-critic, ca modele 
unor stări mai dezvoltate. Goethe vrea numai să atragă atenţia aici asupra acestei posibilităţi ca 
posibilitate, fără a pune de aceea la îndoială necesitatea de a depăşi această treaptă. Dimpotrivă, 
pentru el tocmai acea misiune a artei este cea mai importantă, care pe trepte culturale superior 
dezvoltate, duce la caracterul de miez al omului, cerut de el, misiune care face conştiente, 
întăreşte, promovează acele tendinţe ale vieţii care duc spre acest ţel, şi care sînt apte de a frîna 
pe cele opuse, ba chiar de a le înfrînge. De aceea, la el raportul just cu lumea exterioară este 
mereu şi mereu hotăriîtor, şi referindu-se la condiţiile propriei sale dezvoltări, el formulează 
foarte adesea postulatele estetico-etice, — ce apar aici — în legătură cu metodologia cercetării 
naturii, a cărei strînsă relaţie cu estetica, în gîndirea lui, am tratat-o mai înainte. Ca în poezia 
Epirrhema, care tematic e foarte aproape de poezia Ultimatum citată de noi: 
Miisset in Naturbetrachten 
Immer eins wie alles achten; 
Nichts is drinnen, nichts is draussen: 
Denn was innen, das ist aussen. 
So ergreifet ohne Săumnis 
Heilig offentlich Geheimnis.22 Ideea identităţii dintre interior şi exterior este de 
mult familiară expunerilor noastre. Iar concluzia că acel raport cu lumea care-l ajută pe om să 
constituie 


8 în considerarea naturii / Trebuie sa iei în seamă şi unul şi toate; / Nimic nu e înăuntru, nimic nu e-n afară: / Ce e interior, tşi exterior. / Sesizaţi astfel fără 
zăbavă, / Taina sacră cunoscută de toţi. 
22 GOETHE: Maximen und Reflexionen, ed. cit., voi. IV, p. 226 


în personalitatea lui un adevărat miez, este strîns legat tocmai de atare consideraţii asupra ei, 
nu va mai surprinde acum pe nimeni; cu atît mai puţin va surprinde constatarea că acest mod 
de a privi lumea are o intenţionalitate estetică, că opera de artă oferă tocmai acea reflectare a 
lumii, singura în care poate ajunge această tendință pînă la desăvîrşirea concretă. Goethe însuşi 
exprimă raportarea la om, centrarea lumii obiective asupra lui, din nou într-un mod care 
depăşeşte esteticul şi desigur prin asta, şi numai prin asta, într-un mod care din punct de vedere 
filozofic nu e întotdeauna valabil. Ca de exemplu: „Nu ştim de nici o altă lume decît de una 
raportată la om; nu voim altă artă decît aceea în care e imprimat acest raport". Simpla 
constatare a acestui mod de considerare antropomorfizant — important pentru artă, dar mai 
mult decît problematic pentru relaţia cu lumea, cu natura, pentru reflectarea adevăratei ei 
existenţe în sine — este pentru Goethe insuficient, pe bună dreptate. Kı spune: „Arta plastică 
depinde de ceea ce e vizibil, de manifestarea exterioară a ceea ce e natural2". El recunoaşte însă 
numaidecît că în conceptul a ceea ce e natural nu se cuprinde numai ceva obiectiv vizual, ci în 
acelaşi timp, ceva omenesc, şi anume, ceva moral, adică ceva social moral. Dacă ne gîndim acum 
la concepţia despre morală a acestei epoci, de la critica eticii kantiene subiectiviste făcută de 
Goethe şi Schiller, cam în vremea în care se năştea Wilhelm Meister, pînă la opunerea 
moralității (Moralităt) şi a eticului (Sittlichkeit) în Filozofia dreptului a lui Hegel, vedem 
limpede că aici este vizată activitatea omului care acţionează social. De aceea, observaţia 
completivă a lui Goethe, adăugată aforismului citat mai sus, după care fiecare obiect al artei 
trebuie judecat după aptitudinea lui de a fi „o expresie morală a ceea ce e natural”, dobîndeşte o 
pondere deosebită. 

Cu aceasta, Goethe a pus fundametul filozofic pentru generalizarea noastră a 
catarsisului în artă în general, şi în arta plastică în special. Dacă, anume relaţia vizuală a omului 
cu obiectele naturii, cu ansamblul lor este o relaţie etică, — amintim din nou ceea ce am expus 
cu privire la reflectarea schimbului reciproc dintre societate şi natură —, atunci şi în efectul 
provocat de reproducerea ei artistică, irumpe o zguduire ce poate fi caracterizată pe drept ca 
una etică. în mod nemijlocit, în emoția receptorului, pricinuită de noul pe care îl declanşează în 
el, de fiecare dată, în individualitatea operei se amestecă un sentiment însoțitor negativ: o 
părere de rău, chiar un fel de jenă de a nu fi perceput niciodată în realitate, în propria lui viaţă 
ceva care se oferă atît de „natural” în plăsmuire. Că în această contrastare şi zguduire este 
cuprinsă o considerare anterioară fetişizantă a lumii, distrugerea ei prin imaginea ei defetişizată 
din opera de arta, precum şi autocritica subiectivităţii, credem că nu mai e nevoie să fie discutat 
pe larg. Rilke descrie undeva poetic un tors arhaic al lui Apollo. Poemul culminează — cu totul 
în sensul expunerilor noastre anterioare — prin apelul statuii adresat privitorului: „Trebuie să-ţi 
schimbi viaţa”. îmbogățirea şi adîncirea pe care le trezesc fiecare operă de artă plastică 
autentică, prin care — spunînd în treacăt — simţul artistic al omului este deşteptat şi dezvoltat, 
nici nu pot fi închipuite fără o asemenea comparaţie, chiar dacă ea există numai sub forma unui 
sentiment însoțitor abia conştient sau chiar dacă accentul ei emoţional acţionează mai puternic 
sau mai slab. (Aici se vede din nou că trăirea artistică receptivă nu poate fi înţeleasă fără a lua îu 
consideraţie starea anterioară din receptor.) Reproşul faţă de ceea fusese anterior, exigenţa 
formulată faţă de starea ulterioară acesteia, — chiar dacă ambele apar aproape şterse în 
nemijlocirea trăirii însăşi — alcătuiesc un conţinut esenţial a ceea ce am desemnat mai înainte 
drept forma cea mai generalizată a catarsisului: o atare zguduire a subiectivităţii receptorului, 
încît pasiunile lui din viaţă dobiîu- desc noi conţinuturi, o nouă orientare pentru ca astfel 
purificate, să devină baza sufletească a „unor dispoziţii virtuoase”. 

Fără a voi să discutăm acum despre tezele concrete ale lui Aristotel, despre groază şi 
milă, care după părerea lui sînt conţinuturi ale catarsisului tragic, să remarcăm numai că, pe de 


23 GOETHE: Aiaximen and Reflexionen, voi. XXXV, p. 320 
$ Ibidem, p. 303 

o parte, relaţiile cele mai încordate ale omului cu mediul lui înconjurător constituie conţinutul 
tragediei, că aceea ce se revelează aici, şi anume, contradicţiile extreme ale existenţei sale, 
acţionează asupra conştiinţei lui de sine cu vehemenţa şi intensitatea corespunzătoare acestui 
conţinut şi corespunzător acestei acţiuni produce forma clasică a catarsisului. De aceea nu e de 
loc surprinzător că această teorie a fost prima analizată logic îndeaproape şi interpretată, şi că 
faţă de forţa ei toate celelalte moduri de manifestare au fost împinse mai mult sau mai puţin pe 
al doilea plan. Dacă ne gîndim totuşi la observaţiile social pedagogice ale lui Aristotel asupra 
muzicii, citate de noi, şi din punct de vedere al abordării metodologice a acestei chestiuni, le-am 
putea considera liniştit şi pe acelea ale lui Platon ca fiind analog intenţionate, cu toate celelalte 
diferenţe dintre cele două concepţii — vedem că şi aici, chiar dacă e vorba de alte conţinuturi, cu 
adîncime diferită, cu intensitate diferită etc. sînt vizate efecte catar- tice orientate spre 
dezvoltarea altor „dispoziţii virtuoase”; acelaşi lucru, conform indicaţiilor clare ale esteticii 
antice, se referă şi la artele plastice. 

Pe de altă parte, în analiza tragediei nu trebuie să trecem cu vederea nici că atît 
conţinutul ei cât şi in-formarea ei specifică sînt bazate tocmai pe unitatea exteriorului şi 
interiorului. Deoarece pasiunea tragică izbucneşte din suflet cu o forță irezistibilă, din punct de 
vedere al conştiinţei normale cotidi- diene ea devine, faţă de aceasta, ceva „exterior”, pe cînd în 
acelaşi timp, destinul care se plămădeşte din mediul înconjurător, se desfăşoară în cursul con- 
flictului tragic pînă la o necesitate proprie persoanei lovite, pînă la propriul ei destin. Dacă nu se 
naşte nici o atare afinitate intimă între erou şi destin, trebuie să lipsească şi profunda zguduire 
tragică; tragicul, cum se întîm- plă adesea în istorie, este deformat sub chipul unei grozăvii 
absurde sau este banalizat pînă la sentimentalismul cotidian. Şi este clar că semnificaţia estetică 
a tragediei — şi aceea etică şi socială neseparabile de cea estetică — rezidă tocmai în adevărul 
vieţii, pe care arta îl reflectează curăţit şi potenţat. Din aceasta rezultă că autenticitatea 
individualităţii se poate dovedi abia în încercările extreme şi că întrebarea dacă ea e miez sau 
coajă poate primi numai aici un răspuns adecvat în ultima instanţă. De aceea produce tragedia 
forma cea mai pregnantă, cea mai proprie a catarsisului. Deoarece totuşi rezolvarea dilemei 
dintre exterior şi interior apare peste tot ca problemă de viaţă — şi pretutindeni în strînsă 
legătură cu caracterul de miez al persoanei —, deoarece ca urmare a structurii pluraliste a sferei 
estetice s-a născut cu necesitate socială un tip de răspuns al artei la fiecare tip de întrebare a 
vieţii, şi se naşte mereu în chip nou, credem că generalizarea noastră a conceptului de catarsis 
nu este o simplă construcţie, ci ne ajută să exprimăm esenţa esteticului pornind de la un aspect 
determinat al lui. 

Credem că în cazul unei atare extinderi îndreptăţite a trăirii catarsisului pînă la 
includerea în ea a tuturor efectelor cu adevărat adînci ale oricărei arte autentice, trebuie făcute 
numaidecît rezerve limitative, pentru ca nici o generalizare nedialectică a concentraţiei etico- 
estetice a acestui concept să nu-i nimicească, şi nici măcar să nu-i ciuntească netitatea şi pre- 
cizia. Mai întîi şi mai întâi, trebuie să pornim de la faptul că fiecare catarsis estetic este o 
reflectare concentrată şi figurată conştient a unor zguduiri, al căror original poate fi întotdeauna 
descoperit în viaţa însăşi, dar care în viaţă desigur, creşte spontan din cursul acţiunilor şi 
evenimentelor. De aceea este necesar să stabilim că criza catartică, provocată în receptor de 
către artă, reflectă trăsăturile cele mai esenţiale ale unor asemenea constelații din viaţă. în viaţă 
este întotdeauna vorba, în asemenea cazuri, de o problemă etică, care de aceea trebuie să 
constituie şi miezul conţinutului trăirii estetice. Este clar însă că în reglementarea vieţii prin 
mijloacele etice, cotitura catartică constituie numai un caz limită specific în sistemul deciziilor 
etice posibile; pe lîngă acest caz — pentru a scoate în evidență numai o chestiune principală — 
sînt posibile decizii cu totul lipsite de emoție, care pot provoca atitudini etice analoge, ba chiar 
în multe cazuri mai puternice, mai durabile, mai stabile decît cele produse de zguduirile 
catartice. Face, doar, parte din esenţa eticului că în sfera lui tocmai fermitatea consecventă se 


Probleme ale mimesis-ului VI 763 


situează ierarhic mai sus decît orice entuziasm, oricît de pasionat, oricît de sincer şi resimţit 
oricît de adînc. Pe drept deci, subzistă în etică o neîncredere critică, permanentă faţă de 
entuziasm, pe care Dostoievski a exprimat-o exact numindu-1 „eroism de o clipă“. Şi literatura, 
de repetate ori, exprimă o asemenea neîncredere critică, e suficient să ne amintim de grandioasa 
descriere pe care Tolstoi o dedică figurilor lui Karenin, a Anei şi a lui Wronski, care trăiesc toţi o 
catarsis autentică, adînc simțită, la patul în care Ana zace bolnavă, toţi fiind sincer convinşi că îşi 
vor putea schimba viaţa, pentrucă totuşi, treptat, irezistibil, să fie tîrîți înapoi în vechile lor 
forme de existenţă, de torentul vieţii lor sufleteşti cotidiene. Dacă deci chiar în viaţa morală a 
oamenilor este cu totul îndreptăţită suspiciunea etică faţă de „eroismul de o clipă“ declanşat 
catartic, cu toate că bineînţeles, destul de des din asemenea crize urmează reale renaşteri etice, 
această ambiguitate este şi mai izbitoare în reproducerile artistice ale realităţii. în expuneri 
viitoare vom analiza mai adînc faptul că omul, în viaţă, se îndreaptă cu necesitate spre acţiuni, 
decizii etc.singulare determinate, în timp ce în atitudinea lui faţă de opera de artă este 
provizoriu suspendată tocmai această legătură a trăirilor cu atare fenomene concrete ale 
realităţii, aşa încît omul se dăruieşte impresiei estetice cu personalitatea lui întreagă, iar 
urmările etice ale acestor efecte se pot vedea abia în starea ulterioară receptării, din care cauză 
ele trebui să fie şi mai echivoce, cu şi mai multe straturi, decît influenţele pe care le declanşează 
viaţa practică însăşi. 

Această plurivocitate devine şi mai accentuată prin aceea că starea de catarsis — iarăşi în 
multe privinţe, — poate fi şi negativă. Lăsăm la o parte faptul că acţiunea catarsisului uneori, în 
mod intenţionat, dezvăluie răul, înspăimîntă, ca mai ales îu marile comedii. în Revizorul, Gogol 
a plăsmuit acest efect catartic negativ al rîsului, al batjocurii, cînd şeful poliţiei, în momentul 
demascării lui prin acţiunea desfăşurată, se adresează spectatorilor cu replica: „De ce rideţi? 
Rideţi de voi înşivă!" Dar dincolo de aceasta, efectul catartic — independent nu numai de 
intenţia autorului, dar şi de conţinutul operei — poate lua o direcţie negativă, problematică din 
punct de vedere etic. Cazul e relativ simplu, cînd receptivitatea se agaţă de anumite forme de 
manifestare nemijlocite, şi trece cu vederea totalitatea intenţionată şi realizată. Aceasta se 
întîmplă des tocmai în cazul unor opere care acţionează puternic, cu succes, şi care duc 
catarsisul pe căi deviate, îngrijorătoare din punct de vedere moral. Goethe, foarte curînd după 
apariţia lui Werther, a observat o asemenea tendinţă; micul lui poem, care schiţează îu fugă baza 
popularității operei, sfirşeşte cu cuvintele, pe care eroul iubit şi imitat îu multe feluri, le 
adresează cititorilor săi: „Fii un om adevărat, şi nu mă urma”. 

Transformarea efectului catartic poate fi potenţată însă chiar pînă la pura negativitate 
morală. în cadrul acestor consideraţii nu este cu putinţă de a urmări problemele ce apar astfel, 
pînă în ramificările lor reale cele mai complexe, căci pentru asta ar trebui să determinăm 
categoriile etice decisive aici şi să stabilim între ele raportul just. Putem scoate aici în relief — şi 
asta cu totul îu treacăt, — numai două împrejurări importante. Întii, istori- citatea şi, prin ea, 
relativitatea istorică şi caracterul contradictoriu al modului de manifestare concret al unor atare 
categorii; astfel, ceeace este nou şi progresist din punct de vedere social-istoric se manifestă 
foarte des ca o rupere de concepţiile etice dominante şi, de aceea, ia forma răului, care mai e 
completat prin aceea că însuşi noul şi ceea ce e progresist se pot exprima în forme foarte 
contradictorii şi care pot fi din punct de vedere al omenirii chiar adînc contradictorii. 
Primordial, aceasta e, fireşte, o chestiune a vieţii însăşi. Să ne gîndim, de exemplu la figura lui 
Napoleon şi la influenţa personalităţii lui asupra unor personaj e atît de diferite ca Rastignac, 
Julien Sorel sau Raskolnikov (aceştia să fie consideraţi aici ca tipuri ale unor situaţii sociale 
reale şi concrete). Este indiscutabil evident că efectul catartic care porneşte din reflectarea 
destinului lor, se poate foarte lesne transforma în conflict moral, chiar în negativitate pură; să 

ne gîndim la oglindirea tragediei lui Raskolnikov în opera scriitorului de mai tîrziu, Savinkov- 
Ropşin. Posibilitatea unor asemenea efecte va fi fundată şi întărită — în al doilea rînd — şi prin 
faptul că aceea ce e condamnabil din punct de vedere moral nu trebuie nicidecum să apară 
întotdeauna ca o neputinţă a omului ca creatură de a recunoaşte maiestatea normelor morale, ci 
se poate ajunge pînă la instituirea unor maxime etice negative. în asemenea cazuri, nu este 
vorba de o îndepărtare cu spaimă a oamenilor în faţa poruncilor moralei, de cufundarea lor în 
haosul a ceea ce e numai nemijlocit, obişnuit, instinctiv etc., ci, dimpotrivă, de o ridicare de sine 
peste acest nivel, de o prelucrare a propriei particularităţi, de o auto-potenţare (Sich- 
selbststeigern) a omului, analogă — formal celei ce trebuie dobîndită în acţionarea morală. 
Conţinutul maximei, nu puterea ei de a modela oamenii, determină aici deosebirea dintre bine 
şi rău. Deoarece însă, catarsisul estetic produce nemijlocit înainte de toate o ridicare a omului 
deasupra propriului lui fel de a fi cotidian, nu este exclusă, principial, nicidecum, o întoarcere 
către o atare comportare negativă, iar dialectica istorică şi caracterul contradictoriu, indicate 
mai înainte, înlesnesc îu unele cazuri realizarea acestei comportări. 

Oricât ar fi deci de couvingăritoare — în sensul istoric universal —interpretarea lui 
Lessing cu privire la teoria aristotelică a catarsisului, o analiză a practicii referitoare la 
repercusiunile lui poate foarte uşor declanşa îndoială şi suspiciune cu privire la univocitatea lui 
etică. Bătrînul Goethe a exprimat 
asemenea îndoieli în Spicuiri din Poetica lui Aristotel, (Nachlese zu Aristoteles’ Poetik) scrisă 
către sfîrşitul vieţii: „Cine progresează 
pe drumul unei adevărate perfecţionări interioare etice, va simţi şi va mărturisi că tragediile şi 
romanele tragice nu calmează nicidecum spiritul, ci transpun cugetul şi aceea ce numim inima, 
într-o stare de nelinişte şi le duc către o situaţie vagă, nedeterminată; pe aceasta o iubeşte 
tineretul şi de aceea este entuziasmat de asemenea producţii."2+ Nu e aici locul să analizăm pe 
larg interpretarea lui Goethe asupra întregii concepţii a catarsisului, în special teza lui extrem de 
problematică, după care catarsisul nu se desfăşoară în receptor ca efect al operei, ci, sub forma 
de împăcare, constituie încheierea, încununarea operei însăşi. îndoiala citată mai sus în raport 
cu posibilitatea efectelor catartice etice se leagă în acest mod de îndoiala cu privire la influenţa 
morală a artei în general. încheierea interioară a operei de artă, totalitatea ei atotcuprinzătoare, 
rotunjită în sine, include aici, aşadar, o ruptură a legăturii necesare dintre estetică şi etică, o 
limitare a ei la ceva „întîmplător”, în care accentul esenţial este pus pe o „îmblinzire a 
moravurilor”, care poate degenera şi în „moliciune". Ne oprim de a polemiza, înainte de toate 
fiindcă concepţia exprimată aici, în această ascuţire a ei, are în sistemul concepţiilor de 
ansamblu ale lui Goethe — şi în acela al bătrînului Goethe — un caracter episodic; numai 
apărarea autonomiei operei, a caracterului ei încheiat în sine, ferirea de influențe nemijlocit 
moralizatoare se inserează organic în acest sistem. 

îndoielile lui Goethe faţă de un efect moral direct şi neechivoc al catarsisului sînt cu atît 
mai importante cu cît ele, sub diferite forme, reapar mereu şi în cursul dezvoltării ulterioare. 
Consideraţiile lui privesc înainte de toate tragedia, dar chiar la el, ele se raportează la toate 
artele, în special la muzică. în muzică — ca şi în artele plastice, chiar dacă au loc în alte forme — 
nedeterminarea şi plurivocitatea în sens spiritual şi moral cresc mult peste ceea ce am înfăţişat 
noi cu privire la literatură. ThomasMann — de la Tristan pînă la Faustus — prezintă amănunţit 
această problematică, dar şi Hermann Hesse, scriitor mult mai blînd şi cu o acuitate spirituală 
mai mică, sesizează de exemplu în Lupul din stepă discutabilitatea efectului etic al muzicii. Eroul 
lui leagă aceste reflecţii cu o meditare asupra dezvoltării germane şi spune, într-un monolog 
autocritic pătimaş: „Noi intelectualii, în loc de a ne apăra bărbăteşte de aceasta şi a ne supune 
spiritului, logosului, cuvîntului şi a-i da ascultare, visăm cu toţii o limbă fără vorbe, care exprimă 


2 GOETHE: Nachlese zu Aristoteles’ Poetik, în: Werke, voi. XXXVIII, p. 81. 


Probleme ale mimesis-ului VI 765 


inefabilul şi înfăţişează ceea ce nu se poate plăsmui. în loc de a cînta din instrumentul lui, cît mai 
fidel şi mai cinstit cu putinţă, intelectualul german s-a împotrivit întotdeauna cuvîntului şi 
raţiunii şi a făcut oclii dulci muzicii. Iar în muzică, în minunate plăsmuiri sonore fericite, în 
minunate sentimente şi dispoziţii dragi, care n-au fost niciodată împinse pînă la realizare, 
spiritul german s-a delectat şi a neglijat majoritatea sarcinilor Iui de fapt.“ Aici, transformarea în 
contrariu este evidentă. Putem renunţa să invocăm prezentarea lui Richard Wagner făcută de 
Heinrich Mann în Supusul, deoarece aici există în acelaşi timp, cel puţin în intenţie, şi o critică a 
artei lui Wagner, ca atare, dar pentru a păstra clar înaintea ochilor această plurivocitate a efec- 
tului artistic, să ne gîndim la frumosul film sovietic despre viaţa conducătorului de partizani 
Ceapaev, în care apare un general din armata albă, un om crud, setos de sînge, care în orele lui 
de răgaz cîntă entuziasmat Beethoven, şi nu-l cîntă rău de loc. 

Dacă punem toate aceste îndoieli una lîngă alta, pare că esenţa catarsisului, chiar în 
tragedie — de muzică nici nu mai vorbim — ar merge spre propria lui disoluţie. Această opoziţie 
este special de ascuţită dacă ne gîndim din nou la poziţia perfect univocă luată de estetica antică 
la Platon şi Aristotel. Totodată, această poziţie oglindeşte descompunerea polis-ului, în a cărui 
epocă de înflorire legătura dintre estetic şi etic era cu siguranţă încă şi mai directă şi mai 
indiscutabilă. (Respingerea artei de către Platon este ea însăşi un produs al acestei crize a 
polisului.) Cu toate acestea, ni se pare că opoziţia aceasta nu este totuşi absolută. Legătura 
strînsă dintre calitatea de cetăţean şi etică (şi prin asta dintre estetică şi etică), în perioada de 
înflorire a polisului, a fost o constelație unică în istoria lumii. Importanţa vieţii particulare 
individuale, care începe să se simtă lămurit chiar la stoici şi la Epicur, se impune din ce în ce mai 
mult în cursul dezvoltării social-istorice şi complică din ce în ce mai mult legătura dintre 
personalitatea singulară şi genul uman — împreună cu toate mijlocirile care le leagă — fără a o 
anula desigur, ci dimpotrivă, pentru a o spori din ce în ce mai mult cu noi conţinuturi. Poziţia 
aproape antică a lui Lessing face parte din perioada „iluziilor eroice” cu privire la un polis ce 
trebuie redeşteptat şi care-şi atinge punctul culminant îu marea revoluţie franceză. Risipirea 
acestor iluzii creează pentru societate, individ şi ideologie (în sensul cel mai larg) acea stare care 
produce fenomenele încilcite şi echivoce analizate de noi. Dar prin aceasta, legătura dintre 
catarsisul estetic şi comportarea etică a devenit numai mai complicata, totuşi n-a încetat 
nicidecum să existe. O renunțare la această legătură ar fi o renunțare la orice artă superioară. O 
asemenea situaţie apare astăzi fireşte foarte adesea şi ea constituie una din forţele care înjosesc 
arta autentică, coborînd-o la nivelul unei beletristici plăcute sau captivante. La un mare artist şi 
moralist ca Brecht, ataşamentul faţă de miezul catarsisului, alături de adîuca neîncredere faţă de 
orice eficiență pur emoţională a artei, este evidentă. „Efectul de  înstrăinare” 
(Verfremdungseffekt) al lui Breclit, despre a cărui problematică estetică vom vorbi în alte părţi 
ale acestei lucrări, vrea să înlăture catarsisul care e numai nemijlocit, care este pură trăire, 
pentru a face loc unui catarsis, care printr-o zguduire raţională a omului întreg cotidian, îl obligă 
la o reală convertire. Cu toată opoziţia polară faţă de Rilke, axioma lui: „Trebuie să-ţi schimbi 
viaţa" este şi axioma creaţiei artistice a lui Brecht. 

Cu toate că sîntem convinşi aşadar că generalizarea conceptului de catarsis, efectuată de 
noi, este îndreptăţită, trebuie să mai adăugăm o rezervă pentru a pune în adevărata lui lumină şi 
caracterul estetic al argumentaţiei noastre. Din punct de vedere originar estetic, zguduiri 
analoge în esenţă se petrec în toate receptările operelor de artă autentice. Ele sînt însă în acelaşi 
timp diferite calitativ una de alta. Nu numai în sensul că, bineînţeles, fiecare operă artistică 
declanşează emoţii de alt fel, că emoţiile trebuie să fie divergente chiar în diferiţii receptori ai 
aceleiaşi opere, dar şi pe un plan mai general: diferitele arte şi genuri artistice evocă, principial, 
emoţii diverse, aşa încît variabilitatea infinită a emoţiilor singulare se desfăşoară într-un univers 
articulat pluralist. Unele aspecte din Beethoven Rembrandt sau Michelangelo pot fi numite pe 
drept, tragice, dacă însă, privindu-le înăuntrul unităţii lor celei mai generale, ultime, le 

comparăm cu Sofocle sau cu Shakespeare, apare imediat modalitatea lor calitativ diferită, 
specifică, tot atît de adînc pătrunzătoare. Cu toate aceste rezerve, credem că şi scoaterea în 
evidenţă a ceea ce e comun în toate operele este îndreptăţită. Căci abia tensiunea dintre aceşti 
poli, existenţa şi eficienţa lor simultane, produce conţinutul estetic autentic. 

în comparaţie cu suprimarea nemijlocirii în reflectarea ştiinţifică, nemijlocirea 
reflectării estetice trebuia subliniată, totuşi, în raport cunemijlo- cirea din viaţa cotidiană, cea 
estetică este de asemenea una suprimată; că această suprimare constă în stabilirea unei noi 
nemijlociri de negăsit altundeva, constituie tocmai particularitatea instituirii estetice. în 
nemijlocirea vieţii cotidiene, esenţa, ceea ce este general, există de fapt pretutindeni în mod 
latent, dar trebuie să fie scoasă din ascunzişul ei — tocmai cu ajutorul suprimării ei (ihrer 
Aufbebung). în nemijlocirea operei de artă, esenţa, generalitatea este în acelaşi timp ascunsă şi 
vădită. Astfel se naşte în opera de artă o „lume", care pe de o parte, în forma ei de manifestare 
este diferită calitativ, principial, de realitatea existentă (şi de cea recunoscută în mod ştiinţific), 
care însă, pe de altă parte, îi păstrează structura esenţială, construcţia ei categorială; ea 
efectuează numai o atare regrupare, o atare schimbare funcţională, încît realitatea existentă 
ajunge pe măsura capacităţii omeneşti de receptare, pe măsura nevoilor omeneşti de trăire. Şi 
această problemă a fost atinsă de mai multe ori; nu numai cînd a fost explicit vorba de o atare 
coafor- 
mitate şi cîncl a fost respinsă păstrarea ei nemijlocit-hedonistă, ci şi cînd, aderînd la 
părerea lui Goethe, am vorbit de caracterul natural al acestei „lumi“. Ambele conturări se 
raportează la acelaşi lucru: la tensiunea dintre nemijlo- cire şi saturarea cu semnificaţie, 
indicată aici, la revelarea (Innewerden) esenței în fenomen; la desăvârşirea imanentă şi la 
conpletitudinea temeinică a lumii artistice, care în această privinţă — dar exclusiv în 
această privinţă — depăşeşte realitatea obiectivă dată omului, şi care tocmai printr-o 
atare depăşire a graniţelor ei obişnuite confirmă existenţa ei terestră, unica realitate a 
existenţei ei. După cum am văzut, Gottfried Keller face o bună descriere a lumii lui 
Shakespeare, care pune în lumină această situaţie în mod pregnant. 

Poziţia lui Keller, este importantă pentru noi şi întrucât el adaugă la descrierea 
justă a situaţiei de fapt şi pe aceea a unei atitudini nejuste, şi astfel, fără voie, face o bună 
critică a unei concepţii false despre realitatea reflectării estetice. Ne gîndim la aşa numita 
teorie a iluziei. Pankraz, personajul lui Keller, spune: „Deoarece tot restul apărea acum 
atît de perfect adevărat şi de întreg şi eu îl luam drept lumea propriu-zisă şi adevărată, m- 
am bizuit ... cu totul pe el “ Pankraz transformă astfel reflectarea fidelă 
shakespeareană a realităţii într-o iluzie, cum a făcut Don Quichotte cu romanele 
cavalereşti şi pătimeşte de multe ori o soartă analogă. Cu acestea este exprimată şi o 
critică a teoriei iluziei. Epoca mare de constituire a filozofiei moderne a fost foarte aspră 
cu judecarea iluziilor; erau numite, pur şi simplu, erori, vise, ratarea scopurilor şi 
metodelor de cunoaştere a lumii; în această privinţă, între Bacon, Descartes şi Spinoza 
domnea un acord deplin. Dacă astfel au fost de multe ori trecute cu vederea urmările 
practice ale iluziilor, în schimb marile revoluţii ale secolelor XVII—XIX au provocat 
experienţe bogate, înainte de toate cu privire la deosebirea dintre iluziile progresiste pe 
planul istoriei universale şi cele ce au rămas subiective, sterile; Marx a elaborat în modul 
cel mai pregnant această teorie a revoluțiilor. Abia cînd s-a terminat şi această perioadă, 
cînd iluziile au devenit numai visări inactive, cînd donchişotismul s-a transformat în 
oblomovism, s-a încercat să se dezlege taina lumii reflectate estetic redu- cînd-o la o 
iluzie „conştientă. Expunerile noastre de pînă acum arată, fără o altă polemică, 
inconsistenţa acestui punct de vedere. Am menţionat această teorie aici numai fiindcă 
prin contrast, ea aruncă o lumină asupra raportului dintre realitate şi reflectare estetică, 
indicat de noi. Iluzia are mai întîi un caracter pur subiectiv, în al doilea rînd, pornind de 


Probleme ale mimesis-ului VI 767 


la această subiectivitate, ea vrea să corecteze realitatea obiectivă, mai bine zis, vrea să-i 
opună o realitate „mai bună“, ţesută din vise subiective. Teoriile gnoseologice 
subiectiviste moderne sprijină de asemenea dezvoltarea unor asemenea concepţii. As+ nu 
schimbă nimic din inconsistenţa lor. I'aptul că plăsmuirile estetă 

reflectări ale realităţii, nu vor şi nu pot să elimine subiectivitatea, nu izgoneşte din lume 
obiectivitatea specifică apărută prin mijlocirea ei; că atît creatorul, cît şi receptorul sînt 
conştienţi de caracterul de reflectare al actului şi al plăsmuirii estetice, nu are nimic comun cu 
esenţa iluziei. Fireşte» nu vrem să afirmăm că aceste acte s-ar putea îndeplini fără relaţia cu acti- 
vitatea socială. Despre problemele ce apar aici vom vorbi pe larg în curînd, în discutarea stării 
ulterioare receptării estetice. Putem însă spune, de pe acum, că reflectarea estetică, prin esenţă, 
nu poate deveni baza nemijlocită a activităţii sociale ca iluzia, a cărei esenţă constă tocmai în 
faptul că — în mod fals — este confundată cu o reproducere adevărată a realităţii, aptă de a fi 
valorificată practic. Aşa-numita iluzie conştientă coboară arta la nivelul unui vis cu ochii deschişi 
şi înlătură din rîndul efectelor ei posibile tocmai pe acelea care în forma lor cea mai pregnantă 
sînt tocmai catarsisul descris de noi: şi anume efectul declanşat de ciocnirea dintre realitatea 
obiectivă oglindită estetic şi simpla subiectivitatea a vieţii cotidiene. 

Această valabilitate generală a catarsisului şi respingerea oricărei teorii a iluziei indică, 
din puncte de vedere diferite, acelaşi fenomen de bază din domeniul estetic: simultaneitatea în 
plăsmuirile estetice, a caracterului desăvîrşit şi integral pămîntesc-imanent, cu depăşirea 
realităţii nemijlocit- cotidiene prin intensitate, prin infinitatea senzorial-evidentă a 
determinărilor esenţiale, prin convergenţa pînă la contactul cel mai intim dintre fenomen şi 
esenţă, prin identitatea absolută a conţinutului şi formei. Această dedublare şi unitate a unor 
tendinţe divergente — dacă le considerăm abstract — chiar opuse, se exprimă în trăirea 
catarsisului, a cărei intervenire şi împlinire înfăţişează, de aceea, tot o dedublare reunită: ea este 
un criteriu decisiv al desăvârşirii artistice a operei respective şi, în acelaşi timp, principiul deter- 
minant al funcţiei sociale importante a artei, al caracterului stării ulterioare efectelor ei, al 
răspîndirii acestor efecte în viaţă, al reîntoarcerii omului întreg în viaţă, după ce, ca om integrat, 
s-a dăruit cu totul efectului unei opere de artă şi a trăit zguduirea catartică. Ambele probleme fac 
parte, prin esenţă, din complexele de probleme ale părţii a doua a lucrării de faţă; aici nu putem 
decît să atingem pe scurt cîteva din aceste principii indispensabile. Pînă acum am arătat, în 
repetate rînduri, prioritatea conţinutului faţă de formă. Dacă acum analizăm numai ceea ce este 
mai principial, se va vedea în linii mari din nou, că această prioritate a conţinutului nu scade 
nicidecum importanţa formelor, ci dimpotrivă o scoate în evidenţă mai pregnant decît ar fi în 
stare s-o facă un formalism unilateral. Căci abia pornind de aici se pot aprecia just funcţiile 
specifice ale formelor, numai astfel se poate face deosebirea între maeştrii adevăraţi ai formelor 
şi cei ce nu lucrează decît cu virtuozitate. Aceste funcţii specifice ale formelor se centrează 
asupra scopului de a face ca un conţinut important pentru omenire să fie făcut accesibil tuturora 
ca trăire. Căile marilor artişti înnăscuţi se despart înainte de toate de ale celor mai mărunți prin 
aceea că primii recunosc cu o siguranţă infailibilă acest conţinut temeinic, în materialul de viaţă 
care li se oferă, recunosc afinităţile lui cu forme determinate — şi, dacă e nevoie, cu înnoirea lor 
concretă — şi-i realizează, îu timp ce artiştii minori rătăcesc în această privinţă, mai mult sau 
mai puţin dezorientaţi, şi cînd întîlnesc un conţinut cu adevărat temeinic, sînt de cele mai multe 
ori la cheremul întîmplării. 

Dacă o asemenea întîlnire între conţinut şi formă nu are loc, — vorbim acum despre 
artişti adevăraţi — atunci apare ceea ce în literatură se numeşte de obicei, pe drept, simplă 
beletristică (Belletristik); fenomene analoge se pot observa fireşte în artele plastice şi de 
asemenea în muzică. Această beletristică poate sta pe o culme demnă de toată cinstea din punct 
de vedere pur formal — ca stil, construcţie, psihologie etc. —, dar în efectele ei de durată nu va 
depăşi niciodată simpla captivare sau simpla distrare, eventual va stîrni o tensiune neîmplinită; 
ea are adesea un efect plăcut, deoarece confirmă în receptor experienţe deja existente, sau, 
eventual, le lărgeşte cantitativ printr-o noutate materială; ea însă nu aduce niciodată acea 
adevărată lărgire şi adîncire a orizontului uman, pe care am putut-o remarca îu trăirea 
catarsisului. Cînd ne gîndim la ansamblul operelor unor scriitori cu adevărat proeminenţi, ca 

Theodor Fontane, Joseph Conrad, sau Sinclair Iyewis, putem observa foarte clar, într-o parte a 
producţiei lor, această coborîre a marei arte la simpla beletristică, în opoziţie cu capodoperele 
lor; cu această parte mai mică a producţiei lor, ei ating masa mare de opere literare, al căror 
domeniu coboară pînă la amuzamentul lipsit de orice alt sens. Privirea clară asupra acestei sfere 
este mereu tulburată de tendinţe ce ţin de epoca dată. Sub influenţa unor evenimente actuale, o 
beletristică ce le redă bine sau abil poate în anumite împrejurări să declanşeze uneori chiar 
zguduiri adînci. Abia dezvoltarea istorică arată, cîteodată destul de repede, că a fost vorba totuşi 
numai de beletristică. Chiar produse lipsite de valoare artistică pot da naştere uneori unor 
asemenea efecte atunci cînd ele vin în întîmpinarea unei sarcini sociale extrem de importante. Să 
ne gîndim de exemplu la vremea în care a apărut drama burgheză şi în legătură cu ea la 
Negustorul din Londra al lui Ivillo. Tocmai aici devine evidentă semnificaţia identităţii 
temeinice a formei şi conţinutului: numai un conţinut lăuntric legat într-un fel sau în altul de 
soarta omenirii poate declanşa o in-formare cu adevărat profundă, deoarece, după cum ştim, 
forma artistică este întotdeauna forma unui conţinut determinat, iar atunci cînd această legătură 
lipseşte, nici tratarea cea mai plină de virtuozitate a formei, nici cea mai fidelă împlinire a 
sarcinii sociale nu duce la această identitate şi nu e aptă de a declanşa decît numai un efect trecă 
tor, legat de materia tratată şi care se învecheşte repede. Repetăm: fenomenul 
„beletristicii” nu este nicidecum numai un fenomen literar, ci un bun comun tuturor artelor?5. 
Un alt tip de acest fel este ceea ce numim în mod obişnuit „kitsch“ — Pe cînd însă fenomenul 
desemnat de noi prin „beletristică” este un fenomen care mai mult sau mai puţin se petrece 
mereu, cu toate că în diferite formaţiuni sociale poate avea moduri de manifestare foarte diferite, 
kitseh-ul este specialitatea unor trepte de dezvoltare tîrzie şi perioade îndelungi a fost ca şi 
necunoscut; în ultimele două veacuri el s-a afirmat într-un mod special de insistent. El este de 
aceea, în mod evident şi general recunoscut, un fenomen social-istoric şi ca atare face parte din 
partea de materialism istoric a esteticii. Aici să discutăm numai acele aspecte ale lui care stau în 
strînsă legătură cu problema noastră de faţă. Determinarea lui socială, nemijlocită şi 
indiscutabilă, o menţionăm numai ca o introducere, mai înainte de toate fiindcă şi acele cercuri 
care au obiceiul de a respinge condiţionarea socială a artei, recurg în acest caz la această 
explicaţie. Astfel, de exemplu Hermann Broch face o introducere justă la analiza socială a kitsch- 
ului: „Căci kitseh-ul n-ar putea nici apărea, nici subzista mai departe, dacă n-ar exista omul- 
kitseli, care iubeşte kitsch-ul care, ca producător de artă, vrea să-i producă, iar ca consumator de 
artă este gata să-i cumpere şi chiar să-i plătească bine. Arta, dacă e luată în sensul ei cel mai larg, 
este întotdeauna reprodiicerea omului unei epoci şi dacă kitsch-ul e minciună — cum e adesea 
desemnat pe drept, reproşul se întoarce asupra omului care are nevoie de asemenea oglinzi 
mincinoase şi care înfrumuseţează lucrurile, pentru a se recunoaşte îu ele şi a se declara de acord 
— cu o bucurie oarecum onestă — cu minciunile lor."26 Ceea ce Broch numeşte „omul-kitsch” are 
— cum vede el exact, minciuna drept bază: adică o reprezentare de cele mai multe ori puţin 
conştientă mincinoasă, bazată pe iluzii, despre relaţia omului cu realitatea socială, despre poziţia 
lui faţă de clasa lui, faţă de soarta lui îu cadrul ei şi, prin urmare, despre natura propriei lui 
personalităţi şi despre destinul adecvat ei. (Aici apare cu o evidenţă totală că faptul de a fi 
conştient de caracterul de reflectare al plăsmuirii estetice nu are nimic comun cu iluziile.). în 
cazul kitsch-ului este deci vorba de faptul că abordarea reflectării realităţii şi a in-formării 
acesteia — indiferent de cît e de conştientă subiectiv această atitudine — se face pe baza unei 
„concepţii despre lume" obiectiv mincinoasă, aşa încît intenţia creaţiei nu este îndreptată spre 
regăsirea drumului spre esența omului prin- tr-o redare a lumii conformă adevărului, ci, 


3 ALEAN BERG a indicat clar acest. fenomen în raport cu muzica, cf. articolul lui: Verbindhchc L'ort au} einc uni. erbildlicbe 
Ritndfrage. Citat din Musiker liber Mmik, ed. cit., p. 211 şi înrn. 
2 H, BROCII: Essays, ed. cit., voi. 1. p. 295, 

pr-Şă „aranjeze această, redare îu aşa fel, să-i strîmbe şi să-i deformeze conținuturile, 
proporţiile în aşa măsură, încît să corespundă dorințelor şi iluziilor obiectiv neîndreftăţite, 
ajungînd astfel să fie o ilustrare a lor. Specificul estetic al formei, faptul că ea este numai forma 
specifică a unui conţinut specific, se dovedeşte în mod izbitor în atare constelații negative: şi ea 
devine de asemenea mincinoasă şi deformată; independent de cîtă îndemînare tehnică, de câtă 
inventivitate formalistă etc., se înmagazinează în subiectul producătorului şi se risipeşte în 
producţie. Variabilitatea infinit concretă a „Kitsch“- ului, dacă este de exemplu vulgar sau 
rafinat, „sănătos" sau decadent, bun sau prost din punct de vedere formal, realizat cu talent sau 
fără talent, ce caracter de clasă are la bază caracterul lui mincinos, nu poate fi aici nici măcar 
indicat. Nici nu e nevoie, căci este clar că din punctul nostru de vedere asupra reflectării estetice 
a realităţii nu există principial nici o deosebire între un bloc de speculă mascat de o faţadă 
imitînd un palat de Renaştere sau unul baroc şi romanele unei scriitoare ca Courths-Mahler sau 
un film, în care fiul milionarului se căsătoreşte cu stenodactilografa. 

Al treilea tip de abatere de la principiul estetic, de care ne vom ocupa aici pe scurt, 
întovărăşeşte dezvoltarea artei de la începuturile ei şi pînă în zilele noastre. Aici nu ne 
interesează decît irumperea în artă a tendinţelor retoric- publicistic; faptul că retorica şi 
publicistica recurg foarte des la unele mijloace estetice, face parte din acele radiaţii sociale ale 
artei în genere, care nu ne preocupă aici. în alte contexte, am menţionat concepţia antică pentru 
care retorica şi istoriografia erau arte; am văzut, de asemenea, că Aristotel a descoperit categorii 
estetice importante chiar în elementul pseudo-estetic al retoricii. în perioada de înflorire a 
antichităţii, această clasificare n-a adus cu sine o pătrundere a unor tendinţe străine de artă în 
domeniul esteticului. Aceasta a fost rezervată perioadei moderne. Fireşte că nu ne referim aici 
bunăoară la primii utopişti care au folosit literar anumite caracteristici exterioare ale formelor 
narative; n-avem decît să punem Utopia lui Morus alături de Guliver pentru a vedea că în 
Guliver descrierile iitopice — pozitive şi negative — nu sînt decît un material pentru lumea 
poetico-satirică, pentru lumea estetică a operei, pe cînd la Morus, narativul este numai un vest- 
mînt adecvat tehnico-publicistic, în vederea comunicării unor cunoştinţe, în mod inteligibil şi 
popular, publicistico-ştiinţific. Fireşte că — la fel ca în antichitate, începînd cu Perşii lui Eschil şi 
comediile lui Aristofan — au apărut mereu opere, şi în mod spontan, care au vrut să intervină 
nemijlocit în luptele de clasă ale actualităţii lor; este suficient să ne amintim deMilton sau de 
Bunyan. Fireşte că din motivele de mai sus, şi din altele apropiate, elementul retoric a pătruns 
adesea cu mare putere în artă. Şi anume, nu ca la Shakespeare, la care retorica, de exemplu în 
cazul lui Brutus sau al lui Antoniu, devin un simplu mijloc de a caracteriza personajele, ci chiar 
la poeţi importanţi ca Schiller sau Victor Hugo, ea constituie direct mediul omogen al modului 
lor de plăsmuire sau cel puţin una dintre componentele lui importante, fără a anula astfel, 
caracterul estetic al operelor lor; unde totuşi anularea apare, motivul stă înfăptui că retorica face 
să explodeze mediul omogen şi ca atare ajunge la un efect propriu. în acest fel, am şi conturat 
momentul de trecere către literatura publicistico- retorică. începînd din secolul al XIX-lea există 
un număr din ce în ce mai mare de opere al căror nivel estetic atinge, în cel mai bun caz, pe acela 
desemnat de noi ca beletristică, şi care înlocuiesc lipsa de substanţă artistică printr-o inserare 
neorganică de elemente retorice sau publicistice, cu efect direct. în secolul al XX-lea, s-a născut 
astfel chiar o „metodă de creaţie“ specială, numită „montaj”. Dacă însă, căutăm din punct de 
vedereal esteticii principiul unificator al unor asemenea străduinţe, ne lovim de faptul că aici, 
peste tot, modul specific de reflectare estetică este dat la o parte sau, în cel mai bun caz, coborit 
la nivelul unui mijloc auxiliar, că mediul omogen încetează de a închega „lumea" înfăţişată, de a 
unifica, de a dirija trăirile receptivităţii (în perioada apariţiei montajului această lacună este 
înfăţişată sub forma unui nou principiu estetic), că prin urmare efectul nu apelează la receptorul 
orientat estetic, la omul integrat, şi nu încearcă se evoce în el trăiri estetice, ci este orientat 
numai către omul întreg, instalat în viaţa practică a cotidianului, pentru a-l determina direct la o 

luare de poziție nemijlocit practică pentru sau contra unui fenomen de viață actual. 

Cu opoziția de atitudini schițată mai sus ne aflăm în mijlocul problematicii stării 
ulterioare efectului estetic. Pentru a nu ajunge acum la o concluzie pripită, trebuie să remarcăm 
introductiv, că cele spuse pînă acum şi ceea ce va mai fi de spus, se referă exclusiv la opere; 
afirmațiile subiective ale autorilor şi ale criticilor rămîn în afara considerațiilor noastre. Adică, se 
poate întîmpla ca năpădirea artisticului de către retorică şi publicistică, descrisă de noi, să fie 
întovărăşită de conştiinţa de a introduce o nouă estetică, autentică, sau toată estetica de pînă 
acum să fie — teoretic — dată la o parte, dar în acelaşi timp — în ciuda noii teorii — să apară 
totuşi opere de artă importante din punct de vedere estetic (să ne gîndim la producţia de 
maturitate a lui Bertolt Brecht). în cele ce urmează, ne vor preocupa deci numai operele însele. 
Analiza acestor trei tipuri de abateri de la principiul estetic ne arată că nu se poate exprima 
niciodată destul de concret conceptul de catarsis, de zguduire a receptorului prin operă, prin 
noul, care lărgeşte şi adînceşte existenţa percepută pînă atunci. Cînd, de exemplu, ca în beletris- 
tică, conţinutul devine plat, sau, ca în „kitsch”, sentimentul exprimat este fals, chiar mincinos, 
impresia receptivă poate prezenta cel mult asemănări pur formale, exterioare cu cea genuin 
estetică. Cazul celui de al treilea tip e mai complicat. Aici, anume, atît lumea afectivă care stă la 
baza operei poate fi una autentică şi sinceră, cât şi imaginea realităţii oferite poate fi conformă 
adevărului, fără ca să intervină un efect estetic — predeterminat prin conţinutul şi structura 
operei. Pentru a ne apropia mai mult de acest fenomen, să considerăm mai întîi unele exemple 
extreme. Dramaturgul francez Brieux, binecunoscut la vremea sa, a atacat teme actuale şi utile 
pentru uzul social cotidian ca racilele educării copiilor de către doici sau influenţa dăunătoare a 
sifilisului asupra căsătoriei. în ce măsură o atare producţie a adus un folos esenţial din punct de 
vedere practic, nu trebuie să ne preocupe aici. Trăirile pe care le obţin, nu sînt, în orice caz, 
estetice prin esenţă. Fiecare cunoştinţă referitoare la vreun fapt de viaţă, care ar fi de aflat aici, 
fiecare perspectivă asupra unor fapte neglijate pînă acum, pot fi realizate mult mai bine pe alte 
căi, în mod mai clar, mai exact, mai sistematic, mai cuprinzător, dovedite în mod mai general şi 
totodată mai bogat în detalii. Nu fără motiv reprezentanţii montajului înserează în operele lor 
fapte singulare, dovedite documentar, statistic etc. Acolo unde lipseşte forța de convingere 
poetică, ar urma ca rolul ei să fie îndeplinit de faptele adunate. Singurul avantaj pe care îl poate 
prezenta aici forma literară este că, datorită efectelor teatrale, ea poate atrage o audienţă la care 
simpla publicistică n-ar putea ajunge. Aici însă avem cazuri extreme, din care numai nişte 
pedanţi ai academismului pot încerca să deducă o respingere a problemelor cotidiene din artă. 

Pentru o mai bună lămurire să luăm cealaltă extremă, să ne gîndim la poeziile lui Petofi, 
Maiakovski sau Kluard, la tablouri şi desene de Goya şi Daumier şi vedem astfel imediat, că 
intervenţia nemijlocită în luptele cele mai actuale poate da naştere unei arte superioare. Şi în 
acest caz, nu trebuie să subevaluăm rolul prilejului declanşator, să nu-l privim nicidecum ca 
simplu prilej, care ar fi generat ceva ce ar putea fi desprins de el din punctul de vedere estetic. 
Atare opere au crescut — tocmai în sens estetic — neseparabile de „cerinţele zilei” care le-au dat 
viaţă. Tocmai fiindcă ele sesizează şi configurează acest moment al istoriei în nerepetabilitatea şi 
unicitatea lui şi totodată cu semnificaţia lui tipică, socială şi umană, ele pot obţine un efect rapid 
de o forţă şi de o intensitate, altfel de neînchipuit, dar totuşi un efect care, odată cu trecerea 
momentului rodnic, cu pălirea lui, chiar cu intrarea lui în uitare, nu trebuie să-şi piardă nimic 
din intensitatea forţei lui de pătrundere. 

în opoziţie cu orice publicistică învesmîntată îu forme artistice exterioare, tocmai această 
dedublare atît în geneză, în existenţa plăsmuită, cât şi în efectul imediat şi în cel de durată, 
exprimă principiul estetic. Publicistica pe de o parte, rămîne lipită de particularitatea unor fapte 
izolate sau legate între ele în mod abstract, pe de altă parte, din aceste particularităţi sare direct 
în generalităţi, care în sine, pot fi abstracții juste sau false, adînci sau plate, dar în nici un caz nu 
sînt raportate la umanitatea omului. Deosebirea nu constă deci, aşa cum s-a mai spus în repetate 

rînduri, în aceea că o atare prezentare, grupare, generalizare de fapte n-ar putea declanşa emoţii, 
în anumite împrejurări, cele mai abstracte teorii, cele mai pur ştiinţifice, sînt capabile de a 
emoţiona, fără a atinge nici pe departe sfera artei; să ne gîndim la criza mondială pe care a 
declanşat-o teoria lui Coperuic, care şi-a avut martirii şi călăii, să ne reamintim efectul 
Contractului social asupra revoluţiei franceze, sau acela al marxismului asupra mişcării 
muncitoreşti şi asupra duşmanilor ei. Şi mai puţin se va putea nega că faptele vieţii, chiar 
independent de prelucrarea lor publicistică, sau chiar în cazul cînd sînt foarte prost prelucrate, 
pot determina izbucniri afective cu totul vehemente. Nu este vorba deci de loc de emoţii, de 
contrastul lor faţă de perceperea pur şi simplu raţională, ci de relaţia emoţiei specific estetice cu 
ambele. Emoţia estetică se poate naşte, fireşte, şi prin inserarea şi folosirea unor mijloace de 
expresie publicistice într-o structură estetică; ne-am referit mai înainte la Schiller şi Victor Hugo 
în legătură cu retorica, acum e suficient, dacă menţionăm romanele lui Cernîşevschi.27 Nici 
mijloacele de prezentare folosite nu sînt aşadar decisive, apartenenţa la estetică se hotărăşte mai 
curînd după cît de cuprinzătoare şi de intensivă este raportarea operei la umanitatea din om. 
Romanul lui Cernişevschi se deosebeşte de restul romanelor şi dramelor publicistice, tocmai 
prin aceea că în el inconsistenţa şi inumanitatea reacţiunii ţariste şi moravurile ce domneau în 
ea, ca şi contra-mişcarea revoluţionarilor, se întrupează în tipuri umane individuale, ale căror 
destine determinate în modul cel mai adînc personal, concentrează în ele atitudinile pro şi 
contra. Tot astfel stau lucrurile cînd comparăm un desen pamfletar al lui Daumier cu o 
caricatură pur publicistică, oricît de progresist ar fi ea gîndită: în ultima, avem o negare 
particulară, care adesea e numai o fotografie deformantă, pe cînd la Daumier, în duet şi în 
compoziţie — artistice amîndouă — se exprimă disj)reţul faţă de o epocă întreagă, prin 
plăsmuirea tipică a lipsei ei de demnitate umană şi socială. 


3. STAREA ULTERIOARĂ TRĂIRII RECEPTIVE 


Din cele de mai sus, contururile generale ale stării ulterioare efectului estetic ies în 
evidenţă ceva mai lămurit. Aici trebuie subliniat fireşte, caracterul obiectiv al reflectării estetice 
configurate în operă, reflectare pe care mai înainte am analizat-o temeinic din diferite aspecte şi 
a cărei delimitare negativă faţă de moduri de reflectare formal sau pretins analoge, am efectuat- 
o tocmai acum. în mod nemijlocit, starea ulterioară se leagă cu necesitate de trăirea estetică, de 
receptarea operei. Şi în cazul receptării, am scos în evidenţă anterior un moment decisiv, şi 
anume cum se prezintă specificul esteticului faţă de suspendarea finalităţilor concrete ale vieţii 
cotidiene. Reamintim că în opoziţie cu atare suspendări din însăşi viaţa cotidiană, unde nu e 
lăsată în suspensie însăşi finalitatea practică actuală, ci numai realizarea ei momentană în fapt, 
unde suspendarea nu trebuie să fie mai mult decît o pregătire tehnică pentru îndeplinirea mai 
desăvirşită a intenţiei concrete uemodificate, trăirea estetică a receptivităţii dimpotrivă, aduce 
cu sine o suspendare temporară a tuturor finalităţilor faptice ale cotidianului, şi anume în aşa 
fel încât acestea — principial — sîntamînate numai cît timp durează actul trăirii estetice, iar 
odată cu trecerea lui îşi redobîndesc vechile lor drepturi — principial şi în majoritatea cazurilor 
redobîndirea are loc şi faptic — fără a suferi vreo modificare care din punct de vedere practic ar 
putea intra în consideraţie. Din această situaţie, a cărei exactitate şi valabilitate generală nu 
poate fi pusă la îndoială, reprezentanţii diferitelor nuanţe ale „artei pentru artă“, ai 
academismului etc. deduc că trăirile artistice nu au nici o influenţă saupra vieţii practice 
cotidiene a oamenilor. Este o gravă eroare, al cărei motiv real trebuie căutat fireşte în situaţiile 
cu caracter de clasă şi în interesele de clasă, dar a cărei argumentaţie se sprijină pe faptul că 


27 Cf. în această privință studiul meu asupra romanului „Ce e de făcut?" unde am menţionat şi alte apariţii analoge în literatura universală. Der 
russisebe Realismn$ in der Wcltliteratur, p. 125 şi urm., în: Opere, voi. 5. 

autorii ei se opresc la o descriere foarte generală a fenomenului, că iau în consideraţie numai 
partea negativă a opoziţiei dintre trăirea estetică şi cea cotidiană, şi ignoră partea pozitivă, 
specificul ei. Cazurile limită citate anterior (Petofi, Maiakovski) ar fi chiar prin ele însele o 
dezminţire a unor atare construcţii metafizice. Căci dacă efecte practice nemijlocite pot în 
genere porni de la o operă de artă adevărată, efecte ce nu-i anulează caracterul ei estetic, ba 
chiar constituie specificul caracteristic al acelei opere şi sînt neseparabile de ea din punct de 
vedere estetic, — o poezie de Petofi, o litografie de Daumier etc. nici din punct de vedere pur 
artistic n-ar mai fi ceea ce sînt, dacă intenţiile lor cele mai adînci, construcţia lor, in-formarea şi 
tehnica lor n-ar fi concepute în vederea unui atare efect —, atunci afirmaţia că efectul estetic 
este lipsit de orice consecinţe asupra vieţii este o construcţie abstractă şi nu o reproducere 
mintală măcar parţial exactă, a stării de fapt reale. 

Exemplele citate sînt fireşte cazuri limită. Nimeni nu va afirma că esenţa estetică a unei 
fresce de Rafael, a poeziilor de dragoste ale lui Goethe, a unui concerto grosso de Vivaldi pot 
determina în cei ce le receptează acţiuni practice nemijlocite concrete. Cazurile limită pierd însă 
— cel puţin într-un 

anumit grad — opoziţia lor ascuţită, faţă de celelalte, dacă ne gîndim la efectele lor de 
durată. Poeziile lui Petofi sau litografiile lui Daumier şi-au păstrat de mai mult de un secol, 
puterea lor vie fără a reproduce, desigur neschimbată şi eficacitatea lor-iniţială explozivă 
nemijlocit-practică. Căci aceasta era legată de un moment istoric determinat, de 
nerepetabilitatea concretă a problemelor lui, de unicitatea concretă a acţiunilor concrete ce se 
ridicau din acele probleme. Ca întotdeauna în artă, prin efectul de durată conţinutul artistic se 
inserază ca moment în istoria dezvoltării omenirii, ca moment al desfăşurării conştiinţei ei de 
sine. Aceasta nu înseamnă însă niciodată o nivelare, o proiectare a tuturor operelor de artă, pe 
acelaşi plan: în această „veşnicie” istorică, Daumier ia cu el agresivitatea instigatoare a satirei 
sale care cheamă la fapte, iar Rafael seninătatea bine rotunjită şi solemnitatea frescelor sale. 
Considerate astfel — şi noi credem că aceasta este considerarea estetică adecvată — cazurile 
limită îşi pierd mult din extremismul lor, se introduc fără fricţiuni în corul cu infinite voci al 
operelor de artă şi tocmai prin păstrarea caracterului lor originar subliniază pluralismul prin- 
cipial al sferei estetice. Dacă astfel am realizat unitatea interioară chiar şi între polii extremi, 
mai e nevoie cu toate acestea de un pas mai departe în direcţia concretizării, pentru a preciza 
mai îndeaproape conţinutul a ceea ce e comun. Şi aici putem şi trebuie să revenim asupra celor 
ce am stabilit anterior : am conceput arta drept conştiinţă de sine a omenirii şi am desemnat 
drept cel mai general concept al conţinutului ei, ceea ce este conform genului uman, (das 
Menschlieitliche), conformitate inerentă fiecărei opere într-o imanenţă nemijlocită, nemijlocită 
ca imagine, fie a prezentului, fie a trecutului văzut din punctul de vedere al acestui prezent. 

Dacă privim cil atenţie această imanenţă, din punct de vedere al specificului ei estetic, se 
vădeşte — ca în multe cazuri de pînă acum — că reflectarea estetică exprimă întotdeauna un 
adevăr al vieţii, că esenţa ei specială constă în aceea de a raporta la om atît acest adevăr cât şi 
structura lui obiectivă, adică, dea ordona în aşa fel ceea ce există în sine în acest adevăr şi e 
important pentru dezvoltarea omenirii, încât acest moment să devină dominant, atît în privinţa 
conţinutului, care concentrează ceea ce a împrăştiat în viață, — care concentrează într-o 
armonie, contradictorie în mod concret, — eventual tragică, — jocul hazardului şi al necesităţii, 
al fapticităţii şi al semnificației ce apare dezordonat, în detaliile vieţii, cât şi în raport cu forma lui 
care de fiecare dată devine principiul conducător al unui atare microcosm concret în totalitate şi 
unic. Acele straturi de existenţă, pe care cunoaşterea ştiinţifică le poate grupa conceptual într-o 
ordine verticală sau una orizontală numai fiindcă în însăşi fenomenele nemijlocite ele sînt 
obiectiv îmbinate într-o ierarhie ascunsă ce se revelă numai în anumite împrejurări, alcătuiesc şi 
în viaţă o unitate nemijlocit inseparabilă. Reflectarea estetică face un prin cipiu conducător 
propriu atît din unitatea realizată între unitate şi diversitate, cît şi din nemijlocirea acestei 
unităţi finale. Nemijlocirea ei este totuşi, aşa cum am lămurit în repetate rînduri, o nemijlocire 
nou creată, o a doua nemijlocire, în care intrarea în fenomenalitate a straturilor ierarhice de 
existenţă, alternanţa dintre hazard şi necesitate iese mai mult sau mai puţin la iveală ca în viaţă, 
de fiecare dată conform legilor genurilor, şi chiar conform personalităţilor artistice; nemijlocirea 
vieţii este deci păstrată pe această treaptă superioară de organizare conştientă, dar tocmai în 
această organizare şi prin ea, noua nemijlocire exercită o funcţiune de dirijarea trăirilor estetice, 
prin care iese la suprafaţă, în mod evident, chiar şi ce e mai adînc şi mai ascuns în conţinutul 
luat din viaţă. 

Abia pornind de la asemenea convingeri poate fi înţeles procesul trăirilor receptive, în 
dinamismul unităţii şi al totalităţii lui. Am vorbit mai înainte de faptul că mediul omogen — 
tocmai datorită forţei omogenităţii sale — irumpe în lumea de trăiri a omului întreg, îl 
constringe într-un anumit sens să primească „lumea“ plăsmuită în operă şi tocmai prin această 
constrînge tino adu cu ea, transformă omul întreg al cotidianului în omul integrat al 
receptivităţii — orientat către specificul (Besonderheit) dat al operei specifice respective. Ceea ce 

a apărut mai sus ca structură interioară, imanentă a operei, apare acum sub forma unei 
schimbări, a unei lărgiri şi a unei adînciri a trăirilor receptorului şi, ca urmare, a capacităţii lui 
de trăire. Catarsisul, pe care opera îl provoacă în receptor, nu se mărgineşte deci să pună într-o 
lumină cu totul nouă fapte noi de viaţă sau unele deja cunoscute, dar rămase neconştientizate, ci 
noutatea calitativă a viziunii apărute astfel modifică percepţia şi capacitatea de percepere, 
făcând-o capabilă de perceperea unor lucruri noi, sau a unor obiecte obişnuite, dar situate într-o 
lumină nouă, a unor noi corelaţii, şi a unor noi raportări a tuturor acestora la el însuşi. în acest 
proces, aşa cum de asemenea am stabilit, deciziile anterioare ale receptorului, finalităţile lui 
anterioare etc. rămîn principial neschimbate, ele fiind numai suspendate cît durează efectul 
operei de artă. (Că acest „anterior” nu este fără influenţă asupra receptivităţii, am spus-o în 
treacăt; o opoziţie între experienţele anterioare şi imaginea lumii prezentă în operă, opoziţia 
dintre orientarea interioară a acestei imagini a lumii şi finalităţile anterioare ale receptorului 
poate adesea să paralizeze cu adevărat efectul; trebuie să subliniem însă încă odată, că este vorba 
de o „posibilitate” şi nu de o necesitate ineluctabilă; nu sînt rare cazurile în care o atare 
rezistenţă este învinsă de forţa năvălitoare a mediului omogen al operei artistice. Se poate chiar 
întîmpla ca tocmai acest contrast între experienţa anterioară a receptorului şi lumea operei să 
provoace o zguduire deosebit de adîncă.) 


51 — Estetica 


Acum se ridică întrebarea: care este raportul dintre starea anterioară şi cea ulterioară 
efectului estetic? Vorbind cu totul în general, după trăirea operei artistice, omul se întoarce în 
viaţă cu finalităţile lui concrete neschimbate. Doar felul special al suspendăriilor în timpul 
transformării omului întreg din cotidian în omul integrat al unei receptivităţi specifice, nu se 
raportă direct la acele străduinţe anterioare concrete. Desigur, această lipsă de raportare este 
numai una nemijlocită. Deoarece „lumea“ operelor de artă este o reflectare a realităţii, este 
inevitabil că între ambele lumi se ţes nenumărate fire ale analogiilor, corespondenţelor, 
subiective şi obiective etc. Opera de artă nu este numai o „lume“ aparte, în sine şi pentru sine, ci 
în mod foarte concret o lume care tocmai în unicitatea şi încheierea ei acţionează asupra re- 
ceptorului ca o lume raportată la el, şi într-un anumit sens, ca a lui proprie. Această cunoaştere 
de sine însuşi şi a lumii lui proprii în receptarea operei de artă, poate, în anumite împrejurări, să 
fie nemijlocită, totuşi de obicei, este o cunoaştere mijlocită mai mult sau mai puţin amplu. Cu cât 
opera e mai adîncă şi mai universală, cu atît mai bogate sînt aceste linii de legătură, în acelaşi 
timp desigur, ele sînt mijlocite cu atît mai amplu şi mai complicat. La operele care vin din trecut, 
aceste mijlociri sînt pe de o parte şi mai complexe, deoarece trăirea nemijlocită a unei lumi 
definitiv apuse, văzută dintr-o perspectivă de asemenea definitiv dispărută, întîmpină receptorul 
în chip de postulat al trăirii; pe de altă parte, — desigur numai în cazurile cele mai de seamă—, 
miezul uman se revelă cu atît mai pur cu cât determinările concrete sociale din trecut pălesc cu 
necesitate datorită dezvoltării istorice intervenite între timp, şi astfel pierd din concreteţea 
nemijlocită cu care au acţionat asupra contemporanilor lor. Să ne gîndim la efectul asupra 
noastră al lui Homer, al Antigonei lui Sofocle etc. 

Această ultimă deplasare indicată aici atinge una dintre problemele cele mai importante 
pentru înţelegerea stării ulterioare efectului estetic. Reamintim aici discutarea de către noi a 
categoriei inerenţei. Reflectarea ştiinţifică şi analiza ei conceptuală poate şi trebuie să 
deosebească în fiecare om diferite „straturi”: acela al personalităţii lui înnăscute şi ale aceleia 

modelate de către viaţă, al apartenenţei la o anumită clasă sau la un anumit grup al societăţii lui, 
ale determinării exercitate asupra lui de către tendinţele relativ durabile sau trecătoare ale epocii 
lui etc. (Acelaşilucru se referă — cu modificărilenecesare — şi la lumea obiectelor care mijloceşte 
relaţiile sociale ale oamenilor.) La baza unei asemenea analize se află'stări de fapt, obiectiv 
exacte. Ea este indispensabilă ştiinţei, deoarece aceste „straturi” alcătuiesc în viaţă o unitate 
nemijlocit neseparabilă, din care, cu diferite prilejuri, diferite componente, singulare sau 
reunite, se impun uneori într-un mod neaşteptat de brusc. Din această profunzime aparent 
dezordonată şi din această unitate constituită, tot atît de aparent, mecanic-forţat, a doua 
nemijlocire a reflectării estetice face să apară ceea ce această unitate este în sine şi ceea ce în 
viaţa însăşi nu se realizează de cele mai multe ori decât ca tendinţă: un microcosm organic, în 
care legile proprii interioare de mişcare converg raţional cu legile mediului social, care le 
dirijează pe cele dintii şi le modelează, chiar dacă această rațiune este o rațiune ce se mişcă în 
contradicții şi cuprinde în sine posibilitatea unei creşteri a contradicţiei pînă la opoziţia tragică. 
Printr-o asemenea raționalitate profundă şi nemijlocit sesizabilă, prin această existenţă 
instituită ca microcosm, care într-o împreunare tot atît de raţională cu alte monade tot astfel 
alcătuite, constituie microcosmosul operei, printr-o asemenea reproducere a realităţii sub 
semnul complitudinii şi a totalităţii, se naşte în receptor catarsisul, a cărui zguduire îl face clar 
auditor şi clarvăzător în raport cu acea „lume“ a cărei intrare îu sufletul lui, mediul omogen o ob- 
ţine cu forţa şi o menţine în el. în toate acestea se cuprinde în mod necesar o experienţă asupra 
mediului înconjurător al omului şi, înainte de toate, o experienţă a receptorului asupra lui 
însuşi; una importantă, dar cu un caracter deosebit. Căci receptorul este un om opac dacă toate 
aceste experienţe se opresc la trăirea estetică şi nu radiază de loc asupra vieţii lui ulterioare 
modificînd-o; dar este un doctrinar sau un pedant, dacă încearcă să aplice atare experienţe 
întotdeauna nemijlocit în viaţă. Soluţia de mijloc a acestor extreme nu este nicidecum o „aurea 
mediocritas“, o atenuare a extremelor, ci deschiderea unui nou acces la realitate, la esenţa 
existenţei ce apare în ea, la miezul ei ce apare cu senzorialitate intuitivă; o privire sinoptică 
sintetică în vederea realizării unităţii, privire care analizează mai ager şi concentrează mai 
îndrăzneţ, decât o poate face omul cotidian. 

Unitatea unei atare diversităţi bine articulate, omogenizate, dă posibilitatea ca orice 
operă de artă autentică să fie accesibilă din aspectele cele mai diferite. Trăirea estetică naivă, 
genuină, este o trăire cu caracter de conţinut. Atotputernicia formelor se manifestă tocmai în 
faptul că în zguduirea catartică a receptorului ele par să dispară cu totul ca forme, cu toate că 
atotputernicia lor s-a revelat tocmai în aceea că ele au provocat apariţia unei atare „lumi“ infinit 
de diversă şi totuşi omogen unitară, obiectivată pînă la o viaţă proprie deplină şi totuşi raportată 
la 'subiectul receptor, atît în întregul, cât şi în părţile ei, şi care putea acţiona ca „lume“, deci ca 
conţinut. (Accesul la conţinut pornind de la formă constituie un tip mai complex de 
receptivitate, pe care-l vom putea analiza abia în partea a doua.) Consideraţiile anterioare au 
arătat totuşi că în opera de artă desă- virşită, formată cu adevărat, conţinutul plăsmuit este 
extraordinar de bogat în straturi şi de aceea accesibil din unghiurile cele mai diferite. în mare 
măsură, atîrnă de „starea anterioară" a receptorului ce „strat" anume al 

operei va avea asupra lui efectul cel mai direct; depinde de asemenea de universalitatea 
şi intensitatea plăsmuirii, câte alte „straturi" vibrează împreună în această impresie nemijlocită 
— ele rămînînd eventual inconştiente. 

Slăbiciunea modului de plăsmuire publicistic sau retoric — chiar cînd apare la artişti 
adevăraţi — stă tocmai în unilateralitatea condiţionată cu necesitate de această atitudine. Este 
suficient dacă îl comparăm numai din punct de vedere al accesibilităţii unilaterale sau multiple, 
pe Schiller de exemplu cu Shakespeare, pe Upton Sinclair cu Gorki, pentru a avea clară înaintea 
ochilor această diferenţă. Fireşte că n-avem voie să identificăm pur şi simplu atare exemple 
contrastante. Cu toate înclinațiile lui retorice, Schiller este un mare poet, care comparat cu 
Shakespeare poate face impresia de unilateralitate, de simplificare, ale cărui opere însă, în 
punctele lor culminante, înclină totuşi către o diversitate artistică autentică şi către o infinitate 
intensă (cu o reuşită care diferă de la o dramă la alta, uneori de la o scenă la alta). Dimpotrivă, 
tipul de scriitor pe care-l reprezintă Upton Sinclair este cu adevărat orientat spre crearea unui 
singur strat în operele lui. El are o anumită problemă care — privită din punctul de vedere al 
practicii sociale — poate avea o importanţă actuală mai mare sau mai mică; dar el se limitează la 
prezentarea unor oameni, a unor situaţii, a unor evenimente etc. croiţi exclusiv pe măsura acelei 
probleme. Configurarea înseamnă, aici, a grupa în modul cel mai eficient cu putinţă tot ceea ce 
rezultă direct în raport cu acest complex, pentru a-l determina pe cititor să ia atitudine în 
favoarea momentelor demne de aprobare şi să respingă ceea ce merită a fi respins. Personajele, 
situaţiile etc. cuprind numai atîta individualitate, cât să fie, în genere, de recunoscut şi să poată 
purta acest conţinut. Relaţiile omeneşti lipsesc cu totul, cel puţin din punct de vedere poetic; în 
cazuri anumite, pentru a mări importanţa cazului, ele sînt exprimate conceptual. în acest fel, 
apare o plăsmuire, al cărei scop este introducerea la o luare de poziţie socială, actuală în mod 
concret, care nici nu dezvăluie adîncul vieţii personale pentru a lăsa problema să se ridice din el, 
nici nu leagă poetic luarea actuală de poziţie cu marile probleme umane ale dezvoltării generice. 
Acest curent poate să se proclame cu deplină conştiinţă „noul curent”, cum o face adesea 
naturalismul sau „noua obiectivitate" [„neue Sachlichkeit"]. Reprezentanţii lui pot enunţa 
concepţia că personajele, „alături” de funcţiile lor sociale, trebuie să aibă „şi” caracteristici 
individuale, destine individuale etc., întreaga atitudine conţine însă, obiectiv, o renunțare la 
universalitatea specifică şi la infinitatea intensivă a reflectării estetice; sau în termeni pozitivi: 
atitudinea implică inserarea deplină a reflectării estetice în sistemul practicii zilnice cu 
finalităţile ei nemijlocit actuale. Unele luări de poziţie artistice influente ale vremii noastre au 
încercat să fundamenteze această tendinţă, să-i dea o bază estetică. Astfel stau lucrurile cu bine 
cunoscuta formulă a lui Stalin, ridicată la rangul de dogmă, după care scriitorii trebuie să fie 
„ingineri ai sufletelor omeneşti”. Ingineria însă este tocmai acel produs al diviziunii sociale a 
muncii, în care se întruchipează în modul cel mai pregnant suspendarea finalităţilor actuale în 
forma ei specifică vieţii cotidiene, toate rezultatele ştiinţei şi ale experienţei dobîndite în cadrul 
muncii sînt concentrate în mod conştient asupra scopului de a găsi soluţia optimă din punct de 
vedere tehnic şi economic pentru o sarcină practic-con- cretă dată. Dacă însă, se face din această 
comportare un ideal al atitudinii artistului faţă de opera lui şi de efectul ei, se naşte pentru operă 
finalitatea de a sluji exclusiv unei sarcini actuale, determinate a vieţii; puterea artei asupra 
sufletelor oamenilor se limitează, de asemenea, la această actualitate nemijlocită. După cum un 
inginer inventează o maşină, sau dă indicaţii cum să fie executată, pentru ca anumite instalaţii să 
poată funcţiona mai bine, mai practic, cu o mai mare economie de energie etc,. tot astfel arta 
trebuie să „schimbe funcţional”, în mod optim, sufletele oamenilor, în vederea unor scopuri 
determinate, actuale şi practice, ale societăţii. Fără discuţie, această formulare îngustează 
extraordinar sfera de acţiune a artei, îi ia nemărginirea, universalitatea; ba chiar ea conţine — 
conştient sau inconştient, voit sau nevoit — tendinţa de a face din artă o simplă slujitoare a 

sarcinilor actual-practi- ce, şi de a o insera astfel fără rezerve şi pe deplin în sistemul practicii 
sociale cotidiene, fără a se preocupa de specificul artei. 

Fireşte că în polemica noastră se cuprinde o anumită exagerare: Stalin nu vrea să facă 
din artist un inginer pur şi simplu, ci unul al sufletului omenesc. Iar în interpretarea formulei 
lui era adesea vie străduinţa de a o concepe în aşa fel încât esenţa artei să nu fie îngustată prea 
mult. în sine, în asemenea raționamente se cuprinde imboldul just de a crede că societatea 
socialistă este aptă de a repune în drepturile lui elementul social conştient al artei pe care de 
exemplu îl poseda arta antică, în felul ei, şi care s-a pierdut aproape de tot în societatea 
burgheză dezvoltată; aceasta însă, la un nivel mai înalt, deoarece societatea în socialism, îi 
cuprinde şi sub acest raport pe toţi oamenii, şi nu numai un strat relativ subţire de cetăţeni 
liberi. Concepţia despre lume a materialismului dialectic oferă posibilitatea de a realiza această 
legătură dintre societate şi artă pe baza unei conştiinţe adecvate — cum era cazul încă în 
antichitate şi în societatea împărţită în clase, în genere şi nu pe baza uneia false. Dar tocmai 
întrucît condiţiile sociale obiective sînt atît de favorabile, drumurile care duc de la posibilitate la 
realizare trebuie să fie cercetate cu o foarte mare atenţie, pentru ca noile momente să acţioneze 
favorabil asupra relaţiilor artei cu societatea şi prin mijlocirea acestora şi asupra artei însăşi, şi 
nu să le frîneze. Teoria artistului considerat „inginer al sufletelor” cuprinde în ea teoretic 
această primejdie, iar transpunerea ei în practică a dat de multe ori asemenea rezultate. 
Caracterul social bine cunoscut al artei şi posibilitatea de a avea o conştiinţă adecvată asupra lui 
nu implică, fireşte, nicidecum în mod obligatoriu simplificarea nepermisă a specificului 
reflectării estetice. Numai formulării lui Stalin îi e inerentă tendinţa de a aplica direct artei, fără 
rezerve, structura practicii din viaţa cotidiană şi modul de reflectare care îi stă la bază. 

în această concepţie, se pierde înainte de toate, universalitatea, multiplicitatea de 
straturi a operei sau ea este cel puţin ameninţată foarte serios, chiar ştirbită. Pe de altă parte, 
critica burgheză a teoriei şi practicii lui Stalin suferă de faptul că opune concepţiei lui restrictive 
o alta la fel de îngustă cînd una avangardistă, cînd una academistă: teoria burgheză vrea să 
limiteze reprezentarea artistică ori numai la ceea ce este pur particular, în individ, ori la un 
„general28*, „uman“ abstract, pe cînd la [Stalin conţinutul social actual dobîndeşte o poziţie de 
hegemonie care înăbuşe arta. Fapt este însă, — şi spunem aceasta împotriva criticilor burghezi ai 
lui Stalin — că n-a existat niciodată o artă adevărată care să nu fi pornit, în ultimă instanţă, 
întotdeauna de la problemele sociale ale epocii, în care poziţia faţă de aceste probleme, să nu fi 
aprins patosul reprezentării. în această privință nu există deosebire între dramele lui 
Shakespeare, peisajele sau naturile statice ale olandezilor, sau simfoniile lui Beethoven. Ne 
întrebăm mereu: în ce măsură opera de artă, în intenţia ei de a obţine universalitatea, se cufundă 
pe de o parte în adîncurile individualităţii, dezvol- tîndu-se organic din trăsăturile, destinele etc. 
individului pînă la ceea ce e general din punct de vedere social şi înfăţişîndu-se ca rezultatul 
imanent necesar al acestuia, în loc să caute „dovezi“ individuale, exemple, material ilustrativ etc. 
pentru o atare generalitate socială, cum fac, de pildă, anumiţi adepţi ai teoriei lui Stalin, dispuşi 
să facă compromisuri. Pe de altă parte, orice conflict social este legat în sine — adesea desigur pe 
căi mijlocite, amplu şi complex — de marile probleme ale dezvoltării generice, a umanituţii 'şi 
această legătură poate fi de asemenea, inerentă, plăsmuirii, ca „obiectualitate nedeterminată", îi 
poate lipsi cu desăvirşire sau îi poate fi adăugată numai conceptual. Adevărata universalitate a 
artei poate fi realizată numai într-o unitate organic dezvoltată a acestei diversităţi, a acestei 
„multi- plicităiţ de straturi”. Punctul de plecare social, „stratul” pe care îl constituie, îşi păstrează 
importanţa centrală în construcţia şi în efectul operei, şi de aceea nu e de loc necesar ca el să fie 
pus direct în centru, cu o exclusivitate extremă. Aceste determinări îşi pot afirma cu totul rolul 
lor central, precumpănitor chiar cînd nu predomină în toate detaliile, chiar cînd se valorifică pe 
căi indirecte. Schiller a indicat! o atare structură estetică în Richard al III-lea de Shakespeare; 

am mai avea de remarcat aici, că dramele ulterioare, ca Hamlet sau Lear, exprimă într-un mod 
mult mai indirect, dar şi mai covirşi- tor, acest conflict, auto-distrugerea şi descompunerea 
feudalismului ca totalitate. în orice tendinţă, care desfiinţează universalitatea artei, care face 
dintr-un „strat“ oarecare unica substanţă a operei — fie că este vorba de particularitatea izolată a 
individului, sau de exclusivitatea practică a socialului, realizat artisticeşte, în mod abstract, — se 
exprimă o nuanţă a fetişismului ce domneşte astăzi, ruperea a ceea ce în realitate este unitar, 
adică a unităţii contradicţiilor concrete, în timp ce menirea artei este tocmai de a impune această 
unitate în conştiinţa de sine a oamenilor, depăşind astfel realitatea cotidiană. 

Abia din perspectiva acestei universalităţi a operei de artă poate fi sesizată mai concret 
decît pînă acum acţiunea ulterioară a efectului artistic asupra receptorului. Am stabilit că efectul 
catartic declanşat de operă este tocmai rezultatul unei atare universalităţi pe deplin plăsmuite a 
unei atare totalităţi intensive. Opera naşte o „lume“ care nu numai că de fiecare dată, conform 
individualităţii operei, este principial o lume aparte, ci reproduce estetic, pornind de la legitatea 
fiecărei arte sau a fiecărui gen artistic, laturi ale lumii reale — diferite principial şi calitativ — aşa 
încât toate laturile omenescului se pot realiza în modul oferit de artă numai în totalitatea tuturor 
artelor şi a individualităţilor operelor. (Privite din acest punct de vedere, consideraţiile pseudo- 
estetice ale teoriei staliniene au drept rezultat că se cere în mod abstract de la fiecare operă de 
artă singulară — principial restrînsă — ceea ce numai totalitatea artei este capabilă în mod 
concret să organizeze, aşadar apare o nouă îngustare a esenței estetice a operelor singulare.) în 
acest sens, aşa cum am arătat mai sus, realizarea omnilateralităţii dezvoltării este pentru individ 
numai un ideal, care permite numai o aproximare, dar nu o împlinire desăvirşită. Aici se afirmă 
una dintre laturile structurii pluraliste a sferei estetice. Cealaltă latură a ei, care rezultă de 
asemenea din acest pluralism, constă în aceea că artele şi individualităţile operelor nu se adună 
între ele în cadrul procesului de apropiere de idealul omnilateralităţii umane, nu se completează 
în sensul nemijlocit şi strict al cuvîntului, ci fiecare este o „lume“ încheiată în sine, este în sine o 
totalitate intensivă desăvirşită, care ca atare nu poate fi suprimată. Procesul de apropiere de 
ideal se desfăşoară — principial — în aşa fel încît zguduirea estetică devine, în cadrul acţiunii 
ulterioare a trăirii receptive respective, posesiunea omului întreg din viaţă astfel reconstituit, al 
cărui suflet sporit, lărgit şi adîncit devine cu toate aceste efecte transformatoare, o componentă 
temeinică a vieţii şi în acest fel şi a „stării anterioare" care va hrăni trăirile artistice viitoare. 

Acţiunea ulterioară a trăirii estetice poate fi deci descrisă —- simpli- ficînd-o — îu modul 
următor : irumperea mediului omogen al individualităţii operei în trăirile omului întreg îl 
transformă întîi într-un receptor pro- priu-zis, orientîndu-i capacitatea lui concentrată de 
receptare asupra a ceea ce îi e oferit de fiecare dată; astfel, el devine omul integrat al 
receptivităţii. Puterea evocativă a formelor, mijlocită de mediul omogen, îl reţine în vraja noii 
„lumi“ şi imprimă în el esenţa ei, ca un conţinut nou şi propriu. „Starea ulterioară” efectului 
estetic (dasNachher) constă în modul în care omul întreg, eliberat acum de sugestia operei de 
artă, prelucrează ceea ce a dobîndit în contact cu ea. Ceea ce rezultă este în mod nemijlocit un 
conţinut, care de aceea îi dă omului sarcina de a-l insera în imaginea lui de pînă acum despre 
lume, sau de a schimba această imagine corespunzător, adaptînd-o acestui nou conţinut. Dar 
numai în sens nemijlocit este vorba pur şi simplu de conţinut; deoarece acesta, în sine, 
constituie latura întoarsă către receptor a unei identități a formei şi conţinutului, componenta ei 
formală nu se valorifică numai în momentul ei de tensiune maximă şi de intensitate, ceea ce 
nouă ne este cunoscut de mai înainte, ci noutatea ei acţionează şi formal, în măsura în care 
fiecare conţinut îi comunică receptorului ceva din metoda prin care-l poate percepe, ceva din 
accesul la el însuşi; în această măsură, perceperea noilor conţinuturi este totodată o îndrumare 
de a cunoaşte şi a-şi însuşi şi în viaţă ceea ce le este analog. Pe asemenea căi se face trecerea 
omului receptor integrat în omul întreg al cotidianului. Fireşte că aceste zguduiri şi treceri 
stîrnite de diferitele opere de artă sînt la oameni diferiţi, extraordinar de diferite cu privire la 

conţinut, capacitate, adîncime, durată etc. Pluralismul sferei estetice se manifestă doar tocmai 
prin diversitatea ce apare astfel. Adesea, efectul unei opere asupra stării ulterioare a omului 
rămîne ca şi imperceptibil şi abia o sumedenie de efecte asemănătoare provoacă în el o 
schimbare vizibilă relativă la comportare, la cultură etc.; adesea, desigur, o singură operă poate 
însemna o cotitură decisivă în viaţa unui om... 

Totuşi, în toată această variabilitate nelimitată a relaţiei trăirii estetice, cu starea 
ulterioară ei, există totuşi ceva comun: şi anume că, primordial şi în esenţă, nu finalităţile 
nemijlocit practice ale omului, care erau suspendate în timpul trăirii, sînt cele ce se schimbă; 
schimbarea — vizibilă sau cu totul subterană, intrînd în conştiinţă sau rămînînd inconştientă — 
atinge înainte de toate omul întreg, raportul lui cu lumea şi atitudinea faţă de ea, faţă de viaţă, 
faţă de societate, şi numai cînd acest efect s-a întărit îndeajuns, urmează de aci finalităţi 
concrete schimbate, care, pot fi şi, — în sens nemijlocit de conţinut — rezultate mijlocite, 
auxiliare ale trăirii determinate de o anumită operă, dar care nu trebuie să fie neapărat urmările 
ei directe. Chiar cînd influenţa unei opere a avut multă vreme un caracter mai ales politico- 
publicistic, ca în cazul romanelor lui Cernîşevschi, relevat mai sus, efectul lor nu constă atît de 
mult în simpla reproducere raţională, afectivă şi activă a conţinutului operei, ci în provocarea 
ulterioară, mai mijlocită, a unor moduri de comportare umane tipice, precum şi în dezvoltarea 
în continuare a acestor tendinţe în vederea desăvirşirii unui tip uman; aceste romane, au dat 
într-adevăr un impuls formării acestui tip, personajele lor au fost precursorii sau eventual 
modelele lui, dar în conţinutul lui esenţial, aceasta îşi are rădăcinile în luptele concrete ale 
epocii, în care oamenii respectivi sînt implicaţi concret ca oameni întregi ai vieţii. Cazurile 
limită cercetate de noi (Petofi etc.) nu contrazic nicidecum o asemenea concepţie. Nu numai 
fiindcă, aşa cum am arătat, o analiză precisă indică trăsăturile lor comune cu celelalte trăiri 
estetice; nu numai din cauza legilor efectului de durată în virtutea cărora forţa iniţială şi actuală 
a prilejului care declanşează patosul unei atare opere trebuie să pălească şi să se retragă în faţa 
unei evocări mai generale, mai apropiate de impresia artistică generală, ci înainte de toate 
pentru că, la operele de artă autentice, şi apelul originar este îndreptat mai ales către 
schimbarea atitudinii generale a oamenilor. Specificul unor atare opere constă în aceea că îu 
momente de criză violent ascuţită, modificările în comportarea omenească socială şi încercarea 
de a realiza anumite țeluri concrete, converg mai puternic decît în cursul istoric „normal”, ba 
chiar ele pot coincide, în anumite împrejurări. 

Toate acestea scot clar în evidenţă trăsătura generală a tuturor operelor de artă 
autentice, în ceea ce priveşte acţiunea ulterioară a efectului estetic: influenţa modificatoare este 
orientată mai ales către atitudinea generală în viaţă a omului întreg. Toate particularităţile 
operei, care acţionează prin mediul omogen asupra omului integrat, identitatea formei şi 
conţinutului, unitatea dintre esenţă şi fenomen, universalitatea şi infinitatea intensivă a 
conţinutului, arta drept critică a vieţii, pluralismul artelor şi operelor, schimbarea catartică a 
omului întreg din starea anterioară efectului estetic în omul integrat al receptivităţii, se 
repercutează în această direcţie, prin faptul că ele — acţionează asupra centrului şi periferiei 
omului întreg, uneori discret, abia perceptibil, alteori zguduind vizibil, ceea ce este mai esenţial 
în el. Această teză are nevoie de o corectură numai întrucît aici, alternativa dintre centru şi 
periferie se reduce la un caracter nemijlocit, şi, de aceea, numai formal: fiindcă pe de o parte, 
impresii, care par să atingă numai manifestări periferice ale vieţii, se pot uşor acumula, 
devenind dintre cele mai esenţiale, iar pe de altă parte, centrul omenesc, pus în mişcare în mod 
estetic, nu-şi pierde niciodată legătura sa stringentă cu periferia vieţii. Tocmai prin aceasta, 
puterea esteticului de a transforma omul se îndreaptă totdeauna către omul întreg, proces în 
care rezerva subliniată mai sus, cu privire la pluralitatea artelor şi la idealul omului omnilateral 
nu înseamnă, în această privinţă, o limitare, ci numai o concretizare mai amănunţită. Prin faptul 

că astfel este atins centrul fiinţei omului întreg, ce radiază permanent asupra periferiei lui şi prin 
aceasta sînt puse în mişcare atît comportarea lui concretă, cât şi atitudinea lui generală faţă de 
viaţă ca întreg, apar două concepţii extremiste — şi în extremismul lor, la fel de false amîndouă: 
prima că arta ar fi forța liotărîtoare, creatoare de transformări în dezvoltarea socială şi a doua că 
ea n-ar avea nici o influenţă reală asupra practicii sociale a oamenilor. 

Adevărul este aici la „mijloc*: numai în sensul unui tertium datur: fără o transformare a 
comportării omului faţă de viaţă nu poate apărea nici o schimbare serioasă în societate, nici un 
progres social real. în mod primordial, acesta este însă efectuat prin schimbarea relaţiilor de 
producţie, determinată de creşterea forţelor de producţie. Fiecare nou caracter al relaţiilor de 
producţie creează noi condiţii de viaţă pentru oameni şi anume în întreaga lor viaţă cotidiană, 
chiar şi în acele aspecte care sînt legate eventual de sfera propriu-zisă a producţiei numai prin 
mijlociri îndepărtate şi complexe. Ştiinţa şi activitatea practică (aici este inclusă, înainte de 
toate, cea politică) pot iuți ori încetini procesul adaptării şi al obişnuirii cu noile condiţii de 
viaţă, printr-o conştientizare justă sau falsă a noului pot chiar ajuta, direct sau indirect, 
producerea acestor noi condiţii. Deoarece, numai în mod excepţional, arta ia direct parte la acest 
proces, poate apărea impresia foarte răspîndită azi în cercurile burgheze a lipsei ei de influenţă 
socială. (Nu putem analiza aici mai îndeaproape, care din tendinţele artei burgheze tîrzii susţin 
practic această judecată falsă.) Rolul social al artei este deci „numai** — aşa cum au văzut just 
grecii — o pregătire sufletească pentru noile forme ale vieţii cu efectul adiacent, că în artă sînt 
înmagazinate într-o formă accesibilă trăirii toate valorile umane ale trecutului, că ea este aşadar 
în stare de a arăta, în modul cel mai lămurit, personajele care pe scena istoriei se schimbă total 
în totalitatea lor umană, şi că, astfel, ea este cea care poate afirma care valori umane, anume, 
merită să fie constituite, care păstrate şi eventual dezvoltate şi care sînt acelea cărora le revine 
pe drept aruncarea în infernul uitării pe veci. 

în constatarea de mai sus, nu putem scoate în evidenţă cu destulă insistenţă expresia 
„totalitate**, căci fiecare transformare istorică reală trebuie să se concretizeze, în realizarea ei 
nemijlocită, asupra unui punct hotărîtor sau cel mult asupra cîtorva puncte ale vieţii economice, 
sociale, politice. (Egalitatea drepturilor în revo luţia burgheză, naţionalizarea mij loacelor de 
producţiei în revoluţia socialistă.) Situaţia este analogă în transformările revoluţionare 
predominant economice (revoluţia industrială). Obiectiv, desigur, întreaga viaţă omenească 
dobîndeşte astfel, întotdeauna, o fizionomie nouă. Dar pe de o parte este nevoie de zeci de ani, 
uneori de veacuri, pînă cînd, aceea 

ce era cuprins obiectiv-implieit în atare acte concentrate, hotăritoare, să devină şi 
subiectiv explicit, bunul sufletesc al tuturor oamenilor. Pe de altă parte, actul social care 
provoacă revoluţionarea nu se limitează, fireşte, niciodată la o atare unicitate simplă. îu 
Fenomenologie, Hegel vorbeşte, pe drept, despre caracterul abstract a ceea ce intră la început în 
viaţa genului uman cu fiecare atare cotitură. Sistemul noilor relaţii omeneşti, care rezultă din 
noile relaţii de producţie, va fi edificat, după împrejurări, în mod revoluţionar sau evolutiv, pînă 
cînd se extinde la toate raporturile vieţii. Ştiinţa, publicistica etc. joacă un rol important în 
formarea convingerii oamenilor că toate acestea slujesc progresului. Totuşi, prin esenţa lucrului, 
oamenii care execută practic toate acestea, consideraţi ca oameni, întregi în totalitatea vieţii lor 
interioare, a imaginii lor despre lume, a modului lor de percepere şi de simtire etc. nu reprezintă 
întotdeauna nici pe departe noul cu adevărat; ei îl realizează, dar rămîn în acelaşi timp 
înrădăcinaţi cu o parte considerabilă a fiinţei lor, în realitatea învechită. (Această situaţie trebuie 
net deosebită de capacitatea — menţionată mai înainte — de a alege din cultura veche ceea ce 
este viabil şi a-l face utilizabil pentru prezent şi viitor). 

Abia cînd păstrăm în faţa ochilor noştri, fie chiar în trăsăturile cele mai abstracte, un 
atare contur al activităţilor sociale, cadrul stării ulterioare receptivităţii estetice devine cu 
putinţă de a fi sesizat mai concret. Cu toate că este foarte puternic influenţată de tendinţele 
obiective şi subiective ale epocii, arta nu poate renunţa, dacă nu vrea să se desființeze singură, la 
umanismul ei universalist, la baza căruia pot sta, fireşte şi opţiuni cu cel mai ascuţit caracter de 
clasă. Adică, neavînd grijă decît e de largă şi de adîncă această influenţă, ci dimpotrivă aderînd la 
ele, ducîndă-le mai departe, cri- ticîndu-le etc. arta lărgeşte cercul gîndirilor şi sentimentelor 
oamenilor, aducînd la suprafaţa capacităţii de trăire, dînd oamenilor posibilitatea de a trăi tot 
ceea ce este cuprins obiectiv într-o situaţie istorică. Fie că este vorba de o poezie de dragoste sau 
de o natură statică, de o melodie sau faţada unei case, ea exprimă în opera de artă ceea ce în 
istorie este raportat la om; ceea ce altfel ar fi fost fost şi ar fi rămas poate, o întîmplare fără ecou, 
o fapticitate admisă apatic, îşi dobîndeşte astfel o vox humana, clar perceptibilă: — adică 
exprimă pentru viaţa oamenilor adevărul momentului istoric. Ba chiar, dincolo de această 
ajungere a faptici- tăţii pînă la rostire, are ceva care împinge şi mai direct lucrurile înainte, în 
alte contexte am spus că arta este în stare de a reacţiona fructuos asupra a ceea ce social-istoric 
există numai în germene, şi deoarece face parte din esenţa ei estetică de a dirija către 
desăvîrşirea formei, ceea ce a sesizat, ceea ce se găseşte numai în stătu nascendi, poate acţiona 
în plăsmuire mai puternic, mai convingător, decât ar putea-o face originalul din viaţă refleciat de 
ea. Există aici un sistem capilar de relaţii ramificat la nesfîrşit, relaţii care duc din viaţă în artă şi 
din artă în viaţă; un sistem capilar a cărui importanţă pentru dezvoltarea conştiinţei de sinea 
oamenilor, a claselor, a naţiunile r e cunoaştem astăzi abia în contururile ei cele mai generale. 
Numai teoria dialectică a reflectării estetice poate indica măcar direcţiile principiale în care 
aceste mişcări complexe şi multiple se repercutează în procesul vital al genului uman. 

Un drum lung şi întortocheat duce, aşadar, de la experienţele preartis- tice ale 
creatorului, de acolo de unde viaţa adresează artei întrebările şi cerinţele ei, pînă la starea 
ulterioară receptivităţii, în care ceea ce a fost cucerit prin reflectarea estetică a realităţii, prin 
plăsmuirea artistică, se revarsă din nou în viaţa oamenilor. în opoziţie cu reflectarea ştiinţifică, 
în care apropierea cea mai mare cu putinţă de realitatea existentă în sine este criteriul exclusiv al 
exactităţii sau falsităţii, în reflectarea estetică trebuie luat în consideraţie şi acest circuit care 
începe şi sfirşeşte în viaţă. Fireşte că un atare circuit există şi în ştiinţă: este de exemplu 
cunoscut tuturor, cît de importante au devenit nevoile producţiei pentru dezvoltarea ştiinţelor 
naturii şi, cu atît mai mult, ce rol mare joacă rezultatele ştiinţei în viaţa cotidiană a oamenilor. 
Circulaţia ce se constituie aici lasă totuşi neschimbată structura fundamentală a reflectării: ea 
rămîne transformarea în-sinelui într-un pentru-noi, chiar dacă pe drum se ivesc noi puncte de 

vedere, noi criterii (criteriul economicităţii în aplicarea tehnică a rezultatelor din ştiinţele 
naturii), chiar dacă adevărurile pot suferi o simplificare în folosirea cotidiană, iar în procesul 
tehnic o diferenţiere conformă finalităţilor concrete, totuşi, structura fundamentală nu poate şi 
nu trebuie zdruncinată. 

Reflectarea estetică este, de asemenea, o reproducere a aceloraşi realităţi obiective, ea 
este însă un adevăr omenesc pentru oameni şi de aceea problema raportului în sine — pentru noi 
trebuie să dobîndească o fizionomie nouă. De esenţa acestui în sine, oglindit şi fixat estetic, ne 
vom ocupa mai tîrziu într-un capitol dedicat lui anume. Aici putem şi trebuie să remarcăm 
numai atît: că circuitul descris mai sus îşi trage necesitatea din modul de a fi antropocentric al 
reflectării estetice. Viaţa oamenilor ca punct iniţial şi final al acestui circuit este deci întemeiată 
pe esenţa transformării estetice a în-sinelui într-un pentru-noi. Obiectivitatea în-sinelui se arată 
în faptul că nu întotdeauna prezenţa sau absenţa efectului determină valoarea operei. Dar abia 
prin realizarea practică a efectului ceea ce este estetic în „în-sine“ poate intra în drepturile sale. 
Căci arta, cum am stabilit în repetate rînduri, nu este pur şi simplu conştiinţa oamenilor despre 
ceva care există independent de ea. Acest moment este şi el fireşte cuprins în reflectarea estetică. 
Dar rămîne aici numai ca moment, iar ceeace este specific estetic în această reflectare constă în a 
fi conştiinţă de sine a omenirii. Aceasta se pregăteşte de la trăirile preartistice ale creatorului 
pînă la naşterea operei, se împlineşte în operele individuale plăsmuite şi îşi dobîndeşte 
împlinirea sa socială în trăirea estetică a receptivităţii şi în starea ulterioară ei. Cucerirea 
realităţii obiective, care, de asemenea, în mod repetat a fost înfăţişată ca fundament 
indispensabil al oricărei arte, infinitatea intensivă a conţinutului, critica vieţii, universalitatea 
esteticului, care se revelă în pluralismul artelor şi al operelor: toate aceste momente sînt căi către 
o atare conştiinţă de sine a oamenilor. Muţenia lumii în sine faţă de om, propria muţenie a 
omului faţă de ea şi faţă de sine însuşi se dizolvă într-o nouă capacitate de expresie, abia prin 
această conştiinţă de sine. Ea cuprinde toate bucuriile şi suferinţele pe care omul le poate încerca 
şi trăi în contact cu lumea, şi dobîndeşte în opere, acea voce care ridică şi articulează această 
muţenie specifică pînă la limbajul conştiinţei de sine. Goethe, ce-i drept se referă nemijlocit 
numai la poezie şi la suferinţele oamenilor, dar această universalitate a oricărei arte, constituie 
conţinutul moto-ului lui la Marienhader Elegie: 


Und wenn der Mensch in Seiner Qual verstummt, 
Crab mir ein, Gott, zu sagen, was ich leide. 


NOTA ASUPRA TRADUCERII 


Traducerea monumentalei opere a esteticianului marxist a prezentat dificultăţi dintre cele mai mari 
traducătorilor; ne vom opri aici numai la cele privind terminologia specific lukâcsiană. Dacă în redarea termenilor 
limbajului filozofic german în genere, ne-am putut sprijini pe tradiţia traducerilor româneşti din clasicii filozofiei 
germane, pentru termenii, respectiv categoriile nou introduse de I,ukâcs a trebuit să găsim echivalente pe care le-am 
adoptat numai după multe căutări, reveniri, fără să putem afirma că am ajuns întotdeauna la soluţiile cele mai 
fericite. Cîteva dintre acestea necesită unele lămuriri. 

Pentru redarea expresiei, de mărturisită inspiraţie hegeliană die Entăusserung und ihre RUcknahme ins 
Subjekt am adoptat traducerea „înstrăinarea de sine a subiectului şi reintegrarea în subiect", traducere care nu ne 
satisface însă integral. O expresie mai completă a gîndului lui Iyukâcs se găseşte la p. 782 a ediţiei germane: „(die) 
Entăusserung, des Subjekts an die Objektwelt und (die) Rucknalime des so Erworbenen ins Subjekt" = „înstrăinarea 
de sine a subiectului către lumea obiectivă şi reintegrarea în subiect a celor astfel dobîndite“ (p. 752 a ediţiei de faţă). 
Oriunde va întîlni în textul traducerii expresia „înstrăinarea de sine şi reintegrarea (în subiect)”, cititorul va trebui să 


o considere ca un fel de abreviaţiune a formulării mai cuprinzătoare de la p. 752. Desigur că o înţelegere completă a 
concepţiei atît de complexe a Iui Lukacs despre procesul înstrăinării de sine şi al reintegrării în subiect nu poate să 
rezulte decît din lectura integrală a textelor aferente. 

Am fost nevoiţi să redăm (ca şi ediţia italiană) prin acelaşi termen de „particular”, respectiv „particularitate", 
doi termeni din originalul german care corespund la două noţiuni cu totul distincte: das Besondere (die 
Besonderheit) şi das Partikulăre (die Partikularitât . Besonderheit este categoria care mediază între general 
(Allgemeine, Aligemeinheit) şi singular (Einzelne, Eizlnheit). Partikularitât este o categorie de filozofie socială, cu 
rezonanţe axiologice, care desemnează ceea ce este propriu numai unui individ (uneori şi unui grup social limitat, 
unei societăţi determinate etc.) în opoziţie cu ceea ce este propriu genului uman, cu „genericul-uman“ 
(Gattungsmăssigkeit; 

Pentru redarea termenului Objektivation (pl. Objektivationen) am folosit termenul „obiectivaţie“, 
„obiectivaţii” şi nu „obiectivare", „obiectivări”, deoarece Objektivation exprimă de fapt o categorie specială, introdusă 
de Lukâcs, distinctă de termenul hegelian şi marxian cunoscut de Vergegenstăndlichung, a cărui traducere 
consacrată în româneşte este „obiectivare”. „Obiectivaţiile” sînt formaţiuni specializate ale vieţii sociale, „sfere" 
aparte ale vieţii omeneşti (vezi p. 98 a ediţiei germane, p. 152 a ediţiei de faţă), precum ştiinţa, arta sau religia, care se 
diferenţiază de şi din „viaţa cotidiană" şi se definesc în raport cu aceasta. în cîteva cazuri, nu prea numeroase, am 
tradus Objektivation şi prin „obiectivare", anume acolo unde nu era vorba de sensul specific definit în cele ce 
precedă. 

în traducerea termenului de Mensch ganz care se referă la transformarea pe care o suferă „omul întreg” 
(der ganze Mensch) al vieţii cotidiene de îndată ce se transpune, ca creator sau receptor, în sfera esteticului, după 
ce am renunţat la „integralitatea umană", la „omul angajat integral** inspirat din ediţia italiană, am optat în cele din 
urmă pentru soluţia propusă de Aurora Nasta: „omul integrat”. 

Ezitări îndelungi au precedat şi alegerea echivalentului românesc al termenului de Welthaftigkeit care se 
referă la însuşirea, remarcată şi de alţi esteticieni (la noi de exemplu de Vianu şi de Blaga) a operei de artă de a 
constitui o „lume" sau un analog al unei lumi. Am optat pentru „cosmicitate”, deja intrat în uz, pentru că termenul 
„cosmotic", introdus de Blaga, deşi mai propriu („cosmotic" sugerează „ceea ce are natura unui cosmos", în timp ce 
„cosmic"” înseamnă „ceea ce aparţine cosmosului, universului”, cu oarecari rezonanţe astronomice) ar fi dus la 
construcţii prea greoaie („caracter cosmotic”, „cosmoticitate” etc.). 

în glosarul de mai jos am indicat echivalentele româneşti ale termenilor Gestaltung, Formbildung, 
Formgebung, Formung. Aici vrem numai să menţionăm că întrucît toţi aceşti termeni se referă aproximativ la 
acelaşi proces al „plăsmuirii formei”, al „in-formării“ artistice, nu am procedat cu o consecvență rigidă în utilizarea 
unuia sau a altuia din termenii româneşti corespunzători. 

Pentru a înlesni orientarea cititorilor prezentăm în cele ce urmează o scurtă listă cuprin- zînd traducerea 
adoptată de noi a celor mai importanţi sau mai dificili termeni ce apar în Estetica lui Lulcacs: 
das An-sich ~ în-sinele, existenţa-în-sine 
Aufsichselbstgestelltsein — existenţă-suficientă-sie-însăşi; autonomie, autarhie 
das Besondere 1 | iu 
pati V = particularul das 
Partikulăre ı 
diesseitig = imanent; pămîntesc, terestru Emphase = 
accent afectiv (sui-generis), emfază 
die Entăusserung und ihre Rttecknahme ins Subjekt = înstrăinarea de sine a subiectului şi reintegrarea în subiect 
Entfremdung — alienare 


Formbildung ) i 
° > = m-forinare, plasmuirea formei 
Formgebung ) 


Formung = formare 


die tnenschliche Gattune  ! 
6 v = genul uman das 
Menschengeschlecht J 


gattungsmăssig = generic-uman, generic 
Gattungsmâssigkeit = genericul-uman, genericitatea 
Gebiide (ăstlietische, kiinstlerische Gebilde) — plăsmuire 
Geradesosein = existență-întocmai-astfel 

Gestaltung — configurare, plăsmuire 

gestaltende Kiinste = arte configurative 

jenseitig — transcendent; de dincolo 

der ganze Mensch — omul întreg 

der Mensch ganz — omul integrat 


816 Estetica 


das Nachher (des rezeptiven Ivrlebnisses) = starea ulterioară (receptării estetice) Objektivation = 


obiectivaţie 
SUMAR 

GEORG LUICĂCS ŞI PROBLEMELE FILOZOFICE ALE JISTKTXCII n... H 
Prefată errien ded e da oda EE E EER 77 
Capitolul T _ 

PROBLEMELE REFLECTĂRII iN CADRUL VIEȚII COTIDIENE . . Sâ 

1. Caracteristicile generale ale gîndirii cotidiene ...........eee eee nenea 05 

2. Principii si începuturi ale diferențierii One 133 
Capitolul II OESS X 

DEZ ANTROPOMORFIZARE A REFLECTĂRII ÎN ŞTIINŢĂ ........ 188 

1. însemnătatea şi limitele tendinţelor dezantroponiorfi- 

zante în antichitate ss coniac desteapta cati caca datat 0 aa aaa 
2. Dezvoltarea contradictorie a dezantropomorfizării în 
epoca Moderna iscate cae aia oi ana dana caca e idea ceace 207 

Capitolul III 

PROBLEMELE PRINCIPIALIi PREALABILE ALE DESPRINDERII ARTEI DE VIAȚA COTIDIANĂ 

aA 

Capitol a lIV 

VOUMUUv ABSTRACTE AL1Î REFLECTĂRII ESTI-Treii A REALI TĂŢII 283 

de RIUMUL scie aaa a dora da ao poa abea catia onoare 285 

22. Simetria şi PrOpOrA a aana a etalat oaia ia ai ct 312 

3. “Ornamentică ss issue eee tă cn i a a 335 
Capitolul V 

PROBLEME ALE MIMESIS-ULUI I 

GENEZA REFLECTĂRII ESTETICE ......eee eee 321 


1. Probleme generale ale mimesis-ului ........eee eee eneneneeneneeaeneneeaeneee 371 


3. Constituirea spontană a categoriilor estetice din mime- 


sisl magit resesyon io cai do Mpa Bă a a casca 119 
Cap itolul VI 820 Estetica 
PROBLEME ALE MIMESIS-ULUI II 
DRUMUL ARTEI CĂTRE COSMICITATE ......nceoe eee 449 
1. Lipsa de cosmicitate a picturilor rupestre din epoca pa- 
leolitică seic ceea te i ii a Sa Bo ia 151 
2. Premisele cosmicităţii operelor de artă .......ccen en neeneeneeneeeeeenaenaee 173 
Premisele lumii proprii a operelor de artă ........cmc eee neeneeneeeenaenaeee 508 
Capitolul VII 
PROBLEME ALE MIMESIS-ULUI III 
DRUMUL SUBIECTULUI SPRE REFLECTAREA ESTETICĂ .......mceeceoeoe ana 53U 
1. Probleme preliminare ale subiectivităţii estetice .........mccnu eee naenaeeeee 531 
2.  înstrăinarea de sine a subiectului şi reintegrarea în subiect 516 
3. De la individul particular la conştiinţa de sine a genului 
PEM AI: e dd a aaa 20 5 mo căoauBo adie Bu oda E aE Sea aai Sudan 565 
Capitolul VIII 
1'ROBLKMK ALE MIMESIS-ULUI IV 
LUMEA PROPRIE A OPERELOR DE ARTĂ... 6> 
1.  Coutimutatea şi discontinuitatea sferei estetice (operă, 
gen, artă în genere) ........e.e.ssessseesseessessseeoroestsescseresesesesssescsesesensssssss 005 
2. Mediul omogen, omul întreg şi omul integrat ......cceneenaeneeneneenaeeeee 624 
3. Mediu) omogen si pluralismul sferei estetice ..........ccaeneneneenaenaeeee 051 
Capitolul IX 
PROBLEME ALE MIMESIS-ULUI Y 
MISIUNEA DEFETIŞIZANTĂ A ARTEL 5333 20300 Aaa 674 
1. Mediul natural al omului (spaţiu şi timp) ccccceeneeneeneeeeneeneeneeaenaenaee 678 
2.  Obiectualitatea nedeterminată ........mcene nenea nenea nenea 695 
3.  Inerenţă şi substanţialitate ........cmnnnneneenaneeeeeeenaenoeeeneenaenaeeenanaeaee 715 
4.  Cauzalitate, întîmplare şi necesitate 731 
Capitolul X 
PROBLEME ALE MIMESIS-ULUI VI 
TRĂSĂTURILE GENERALE ALE RELAȚIEI DIXTRE SUULECT ŞI OHIECT ÎN ESTETICĂ 7-18 
1.  Onxulca miez sau coajă OO eee 7.18 
2.  Catarsis-ul, categorie generală aesteticii ss cca concasata catod goe 770 
3. Starea ulterioară a trăirii FECEDUIVE. sonate asa otet ce ea 798 
Notă asupra traduceri e enrera oc oo săpa dacat aaa ata 2, 815 
0901 [1.14 1 RENE PER AP RE IDR ROI E AP ENE DR DER AP Oe N N PRI AR RN ARN DZ ep aaa ap RE 819 


1 LENIN: Caiete filozofice, ed. cit., p. 137. 


" Engels către C. Smidt scrisoarea din 12. III. 1895, în: MARX-ENGELS: Scrisori despre „Capitalul 


1 H. VON HOFMANNSTHAL: Gesammelte Werke, Berlin, 1934, voi. 111, p. 196. 
* ALAIN ROBBE-GRILLET: Une voie pom le roman fâtur. La nouvelle Revue Franfaise, anul 1956, p. 82 şi urni. 

